
Ez egy kedvcsináló szösszenet 
a Konzol Magazin mostani számához. 
(. ..) Jó szórakozást hozzá! 


Jól van, jól van, csak vicceltem, ennyivel nem intézem el az Előszót, hiszen ritkán éri egy 
cikkírót olyan megtiszteltetés, hogy az Ő tintájából született szavak egy magazin első mon- 
datai. Amikor ezeket a sorokat írom, odakint már csend honol: a város lassan nyugovóra tér 
körülöttem. Már csak néhány ablakban pislákolnak a fények, jelezvén azt, hogy már későre 
jár. Tökéletesen egyedül vagyok a kicsiny dolgozószobámban, amelynek padlóján kollégáim 
írásai pihennek. Azokból szemezgettem még az imént, miközben Jim Morrison, érces han- 
gon énekli: ,/ love you, the best, better than all the rest." - aki már próbált csajozni erre a zenére 
tudja, mekkora vakvágányra lehet vele futni. Senkinek sem ajánlom! (a dalszöveg így folyta- 
tódik: (...)that I meet in the summer...) 


Szóval, szemezgetek V, galbalazs1987 és gynorbi E3 írásaival, rolmi Fuse tesztjével, FutuRetrO 
Nissan GT Academy ismertetőjével és közben azt gondolom magamban, a fiúk megint ösz- 
szehozták. Nagyon nehéz hónap áll mögöttünk annak ellenére, hogy volt egy E3 rendezvé- 
nyünk. Sokszor, sokat emlegetett uborkaszezon van, amit Ti is láthattok akkor, ha megnézitek 
a Tartalomjegyzék Tesztek hasábját. Mégis, a, kezetekben fogjátok" a Magazint, amely mind- 
ezek ellenére ugyanolyan erős cikkekben, mint bármikor az évben. 


Amikor bejelentettük azt, hogy csak digitálisan jövünk júliusban. . . hogy is fogalmazzak? 
Többen hangot adtak véleményüknek a Konzol Online-on, amiért mi, igazság szerint hálásak 
vagyunk: ezis visszajelzés, olyan, amiről tudjuk, hogy szerettek minket. Ha nem így lenne, 
csendben jelentünk volna meg a dimag virtuális polcán... 

Szeretnék köszönetet mondani mindenkinek, aki hozzájárult ahhoz, hogy júliusban is legyen 
Konzol Magazin. A Konzol Online csapatnak, akik mindent leírtak, amit az E3-ról tudni érde- 
mes. A tesztelőknek, akik ebben a gyér hónapban is ugyanúgy ragadtak billentyűzetet, mint 
a Nagy Megjelenések időszakában. Nélkülük - valamint Morvay Péter folyamatosan figyelő 
tekintete nélkül - most nem olvashatnátok ezeket a sorokat, kedves olvasók. 


A végéhez közeledik a track-listám, a kinti sötétség pedig lassan már engem is magába szip- 
pant. Leis ütöm az utolsó karaktereket, mielőtt teljesen elnyelne. Amúgy sincs már mondani- 
valóm: beszéljenek helyettem a cikkek, előzetesek és tesztek. 


Jó szórakozást a júliusi Konzol Magazinhoz - augusztus végén pedig nyomtatott formában, 
friss élménybeszámolókkal jövünk a Gamescomról! 


Addig is minden jót, 

A Nap fénye már éppen megcsillan a látóhatár felett, miközben mi kese- 
rédes mosollyal az arcunkon élvezzük egy új kor hajnalának melengető 
sugarait - Dzsek 


kimondása is szinte kivétel nélkül beindítja minden valamirevaló játékos nyálelválasztá- 

sát. A show-t - amely lassan már a második X-ét tapossa -, sokféleképpen aposztrofálják 
a világ zsurnalisztái, vezető médiumai, valamint a magukat hitelesnek kikiáltott blogok blog- 
gerei is: , az év legjobban várt eseménye", ,az év legrangosabb videojátékos show-ja", a nagy 
bejelentések napjai" satöbbi. Még sorolhatnám a jobbnál jobb jelzőket - valamint a negatív 
mondatokat is -, de az igazi kérdés az, hogy mit gondolunk mi, játékosok az Expóról? 
Elvakít-e minket a reflektorfény? Lubickolunk-e csinnadrattában? A legtöbben bizonyára 
most azt mondjátok magatokban: nem. És ez így van jól. Azért, mert mi, homo-controllerlusok, 
arra vagyunk igazán kíváncsiak, mivel fogunk játszani az elkövetkező években. Sőt, tovább- 
megyek: min fogunk játszani a 2010-es esztendők második felében. 


Ess Entertainment Expo. Barokkos túlzással élve már csak ennek a három szónak a 

Nos, az idei E3 nem csak a mivel, de a 
kérdésre is oldalas választ adott nekünk. 


Ez nem is csoda, hiszen egy olyan ajtó kü- 
szöbén állunk, amelyre ez van felírva: 
cióvált 


Talán tényként is megállapítható az, hogy 

a 2013-as expó az utóbbi évek legerősebb 
show-ja volt: persze most is akadtak bőven 
olyan címek, amelyek a , folytatások" gömb- 
jéből lettek előhúzva, de az igazság az, hogy 
régen láttunk ennyi új IP-t, lehetőséget és 
ígéretet a jövőre nézve. 


e. 

Ám mielőtt még rátérnénk az idei év törté- 

néseire, engedjétek meg, hogy egy nagyon 

rövid kitérőt tegyek magával a show-val 

kapcsolatban. 

Nekem ez már a negyedik gé 
som, amelyet az évek folyamán nyomon 
követhettem ilyen-olyan formában. 
Koromnál fogva a PlayStation-Nintendo 64- 
Dreamcast triónál még nem nagyon tudtam, 
mit is jelent ez a fogalom, azonban később 
(a PS2-Xbox Classic-Gamecube szenthárom- 
ságnál) már konkrétan a körmöm rágtam 
izgalmamban. Akkoriban már a konzolos 


magazinokat is faltam, így a júniusi, júliusi 
hónapot jobban vártam, mint Pókember 
esküvőjét Mary Jane-nel - pedig ez nagy szó! 


Ez idő tájt még nem volt Twitter, sem 
YouTube, éppen ezért a fent említett újságok 
az elsődleges hírforrások szerepét élvezték - 
és nem hiszem, hogy csak nálam volt ez így. 
Manapság azonban? Mára minden megvál- 
tozott. Gondoljatok bele, Ti mit csináltatok 
június 10-én este? 

Ugye hogy a konferenciákat bámultátok! 
Leültünk a számítógép/konzolttelevízió elé 
és élőben néztük a parádét, órákkal később 
pedig már az el nem mondottakról is tudtuk, 
hiszen azok rohamtempóban szaladták 
körbe az internetes portálokat.. . 


De ez nem baj: nem kell félreérteni a leírta- 
kat, a technológiai fejlődés jó dolog, csupán 
így nekünk, magazinosoknak - ne- 
hezebb olyat adni, amiről még nem tudtok, 
viszont nem lehetetlen! Már csak azért sem, 
mert kollégáimmal, V-vel, galbalazzsal és 
gynorbival, vagyis a Konzol Online csapattal 
hajnalig pislákoltunk, tolva magunkba a 
kávét és az energiaitalt - ki-ki melyiket, bár 


volt, aki keverve adagolta a koffeint -, hogy 
mindenről hírt adjunk. Alig győztük kapkod- 
ni a fejünket, annyi videó, bejelentés történt 
pár óra alatt. Szóval ott voltunk, csináltuk, 
benne voltunk az eseményekben, így talán 
Morvay Petinek is kézenfekvő volt az, hogy 
mi töltsük meg tartalommal az elkövetkező 
harminc oldalt. 


Ami tehát beljebb vár rátok: 


noló a Micros El ni 


Mielőtt azonban továbblapoznátok, itt 
hagyva ezt a kétoldalas ráhangolódásra 
szánt irományt, szeretném hálámat kifejezni 
a Konzol Online csapatnak azért a munkáért, 
amit az E3 alatt nyújtottak és megköszönni 
Morvay Petinek azt, hogy ránk bízta a konzol 
magazinos cikkeket is. 


Protokoll letudva, nyomás olvasni! 

ájus 21-én a Microsoft redmondi 
M főhadiszállásán került megrendezés- 

re az Xbox Reveal esemény, melyen 
a cégóriás lerántotta a leplet következő 
generációs konzoljáról, az Xbox One-ról. 
Láthattuk magát a konzolt, az újradizájnolt 
kontrollert, a továbbfejlesztett Kinectet, hosz- 
szú perceken keresztül taglalták a készülék 
tévés funkcióit. ,De hová tűntek a játékok?" 
- tették fel a kérdést teljesen jogosan játéko- 
sok milliói világszerte. 
Egy új IP-n (Ouantum Break), a Forza Motor- 
sport széria ötödik felvonásán, néhány sport- 
játékon és az őszről-öszre menetrendszerűen 
érkező Call of Duty játékon kívül nem sok 
mindent mutattak. 
Nem is ez volt a szándékuk, az Xbox Revealen 
a Microsoft által elképzelt új szórakoztatási 
formákat kívánták bemutatni, de ígéretet 
tettek arra, hogy az E3 csakis a játékokról fog 
szólni. Lássuk, betartották-e ezen ígéretüket! 


Az Electronic Entertainment Expo előtt 
megrendezésre kerülő sajtókonferenciák 
sorát a hagyományoknak megfelelően idén 
is a Microsoft kezdte. A media briefingnek 
helyet adó termet ezúttal is teljesen zöldbe 
öltöztették, így téve még autentikusabbá az 
Xbox élményt a jelenlévő újságírók, valamint 
az eseményt az interneten nyomon követők 
számára egyaránt. 

A sajtókonferencia egy pár perces csúszással 
indult - amin egyébiránt már nem akadunk 
fenn, mondhatni sztenderdnek számít-, de 
azt hiszem, megérte várakoznunk, ugyanis 

a legelső játék, amit bemutattak, az a Metal 
Gear Solid V: The Phantom Pain volt. 

Erős kezdés, mondjuk egy ilyen nyitánnyal 
elég nehéz melléfogni. A bemutatott trailer 
megadta egyben a konferencia alaphangula- 
tát is, világossá vált, hogy ezúttal elsősorban 
nem a Kinecten, a tévén és az Xbox LIVE-os 
alkalmazásokon lesz a hangsúly. 
Megtudhattuk, hogy a játék nyitott világú 
lesz, amelyben ezúttal egy ló oldalára húzód- 
va is elosonhatunk az ellenség mellett, de a 
lovagláson kívül többféle jármű is a segítsé- 
günkre lesz az akciózásban. 


008 [ KOSZOL ] www.konzol.eu 


CS GFrOSOIT 
Konferencia 


Dinamikusan váltakoznak majd a napsza- 
kok és az időjárás is, amely elképesztő lát- 
ványvilággal párosul, köszönhetően a FOX 
Engine-nek. A trailerben felbukkanó sze- 
replők: Kazuhira Miller, Ouiet, Eli, Skull Face, 
Emmerich, Ocelot és Code Talker. 

Külön érdekesség, hogy Snake hangját 

a korábbi részektől eltérően ezúttal nem 
David Hayter szolgáltatja majd, hanem Kiefer 
Sutherland. A trailer után Don Mattrick, a 
Microsoft interaktív szórakoztatásért felelős 
részlegének vezetője és Hideo Kojima, a Me- 
tal Gear Solid frencsájz megálmodója tűnik 
fel a színpadon. Az ötös számmal ellátott 
Metal Gear Solid játék a széria történetében 
először teszi tiszteletét Microsoft konzolon, 
Xbox 360-ra és Xbox One-ra is jön. 


fá) XBOXONE 


Mielőtt azonban további Xbox One címeket 
fedtek volna fel nekünk, Don Mattrick Yusuf 
Mehdi-t invitálta a színpadra, a téma az Xbox 
360. Mehdi bejelentett egy Xbox 360 mo- 
dellt, amelynek külsejét az Xbox One-hoz 
igazították. Az új gép kisebb és halkabb 

is egyben, az amerikai üzletekben máris 
kapható. Nem ez az egyetlen újdonság, 
amelynek az Xbox 360 tulajdonosok örül- 
hetnek: először is, a már megvásárolt Xbox 
LIVE Arany tagság egyszerűen átvihető lesz 
Xbox One-ra, másodszor, bevezetésre kerül 
egy új program, a konkurens PlayStation 
Plus szolgáltatásához hasonlóan az Arany 
előfizetők havonta két teljes játékot kapnak 


has 


FA ez 


ingyen. A promóció július 1-jén indul, az első 
játékok között az Assassirrs Creed II és a Halo 
3 biztosan ott lesz. Az ígéretek szerint követ- 
kező generációs Xbox megjelenése után sem 
lesz elhanyagolva az Xbox 360. Több száz cím 
érkezik majd rá a jövőben, s csak az előttünk 
álló egy évben olyan nagy nevek, mint a 
Splinter Cell: Blacklist, a Grand Theft Auto 
V, vagy a Batman: Arkham Origins. Ezt köve- 
tően három, teljesen új Xbox 360-as játék ke- 
rült bemutatásra. Elsőként a World of Tanks: 
Xbox 360 Edition, amely a Wargaming.net 
PC-n elképesztően népszerűnek számító, 

60 milliós felhasználói bázissal rendelkező 
tankos MMO-ja. A játék irányítását természe- 
tesen teljes egészében az Xbox 360 kontrol- 
lerére szabták. A stuff ingyen letölthető lesz 
mindenki számára, de mivel multis játékról 
van szó, Xbox LIVE Arany tagság nélkül nem 
fog működni. Egyébként, ha ellátogattok 

a játék hivatalos oldalára, jelentkezhettek a 
bétatesztelésre. 


A második cím egy aranyos kis platformer a 
Press Play-től, amely az Xbox LIVE Arcade idei 
kínálatának egyik üde színfoltjának ígérkezik, 
ez a Max: The Cursed Brotherhood. 
Főhősünk kisöccsét gonosz erők rabolták 

el, az ő visszaszerzése lesz a fő feladatunk. 
Kalandos utazásunk során folyamatosan fej- 
lödünk, új képességeinkkel manipulálhatjuk 
majd a környezetet, amivel az utunkat álló 
akadályokat küzdhetjük le. 


A harmadik Xbox 360-as játék a Dark Souls II, 
majd ezt követően Phil Spencer-t, a Microsoft 
Game Studios alelnökét szólítják a színpadra, 
innentől kezdve a következő generációs, 
vagyis Xbox One-ra készülő játékok bemuta- 
tásán a sor. A sort a Ryse: Son of Rome nyitja. 
Nem ez az első E3, ahol a játék felbukkan, pár 
éve még egy X360-ra készülő Kinectes cím- 
ként mutatta be a Crytek, mostanra azonban 
az X360-ból Xbox One lett, a Kinectet pedig 
felváltotta a kontroller, noha a játék egyes 
funkcióinak kihasználásához továbbra is 
szükségünk lesz a szenzorra. 

A Ryse: Son of Rome egy külső nézetes akció- 
kalandjátéknak ígérkezik, amely a Római 
Birodalomban játszódik, főszereplőnk egy 
Marius Titus nevű római katona, aki belép 

a hadseregbe, hogy bosszút álljon családja 
lemészárlásáért. A játék csodálatosan fest, ez 
az élőben bemutatott gameplay felvételen is 
megmutatkozott, az egyetlen csalódás szá- 
momra a Ouick Time Eventek sokasága, még 
akkoris, ha azok csupán opcionálisak. 

A játék kizárólag Xbox One-ra jön, mindemel- 
lett a konzol egyik nyitócíme. 


A következő játék simán pályázhatna a kon- 
ferencia legnagyobb meglepetése címre: 
sMeghallgattunk Titeket, ezért a Killer 
Instinct visszatér, kizárólag Xbox One-ra" 

- jelentette be Phil Spencer a Double Helix 
által, a Rare-rel szoros együttműködésben 
készülő, legendás verekedős játék rebootját. 


Hm) 


A Killer Instinct szintén az Xbox One nyitócíi- 
meinek egyike, a dobozos változaton kívi 
elérhető lesz egy free-to-play verziója is, igaz 
csak egy játszható karakterrel, Jagóval. 


Ted Price tűnik fel a színen, no nem azért, 
mert eltévesztette volna a házszámot: a 
korábban olyan PlayStation exkluzív szériá- 
kat, mint a Spyro, a Ratchet 8. Clank, vagy a 
Resistance szállító Insomniac Games a Micro- 
soft Studios-szal karöltve Xbox One exkluzív 
címen dolgozik, amely a Sunset Overdrive 
nevet viseli. 

Egy multiplayer központú, a nem túl távoli 
jövőben játszódó, nyitott világú lövöldéről 
van szó, a fejlesztőktől már megszokott őrült 
fegyverekkel és képességekkel, s mindez 
rajzfilmszerű köntösbe csomagolva. 


Ezután az idén szeptemberben fél évszá- 
zados jubileumát ünneplő McLaren-ről 
láthattunk egy rövid összefoglalót videó 
formájában. Nem véletlenül, ugyanis a 
vállalat legújabb ,szörnyetege" a McLaren 

P1 - amelyből az egész világon csak kettő 
darab létezik -, főszerepet kap a Turn 10 
Studios következő generációs autóverseny- 
zős játékában. 

A Forza Motorsport 5 a széria történetében 
először érkezik natív 1080p-s felbontásban, 
továbbra is tartva a sorozat védjegyének 
számító 60 képkocka/szekundumos képfrissí- 
tést, mondanom sem kell, hogy bámulatosan 


ú eserve YOU 
ő ey One Edition 

fest mozgásban a játék. Dan Greenawalt 
innovációról beszél, a felhő (cloud) szin- 

te korlátlan kapacitásait kihasználva a 
hagyományos értelemben vett mesterséges 
intelligencia megszűnik létezni 

Helyét az úgynevezett, Drivatar" névre 
keresztelt rendszer veszi át, amely tulajdon- 
képpen a játékos mesterséges leképződése, 
aminek következtében ellenfeleink olyan 
taktikával, vezetési stílussal, kanyarívekkel 
lépnek pályára, mint ahogyan mi tettük azt 
a korábbiakban. 

A Drivatar még akkor is játszik, versenyez 
helyettünk, ha épp offline vagyunk, az általa 
elért eredmények után járó jutalmakat követ- 
kező belépésünk során kapjuk meg. 


A Forza után Phil Harrison következett, aki 
egykor a Sony Computer Entertainment 
Europe (SCEE) alelnöke volt, de tavaly márci- 
usban Peter Molyneux-t váltotta a Microsoft 
európai részlegének vezetői székében. 

A dolog pikantériája, hogy Harrison volt az, 
aki először mutatta be működés közben 

a PlayStation 3-at. Mindez már a múlté, 
immáron a Microsoft színeiben a független 
fejlesztők melletti elkötelezettsé. 

szél a színpadon, amire óriási s; 

mert az Xbox Reveal után indie fejlesztők 
sokasága vélte úgy, hogy a Microsoft hátat 
fordított nekik. Jött is rögtön a bejelentés, az 
indie játékok királya - amely már egy ideje 
X360-on is elérhető és rendkívül népszerű -, 

a Minecraft Xbox One-on is tiszteletét teszi, 

méghozzá nagyobb térképekkel az összetet- 
tebb építkezésekhez és bővített többjátékos 
lehetőségekkel. 


Harrisont Sam Lake, a Remedy kreatív igaz- 
gatója követte, mi más következhetne, mint 
az Xbox Revealen leleplezett ígéretes Xbox 
One exkluzív alkotásuk, a Ouantum Break. 
A Defiance-hez hasonlóan a Ouantum Break 
mellé is készül egy sorozat, a készítők nem 
kisebb dologra vállalkoztak, minthogy a 

játék és a tévésorozat világát összemossák. 
A külső nézetű akció-kalandjáték középpont- 
jában az idő, valamint annak manipulálása 
áll. A játék sztorija szerint valamiféle időuta- 
zásos kísérlet következtében az idő, meghü- 
lyül" zűrzavart okozva ezzel a világon. 

A kísérletben részt vevő három személy 
különleges képességekre tesz szert. 
Közülük kettő, Jack Joyce és Beth Wilder 
lesz irányítható általunk, a harmadik, Paul 
Serene pedig a játék főellensége lesz, aki 
emellett a Monarch nevű ellenséges szerve- 
Zetet is irányítja. A megjelenésre még idén 
számíthatunk. 

Alig pörgött le a Ouantum Break trailere, 
újabb Xbox One exkluzív játék bemutatója 
jött, aminek címe egyszerűen csak D4. 


A Deadly Premonition alkotói megirigyel- 
hették a The Walking Dead sikerét, így ők is 
epizodikus formában, cell-shaded technoló- 
giával valósítják meg kalandjátékukat. 

Egy nyomozót alakítunk majd, aki különleges 
képességének köszönhetően vissza tud ug- 
rani az időben, ezen tudását felhasználva kell 
megoldania felesége gyilkosságának ügyét, 
valamint megpróbálni megelőzni azt. 


Szusszanásnyi időt sem hagytak, máris újabb 
exkluzív alkotás került bejelentésre. 

Project Spark, ami első ránézésre nem is já- 
ték, sokkal inkább egy játékkészítő program, 
amelyben lehetőségeinknek szinte csak 
képzeletünk szabhat határt. 

Egyszerűen tervezhetünk saját kis játékokat, 
akár még Kinect hangutasításokkal vagy 
telefonunkon/tabletünkön futó SmartGlass 
segítségével is. A Project Spark a tervek sze- 
rint Xbox One mellett Windows 8-at futtató 
PC-kre is megjelenik. 


— 


Az újgenerációs SmartGlass az Xbox One 
platform alapvető része lesz, és sokkal dina- 
mikusabban alkalmazkodik majd a játékok- 
hoz. Ashton Williams a Microsoft community 
managere a prezentáció során míg a Ryse-zal 
játszott, addig a SmartGlass segítségével ke- 
resett egy multis meccset a Killer Instincthez, 
találat után azonnal, várakozás nélkül váltha- 
tott a mérkőzésre. 


Az Xbox LIVE Arany tagsággal rendelkezők a 
Microsoft Twitch.tv-vel kötött megállapodása 
következményeként képesek lesznek játéku- 
kat élőben közvetíteni, sőt, szerkeszthetik, 
majd utána valamelyik videómegosztóra 

is feltölthetik. Ezen kívül Xbox One-os 
barátlistánk az X360-tól eltérően nem lesz 
100 főre korlátozva, illetve ősztől a Microsoft 
Pontoknak is búcsút inthetünk. 

Az átálláskor meglévő pontjainkat valódi 
valutára váltja a cég. 


A rövid kitérő után ismét a játékoké volt a 
főszerep, bemutatkozott a Crimson Dragon 
egy látványos trailerrel, amelyhez hangot 
nem kaptunk, majd a korábbi pletykáknak 


megfelelően feltűnt a Dead Rising 3 logója 

a kivetítőn. Egy nyitott világú zombis akciójá- 
téknak ígérkezik, méghozzá új főhőssel, Nick 
Ramos személyében. A játékban tulajdon- 
képpen bármilyen kezünkbe akadó eszközzel 
irthatjuk a ránk törő zombi sereget. 

A Dead Rising 3 szintén idén érkezik, kizá- 
rólag Xbox One-ra. A zombikat a CD Projekt 
RED-es John Mamais követte, aki élőben 
demózta a The Witcher 3: Wild Hunt-ot. 
Mint megannyi, az E3-on bemutatott já- 

ték, ez is nyitott világú lesz, töltőképer- 

nyők nélkül, valódi next-gen grafikával, 
Kinectes hangutasításokkal (varázslás pl.) 

és SmartGlass támogatással (inventory és 
karakter menedzsment). 


A DICE fejlesztői léptek a színpadra, Battle- 
field 4 gameplay következett, amelyet csak 
harmadik nekifutásra sikerült hanggal együtt 
elindítaniuk. 

A kínos baki után az egyszemélyes kam- 
pányból kaphattunk némi ízelítőt, a Frostbite 
3 motor szépen teszi a dolgát, a fejlesztők 
ígérete szerint konzolon is 60 fps-sel fog futni 
az ősz folyamán érkező stuff. 


aj. 


A Second Assault nevet viselő első BF4 tér- 
képcsomag Xbox One-ra érkezik legelőször. 
A Battlefield után Phil Spencer tért vissza 
három újabb exkluzív játékkal: az első a 
Capybara Games-től a Below, a második a 
Black Tusk Studios (korábban Microsoft Van- 
couver) új játéka, aminek még a nevét sem 
tudjuk egyelőre, a harmadik pedig egy új 
HALO, természetesen a 343 Industries-tól. 


Ezzel elérkeztünk a show azon részére, 
amelyet mindenki nagy izgalommal várt: Phil 
Spencer bejelentette, hogy az Xbox One idén 
novemberben kerül az üzletek polcaira 21 
országban (Magyarország nincs közöttük), 
499 §/€-s árcédulával. 

Itt szeretnék kitérni azokra a DRM-re vonat- 
kozó változtatásokra, amelyeket nem sokkal 
ezen sorok virtuális papíromra vetése előtt 
jelentett be Don Mattrick. 

Ennek értelmében a korábban beharan- 
gozottakhoz képest nem kell 24 óránként 
internetre csatlakoztatnunk a konzolt, ha 
játszani szeretnénk, elegendő lesz egyszer, az 
első beüzemelés során. 

A lemezes játékok eladását, kölcsönadását, 


elajándékozását sem fogják korlátozni, 
ugyanúgy fog működni, mint a kurrens gene- 
ráció esetében. 

A lemezes és digitális formában megvásárolt 
játékainkkal is játszhatunk offline, ráadásként 


A konferencia zárásaként az ex-Call of Duty 
veteránokból verbuválódott Respawn Enter- 
tainment első játékát mutatták be. 

A Titanfall címre hallgató, jövő tavasz- 

szal érkező multiplayer-központú FPS egy 
mechákkal teli világba kalauzol minket, 
amelyről bővebben gynorbi EA-s összefogla- 
lójában olvashattok. 


Véleményem szerint legutóbb 2003-ban 
láthattunk ennyire izgalmas MS sajtókonfe- 
renciát (ott leplezték le a Halo 2-t). 

Egyik nagy játékbejelentés követte a másikat, 
valóban a játékokról szólt a show. 

A Microsoft megpróbált mindent belead- 

ni, hogy az Xbox One bemutatóján ejtett 
csorbát valahogyan kiköszörülje. Hogy ez 
sikerült-e, Rátok bízom! 


galbalazs1987 

májusi Xbox One bemutató után lát- 
A szólag egy esélyt kapott a Sony, hogy 

bizonyítson a PlayStation 4 immáron 
teljes leleplezésével. 
Így, az E3 után közel három héttel nem mon- 
danám, hogy teljesen kiütötte a Microsoft 
táborát, sőt - a edmondiak ellentámadásba 
lendültek, úgyhogy még izgalmas generáció- 
nak nézhetünk elébe. A PlayStation 4 készen 
áll,ám kérdés, hogy vajon mi is...? 


Az E3 előtt... 


Májusban sokakat meghökkentő hatással ért 
az Xbox One felfedése a nagyvilág előtt. 
Abban a kb. egy órában nem sok játékról 
esett szó, annál inkább a TV-ről, a Halo soro- 
zatról és az EA Sports Ignite motorjáról. 
Ezeket látván a Sony tovább erősítette a feb- 
ruárban fellebbentett , konzol, kőkeményen 
videojátékra szánva" irányzatot, amit az E3- 
on határozottabban is érzékelni lehetett. 
Igen ám, de a Microsoft előadása UTÁN ke- 
rültek csak ők a porondra. 

Microsofték egy raklap játékot mutattak be, 
kellőképp bizonyítva azt, hogy igen, a májusi 
esemény csak vaktöltény volt. 

A Sony-n volt hát a sor, hogy bizonyítson. 
Azok után, hogy a PS3 horribilisan magas 
árcédulával rajtolt, megspékelve egy lassú 
rajttal, ajapánoknak fontos lesz ezúttal a kur- 
rens generációs rajt csorbáját kiküszöbölni 

a PS4 esetében... 


PS Vita 


JackTretton, az SCE amerikai ágazatának 
vezérigazgatója lépett elsőként a pódiumra, 
és a szokásoknak megfelelően nem alkalma- 
zott in medias res nyitást, hanem először is 

a jelenleg piacon levő konzolokról beszélt. 
125-nélis több cím érhető el a még csak 
bemelegedő PS Vitára, az amerikaiak pedig 
átlagosan 10 játékot szereztek rá, erősítve 

a digitális disztribúció szerepét, illetve jövő- 
jét egyaránt. 

Idén még 85 Vitás címre számíthatunk, pél- 
dául a Batman: Arkham Origins Blackgate- 
re, a Counterspy-ra, a Destiny of Spirits-re, 

a Doki Doki Universe-re (Sstílusilag én 

,robot-ember-szimulátor"-nak mondanám; 
PS3-ra/PS4-re is elérhető lesz), a Killzone 
Mercenary-re, és a Tearaway-re (a Media 
Molecule új játéka a LittleBigPlanet után 
szabadon). 

Régebbi játékok is kapnak új otthont, hiszen 
a Godof War első két része HD remake-et 
kap, a Final Fantasy X és X-2 is megcélozza 
a Vitát, a thatgamecompany műalkotása, a 
Flower is ,handheldesítéser" esik túl, de a 
PS3-ra 2010 végén megjelent Dead Nation is 
kap egy PS Vita portot. 

AThe Walking Dead: 400 Days DLC, amely 
a Telltale Games műhelyéből kúszik elő, 
szintén elérhető lesz a Sony handheldjére - 
ha esetleg még nem rendelkezel PS Vitával, 
érdemes augusztusig várni, hiszen akkor 
egy bundle részeként lecsaphatsz a TWD 
első évadjával és a 400 Days-zel egybecso- 
magolva rá. 

És a jövő? Nos... a PS4 számára a Vita ugyan- 
olyan lesz, mint a Wii U-nak a GamePad. 

A Remote Play lehetőségével ugyanis a PS4 
címeket is játszhatod majd a Vitádon, felté- 
ve, ha kellőképp erős WiFi kapcsolat van 

a közeledben. 

így akár lehet a konyhában is nyúzni a Drive- 
Club-ot például, ha épp egy hosszú verseny 
van terítéken. A PlayStation Vita jó kezekben 
van, a Cross Play új löketet adhat a tapis 
handheldnek. 


PS3 


Bűn lenne a jó öreg PlayStation 3-at kihajíta- 
nia a Sony-nak a képzeletbeli ablakon - pláne 
annak tükrében nem, hogy a közelmúltban 
jelent meg talán az év legjobb játéka, a The 
Last of Us... bár még messze az év vége, 
úgyhogy ne siessük el! 

Felbukkant a Puppeteer is, amely Európá- 
ban egy kicsit szerencsétlen időpontban, 
szeptember tizenegyedikén fog megjelenni. 
Eme platformerben az lesz az érdekes, hogy 
2D mellett 3D0-ben is nyúzhatjuk, és Calbrus, 
a kezünkbe kerülő olló kulcsfontosságú 
szerepet fog betölteni a játékos győzelme 
érdekében, hiszen ez a vágóeszköz fegy- 
verként, illetve a továbbjutásban szükséges 
eszközként egyaránt szükségünk lesz rá. 


e 

Érdemes lesz Kutaro-nak, a játék hősének új 
fejeket találnunk Ying Yang segítségével, akit 
a jobb analóg karral irányíthatunk. 

Bábjáték, videojáték kivitelezésben... 

A Rain ,a videojáték művészet" irányzatát 
képviselheti idén ősszel. Egy csak esőben 
látható kisfiú kalandjait ilyen formátumban 
megvalósítani nem könnyű, de szemmel 
láthatólag (vagy inkább nem láthatólag?) 
kivitelezhető. Rövid videó volt, de annál 
inkább mesteri. 

Nem hagyhatjuk szó nélkül az októberben 
betoppanó Beyond: Two Souls-t sem, amit 
egy bizonyos Heavy Rain-t elkészítő Ouantic 
Dream fog tálalni nekünk. Egy drámai elő- 
Zetes, szinte már-már érezhető fájdalommal, 
plusz számtalan akciódús jelenettel. 

Ellen Page és Willem Dafoe ősszel robbant- 
hatja a bankot. Várjuk! Mi a helyzet a Gran 
Turismo 6-tal? Ez lehet a PlayStation 3 utolsó 
nagyobb címe, mielőtt a PlayStation 4 kapná 
a hangsúlyt - a Polyphony Digital belenyúlt a 
fizikába, és ezzel együtt nagy eséllyel a tutiba 
is. Július másodikától kipróbálható egy demó 
- nézzétek megTiis! 

Remélhetőleg ezúttal nem kapunk halasztást 
halasztás hátán - ha betartják az ígéretüket, 
2013 végén fog megjelenni a minden (asz- 
tali) PlayStation-re két GT-t" tradíciót folytató 
GT6, ami nem kisebb riválist kap, mint az 
Xbox One nyitócímei között feszítő Forza Mo- 
torsport 5-öt... Nem túl kopottas egy hetedik 
évét taposó konzoltól, nem?" Jack Tretton 
szavaival élve. 

Közel háromszáz játék érkezik a PS3-ra még 
idén - a PS3-ban még van tehát pár év, az fix! 


Andrew House, a SCE vezérigazgatója vette 
át a stafétabotot. A brit úriember nem is 
t; egy kis felvezetés után 

ért, bemutatván végre a Play- 
Station 4 kinézetét! Mindenki döntse el 
maga, hogy hogyan is néz ki - nekem nem 
tisztem véleményt alkotni róla. 
Az viszont említésre méltó, hogy a közön- 
ség éljenzéssel fogadta a háromdimenziós 
paralelogrammát; első látásra nekem annak 
tűnt ugyanis oldalról a PS4! 
Michael on, a Sony Entertainment és 
a Sony Pictures Entertainment elnöke - az 
öntömjénezés után - bejelentette, hogy 
exkluzív tartalmat készítenek a PSN-re, illet- 
ve a PS4-re. 


kölcsönözni majd számunkra, de a Music 
Unlimited is már aznap elérhető lesz - 20 
milliónál több dal vár majd ott ránk. 


Persze a PS4 alapjaiban véve videojátékokra 
van tervezve, ezen is van a hangsúly. 

Shuhei Yoshida, a SCE Worldwide elnöke a 
közönség elé állva elhintett egy rövid, de 
annál ízesebb mondatot: a Worldwide har- 
mincnál is több PS4 címen dolgozik jelen 
pillanatban, és ami még izgalmasabb: ebből 
20 a konzol első évében fog érkezni, ennek 
az egyharmada új IP (intellektuális tulajdon - 
azaz teljesen új játék, nem folytatás). 

Az egyik ezek közül a Ready At Dawn (többek 
között az ő munkájuk a két PSP-s God of War 
rész) és a SCE Santa Monica projektje, a The 
Order: 1886. A 2010 óta fejlesztés alatt álló 
játék egy alternatív világkörnyezetbe visz 

el bennünket, ahol az ipari forradalom NEM 


azért zajlott le, hogy az emberiség jóléti 
szintje megemelkedjen, hanem a túlélés 
céljából - az emberek küzdelme a még nem 
ismert humanoid lényekkel nagy eséllyel egy 
külsős nézetű kalandjáték lesz, ha a tavaly 
februárban felbukkant Ready at Dawn állás- 
hirdetésnek hihetünk. Darkos, indusztrális, 
megjelenési dátummal még nem rendelkező. 


A nyitócímek oszlopos tagja lesz a Killzone 
franchise új része, a Shadow Fall. 

A KZ3 történései után 30 évvel zajlódó rész 
továbbra is a Helghast és a Vekta frakciók 
közötti küzdelmekbe irányítja a játékost. 
Durva, utolsó csepp (virtuális) vérünkig tör- 
ténő menetelős, futurisztikus FPS háború. 
Majd meglátjuk, mennyire üt - a Battlefield 4 
és a Call of Duty: Ghosts új kihívót kap, annyi 
szent. (Főleg annak tekintetében, hogy mind- 
kettő next-gen konzolokra is 

A DriveClub szintén a megjelenés pillanatá- 
ban elérhető lesz számunkra. 


A fejlesztők kőkeményen a versenyzős, autós 


játékokra szakosodtak: az Evolution Studios 
ugyanis a PS2-n tarolt a hivatalos WRC játé- 
kokkal (a 4 bitang jó lett akkoriban!), majd 
a PlayStation 3-ra költözve a MotorStorm 
sorozatot alkották meg. 

Immáron a PS4 fekszik képzeletbeli műtő- 
asztalukon; bár a DriveClub nem tekinthető 
szimulátornak, mégis az aszfalton történő 
versenyen lesz a hangsúly, igaz, egy kicsit 
más kivitelezésben, mint ahogy azt a GT6/ 
Forza 5 párosa teszi majd: nomen est omen, 
itt lehetőségünk lesz csapatot alkotni, vagy 


adódik az, hogy a közösségi játékra építenek 


a fejlesztők. 


Aki előfizet a PlayStation Plus szolgáltatásra 
(amely kötelező lesz, ha PS4-en szeretnél 
multizni - az előfizetés konzolhoz és nem 


felhasználóhoz lesz kötve), ingyen kap egy 
limitált tartalmú DriveClub-ot, kevesebb 
pályával és autóval. 

A Sucker Punch új játéka (Sly első három 
része PS2-n) is felbukkant az előadáson, 
mégpedig az új inFamous-szel, amely a 
Second Son alcímet kapta. 

A februárban leleplezett új rész az inFamous 
második felvonása után játszódik, amelyben 
Cole az életét feláldozta a Conduitok halálá- 
ért... de sajnos nem járt teljes sikerrel! 

Delsin Rowe, egy elsőre átlagos graffitis lesz 
az új főszereplő, aki mindössze egy baleset 
túlélőin próbál segíteni, viszont - miután 
érintkezik egy Conduittal - a benne rejlő erők 
életre kelnek. 

Delsin képessége nem más, mint más Con- 
duitok erejét átvenni... 2014 elején. 


Knack (újabb nyitócím a kínálatban, produ- 
cere Mark Cerny, aki az első Crash Bandicoot 
és Spyro részeken, illetve a Ratchet 8. Clank 
első három részén is dolgozott) képessége 
az, hogy fémet, illetve más anyagokat ké- 
pes magába szívni, amelytől világmegmen- 
tő lehet. Látványos, illetve szórakoztató - 

kis plaftormer, kis beatem up? Jöhet, kipró- 
bálnánk. 


A Ouantic Dream 12 perces The Dark Sor- 
cerer techdemója? Brutális. A Diablo 3 is 
betámadja a PlayStation 4-et, de a PS3-ra is 
meg fog jelenni. 

A Final Fantasy Versus XIII, amely már jó 
ideje várat magára, nem veszett el, hanem 
átalakult - a neve immáron Final Fantasy XV. 
Két dolgot érdemes megemlítenem ezzel 
kapcsolatban - egyrészt multiplatform, 
másrészt továbbra sem rendelkezik megje- 
lenési dátummal. 


lag PS konzolokra lesz elérhető - PS3-ra 
augusztus 27-én, PS4-re 2014-ben jelenik 
meg. A Sguare Enix bemutatta a Kingdom 
Hearts III-at is, ez is multi cím, de legalább 
tudjuk, mikor jön: jövőre! 


Szóba került az Assassirs Creed IV: Black 
Flag is, amely a PS4-en futott a konferencián. 
Vagy legalábbis próbált futni, mert már a 
legelején is beállt egy másodpercre, a végén 
ki is akadt... (de sebaj, lesz nekünk exkluzív 
Aveline PS3-ra és PS4-re az AC III: Liberation- 


ből!) A Watch Dogs továbbra is ígéretes, bár 
kíváncsi leszek arra, hogy mennyire is lesz 
érdekes az az egy órányi exkluzív tartalom a 
Sony konzolokon. 

Aztán van itt még nekünk NBA 2K14, The 
Elder Scrolls: Online (először PS4-re lesz 
béta), Mad Max (speckó túlélőkészlet kizáró- 
lag PS-re). 

A Destiny is okozhat még meglepetéseket 

- a Bungie számára igenis van élet a Halo-n 
túl... amit láthattunk játékmenetet, nagyon 
biztató volt. Várjuk sok szeretettel mindet, 
kérdéses, hogy anyagilag hogy bírjuk majd. 


PS4 - Indie 


A Sony támogatja az indie fejlesztőket, így 
egy kisebb, de annál tehetségesebb csapat is 
sikeres lehet a PS4 segítségével. 

Pár cím: The Witness, a számomra hihetetle- 
nül magával ragadó Transistor, Dorrt Starve, 
Mercenary Kings, Octodad: Dadliest Catch, 
Secret Ponchos, Ray s the Dead, a meglepe- 
tés Outlast, Oddworld: New n" Tasty! (Abes 
Oddysee remake), Galak-Z, de megemlíthet- 


jük a free-to-play Blacklight Retribution-t is. 
Mindegyikük konzolon először PlayStation 
4-re lesz elérhető. 


És a lényeg... 


JackTretton visszatért a színpadra, és akkor 
látszólag bevitte az első horgost a Microsoft- 
nak: a PlayStation 4 támogatni fogja a 
használt játékokat! És a kölcsönzés? No pari 
marad a régi rendszer, nyugodtan kölcsön- 
adhatod a haverodnak! Kötelező az online 
kapcsolat? Nem! De - mint ahogy korábban 
írtam - a PlayStation Plus kötelező lesz a 
multiplayerhez. Andrew House visszakapván 
a szót, a Gaikai technológiáját alkalmazó fel- 
hőszolgáltatás (pl. PS3 játékok streamelése, 
hardveresen ugyanis nem kompatibilis 
visszafelé a PS4!) rajtjának dátumát tette 
először közzé: 2014-ben Amerikában fog elő- 
ször elindulni. Ha ez az év elején esedékes, 
mi még talán az év végén kapunk a jóból. 

De mennyibe kerül majd? - kérdezhetitek 
joggal... az ár: 399 euró, hölgyeim és uraim 
(ezt a közönség kb. fél percig kitörő örömmel 

konstatálta), bár tény, hogy kamera nélkül 
lesz ennyi - valamit valamiért. De ez még 
mindig jobb, mint az 500 eurós 20 GB-s PS3 
nyitóár, és ami szintén fontos: a PS4 olcsóbb 
lesz az Xbox One-nál. Megjelenés 2013 vé- 
gén, a karácsonyi roham kellős közepén - de 
láttunk már elszórva itt-ott november végi 
megjelenésre utaló reklámokat... 


Az E3 után... 


A Microsoft és a Sony bár egyre jobban épít 
az online lehetőségekre, mindkét konzol 
igyekszik a PS3/X360 által kitaposott úton 
haladni. Igaz, nem volt annyi új cím beje- 
lentve, mint a Microsoft előadásán, de sokak 
számára az ár lehet majd a next-gen konzol 
megvásárlásának eldöntő tényezője. 
Legyen bármelyik konzol is a preferált szá- 
modra, a célunk közös: játsszunk együtt, 
el-végre a szórakozás a lényeg... légyhű 
hithű Nintendós, tősgyökeres Sony-s, vagy 
Xbox-os! 

iközben az E3-on egymásnak esett 
M a Microsoft és a Sony, a Nintendo 

eközben egy másik módszert alkal- 
mazott: egy előre rögzített, kb. háromnegyed 
órás Direct műsort időzített be, miközben az 
Amerikában igen, nálunk már annál inkább 
nem ismert Best Buy üzletekbe kitelepült, hogy 
ott ki lehessen próbálni a játékaikat. 
Ez mondjuk nem ment zökkenőmentesen, hi- 
szen néhány Microsoft-alkalmazott gerillamar- 
ketinggel próbálta promotálni az Xbox One-t... 


) 


Az E3 előtt volt egy olyan pletyka, miszerint 
a Nintendo csökkenteni tervezi a Wii U árát, 
hogy az eddig eléggé nehézkesen eladható 
konzolt ezzel próbálják csábítóvá, illetve 
elérhetőbbé tenni. Az eredeti elvárás 5.5 
millió volt, most már, csak" 4 millió Wii U el- 
adása a cél az első évben - ez megvalósítható 
lesz, mégpedig több okból: egyrészt a nyár 
folyamán érkeznek újabb first-party játékok, 
másrészt pedig már közel 3.5 millió eladásnál 
jár a két kiadással rendelkező konzol - előbbi 
kb. 85, utóbbi kb. 110 ezer forintot kóstál 
jelen pillanatban. 


A játékokkal kapcsolatban is voltak azért 
felmerülő ötletek, illetve elvárások. 

A Wii-n voltak úgynevezett ,killer app"-ok, 
amelyek nagyon komolyan megindították az 
érdeklődést a leánykori nevén Revolution- 
nek nevezett konzol felé, gondoljunk például 
a Super Mario Galaxy-kra, vagy a Super 
Smash Bros. Brawl-ra. 

Ezekből kiindulva reménykedhettünk példá- 
ul egy SMG3-ban, egy új SSB-ben, a Monolith 
Soft (Xeno játékok) új projektjében, esetleg 
egy Wii U-ra készülő új Zelda játékban. 


A 3DS-t se hanyagoljuk el; köszöni szépen, 
jólvan - 31 millió eladott handheld kicsivel 
több, mint év alatt nagyon is jó eredmény, 
kompenzálva a Wii U lassú indulását. 


Viszont ennek ellenére szinte semmi újat 
nem jelentettek be a Nintendo Direct leg- 
újabb kiadásában, ami annyira nem is nagy 
gond, hiszen ami szóba került a műsorban, 
biztosan mind yentengert fog rázúdítani a 
N fejeseire... 


A Nintendo ad a tradíciókra. Ez a műsorveze- 
tő" kilétében is megnyilvánult, hiszen Satoru 
Iwata, a cég vezérigazgatója kommentárjával 
spékelték meg a kicsivel több, mint 40 perces 
előadást. Ha ehhez hozzáteszem, hogy ebbe 
a rövid időbe beletömtek 10 játékot, illetve 
két összeállítást a 3rd-party, illetve az eShop 
címekről, akkor kimondhatjuk: tömény! 

A Nintendo ugyanis nem kívánt showműsort 
csinálni a két konzolja és a rájuk készülő játé- 
kok köré, hanem inkább egy Direct keretein 
belül zúdítottak ránk bejelentések, megjele- 
nési dátumok és trailerek özönét. 

Csillagos ötös; bár én személy szerint hiá- 
nyoltam a Sony/Microsoft prezentációk 
háttérzaját... a közönséget magát. 


Ugrás a mélyvízbe; úszószemüveg fel, leve- 
gővétel, rajt... Elsőként a 3DS egyik hatalmas 
aduászával nyitottak, mégpedig a 

párosával. Nem túlzok, ha azt mondom, 
hogy ez a játék(páros?), amely már immáron 
a hatodik generációs ,szerezdmeghátmind" 
műfajt képviseli, ősszel tovább fogja tolni a 
30S szekerét. Megtudhattuk, hogy világszer- 
te (!) október 12-én fog a boltokban landolni 
az X/Y - nincsen lokalizációs várakozás, amíg 
japánról lefordítják angol nyelvűre a komp- 
lett játékot! Zseniális döntés a Game Freak és 
a Nintendo részéről. 
Nem kizárólag ezzel lép új szintre az X/Y: 
említésre méltó az is, hogy ez a duó lesz az 
első a Pokémon handheld játékok listájában, 
amely 3D-s, poligonos grafikát fog alkalmaz- 
ni. Új típussal (Fairy - a Dragon típus ellen 
hatékony) is bővül a horda, amely immáron 


már 18 típust tartalmaz. A Pokémon-Amie 
lehetőségével még jobban megbarátkozha- 
tunk csapatunk tagjaival: etetés, simogatás, 
a Pokémonjaink mozdulatainak utánzása... 
ezekkel tehetjük boldoggá őket, amely a 
csatákban is majd nagy szerepet játszhat. 
Továbbá adott Pokémonok ötfős hordákban 
fognak majd ránk támadni, úgyhogy érde- 
mes lesz tápolni magunkat. 

Újabb addíció az X/Y-ban a légi csata, amely- 
ben repülni/levitálni képes Pokémonokkal 
kell majd küzdenünk. Október 12, szerezd 
meg hát mind újra. 


Ezek után egy új bejelentés érkezett: érkezik 
a 3 a Nintendo Wii U- 
ra! A 305-re készült 3D Land stílusát fel- 
véve újabb platformmóka vár ránk, ezúttal 
kiegészülve egy új power-uppal: macskaru- 
hát öltve gyorsabb futást, falmászást, le- 
karmolhatjuk az ellenfeleket, és ha a pálya 
végi zászlónál elvétjük a csúcsot, akkor sincs 
gond, mert karakterünk így automatikusan 
meghódíthatja azt. 

A 3D World több játékból merített, hiszen 
Mario mellett Luigi, Toad és Peach is játszha- 
tó karakter lesz, mindegyik eltérő karakte- 
risztikával (utalás az amerikai/európai Super 
Mario Bros. 2-re) - Toad a leggyorsabb, Peach 
lebeg, Luigi magasabbra ugrik/lassabban 


esik le, és Mario az ,átlagosjános" Egyszerre 
négyen is játszhatunk, osztozva az életszá- 
mon, plusz egymást is felkaphatjuk egy-egy 
nehezebb pályarésznél a továbbjutás érdeké- 
ben (NSMB Wii). 

A GamePad is kihasználásra fog kerülni: ha 
egyedül játszunk, akkor a GamePad mozga- 
tásával a kameranézetet is változtathatjuk, 
de az érintőképernyőt használva rejtett 
tárgyakat is fellelhetjük. Világszerte decem- 
berben jön eme játék - ha a 3D Land tetszett, 
ez sem fog csalódást okozni! 


Ekkor megérkezett az első videó a januárban 
már megemlítésre került -ról, 
amely a Wii U-t célozta be. A 35 World-höz 
hasonlóan itt is egyféle direkt folytatásról 
beszélhetünk, hiszen a 30S-re betoppant 7 
közvetlen továbbgondolásának tekinthetjük 
a, minden platformra Mario Kart-ot" tradíció 
új tisztviselőjét. 

Az első HD felbontású versengés (amely 60 
fps sebességű lesz) itt is a többiek elkalapá- 
lásáról szól különféle tárgyak használatával 
változatos helyszíneken, legyen az sima asz- 
falton, egy víz alatti, vagy akár a levegőben 
történő ütközet helyén. 

Ami viszont újdonságként lép be a soro- 
zatba, az nem más, mint az anti-gravitációs 
pályarész: nem egy helyen lesz hajmeresztő 


látvány az, hogy fejjel lefelé, vagy Pókembert 
megszégyenítően a falon hajtunk jármű- 
vünkkel (legyen az gokart, vagy akár motor). 
A multiplayer is kap egy alapos gatyába 
rázást; akár tizenketten is megküzdhetünk a 
győzelemért, majd a legsikeresebb pillana- 
tainkat megoszthatjuk a Miiverse-en a Mario 
Kart TV segítségével. A megjelenés 2014 
tavaszán lesz esedékes. 


Rémlik még a 2010 októberében megjelent 
Wii Party? Eme partijáték folytatást kap a Wii 
U-ra névvel. A nyolcvan mini- 
játékot ígérő társasjáték a Mario Party soro- 
zat által kitaposott utat kívánja használni. 

A GamePad-ot és a kontrollert egyaránt 
támogató (illetve több játékos esetén min- 
det igénybe vevő) Wii Party U felülnézetes 
játékokat is beledob a közösbe - ezek a 
GamePad-ot igénylik majd, a videó-össze- 
állításban egy sínpályás autóverseny de- 
monstrálta, hogy mire számíthatunk majd 
pontosabban. Amit eddig láthattunk belőle, 
az még eléggé japános volt (gondolok itt 
főleg a karakterek arcaira), de mire elkészül 
a játék, addigra biztosan kifinomítják szá- 
munkra. Érdekes, hogy januárban még nyári 
megjelenést terveztek, ám ezúttal bejelen- 
tésre került, hogy még dolgoznak a Wii Party 
U-n, amely csak októberben fog a boltokba 


kerülni. Ugyanilyen elhalasztást kapott a 

is, hiszen az eredeti elképzelések 
szerint a launch window időszakában (2012 
november - 2013 március) jött volna ki, de 
Az új ötletek megvalósítása, illetve a játék 
minőségének tökéletesre csiszolása" időt 
igényel, így eme edzőprogram csak decem- 
bertől lesz kapható. 


Aki művészi hajlamokkal rendelkezik, és 
kitűnő rajzait megosztja a Miiverse-en, most 
megtalálhatja számítását; új 7 

rész készül ugyanis a Wii U-ra! Egy speciális" 
verzió viszont még a nyár folyamán elérhető 
lesz az eShop-báól - ezt egyfajta előzetesnek 
is tekinthetjük (kb. úgy, mint a GTS Prologue 
esetében) a még megjelenési dátumot és 
árat nem kapott végleges kiadásból. 

A GamePadt-ot rajztáblaként használhatjuk 
kellékeinkkel: ceruzák, színes ceruzák és 
pasztellkréták hada várja a rajzban tehetsé- 
ges Wii U-tulajokat majd. Mivel én botkezű 
vagyok (és akkor még eléggé finoman fogal- 
maztam), kihagynám. 


A Directen ekkor két összeállítás következett, 
melyből az egyik a third-party (külsős fejlesz- 
tésű) címeket mutatta be, amelyek a 2013-as 
év során következnek. Mivel van ám nekünk 

egy multiplatform összeállításunk néhány ol- 

dallal hátrébb, ezeket itt nem taglalnám, csak 
arról ejtenék szót, hogy az eredetileg csak a 
Wii U-ra érkező Deus Ex: Human Revolution 
Directors Cut PS3/X360-ra is jönni fog. 
Amúgy egy 14 játékból álló listára számítha- 
tunk Nintendo platformokra idén, szóval lesz 
min játszanunk, az tuti. Nintendo-exkluzív 
címként a Sc t -öt emelném ki - 
a SEGA-Nintendo együttműködésnek ez az 
első gyümölcse, amelyet Wii U-n és 3D5-en 
egyaránt, learathatunk" az év végén. 

Egy barátságos retró-modern Sonic keverék- 
nek tűnik az eddig látottak alapján, úgyhogy 
a veteránok számára is finom falat lehet... 


Az eShop összefoglaló után (az Oddworld: 
lew "n" Tasty!, illetve a DuckTales: Remaste- 
d a legnagyobb címek közülük) betámadta 

a képernyőt a Gamecube-on is fantasztikus 

látványvilággal rendelkező The Legend c 


Miközben a Nintendo készíti az új részt (ta- 
valy ugye volt techdemó, ne felejtsük), addig 
is megérkezik a januárban bejelentett WW 
HD remake októberben: 1080p felbontás, 60 
FPS, miközben a véleményem szerint időtálló 
grafika is kapott egy kis kicsinosítást. 

A GamePad inventory-ként (illetve kijelző- 
ként - támogatja az Off-TV Play-t) szolgál 
majd, a hajónk sebességét tuningolhatjuk, 
Tingle pedig ezúttal a Tingle Bottle segít- 
ségével a Miiverse-be küldhet üzeneteket - 
akár screenshotokkal megspékelve -, amelye- 
ket a tenger majd partra mos más játékosok- 

nak. Ha eddig nem játszottal a Gamecube-os 
eredeti verzióval, ezt mindenféleképpen 
érdemes lesz kipróbálni - az egy évtizede 
hatalmas sikert aratott Wind Waker nagy 
eséllyel pályázik az idén megjelenő Wii U 
játékok legjobbjának titulusára. 

Vajon milyen lehet majd a Wii U-s új Zelda 
cím? Még nem tudunk róla szinte semmit; 

a Wii-s Skyward Sword-ot elég nehéz lesz 
felülmúlni, de a Nintendo számára semmi 
sem lehetetlen, az új részről talán még az év 
végén hallhatunk - addigra Iwatáék hátha 
bejelentik! 


A Platinum Games (egyik) alkotása követ- 
kezett a porondon, amelyet szuperhősök 
tömkelege töltött meg - a Wor 1 -ról 
van szó, amely mögött rendezőként egy 
bizonyos Hideki Kamiya áll. Resident Evil 2, 
Devil May Cry, Viewtiful Joe, Bayonetta - csak 
néhány játék eme japán úriember munkássá- 
gából. A Wonderful 101-ben egy földönkívüli 
inváziót kell megállítanunk szuperhőseink- 
kel, akik a Unite More képességet alkalmazva 
több alakzatot (fegyvert, mondhatnánk) 
vehetnek fel - csak rajzoljuk meg az alakzatot 
a GamePadunkon, és máris alakzatba feksze- 
nek emberkéink. Minél nagyobb a szimbólu- 
munk, annál több hős , száll be; megnövelve 
a formátum erősségét, 

Sikeres küldetéseink után pénzzel szórnak 
meg minket, amelyet a boltban el is költhe- 
tünk újabb alakzatokra. Ami izgalmassá teszi 
a hősködést, az nem más, mint a maximum 


öt főt támogató kooperatív játék, melyben 
mindenki a saját csapatával száll be a győze- 
lem érdekében. 

A megjelenés szeptember tizenötödikén 
esedékes, az ősz szemmel láthatólag a Wii U 
első frontvonala" lesz az Xbox One, illetve a 
PlayStation 4 ellen. 


Ha emlékeztek a 2010 végén a Wii-t, illetve 
idén májusban a 3DS-t is letámadó k 
eturns-re, és tetszett is eme 
játék, akkor lehet gyakorolni az új részre; be- 
jelentették ugyanis a Donkey Kong Country: 
Tropical Freeze-t! 
Sokat már nem is kell várnunk a megjelené- 
séig, hiszen novemberben esik be Donkey, 
Diddy és Dixie Kong a Wii U-ra. K. Rool ezúttal 
sem bukkan fel főgonoszként, hiszen most 
viking állatkák támadták be DK szigetét, és 
így a két (három) majomra hárul a feladat, 
hogy kipenderítsék a betolakodókat. 
Donkey és Diddy egy klasszikus platformer 
játékot állít majd elénk, mely szinte teljes 
mértékben hagyományőrző lesz az eredeti, 
SNES-re készült trilógiához képest. 
Kooperatívan is tolhatjuk majd a Tropical 
Freeze-t, viszont ha a második játékos Dixie- 
re bök Diddy helyett, másképp lesz érdemes 
játszanunk, hisz bár eme majom képes 
egy kicsit nagyobb távolságot megtenni a 
levegőben, ez minden valószínűséggel az 
ellenfelekre történő ugráson kívüli támadás 
(azaz Diddy esetében a cigánykerekezés) 
rovására megy. 


2013 novemberében jön tehát a DKC: 
Tropical Freeze - eddig nagyon komolynak 
ígérkezik. 


A Platinum Games másik játékára terelődött 
a figyelem, mégpedig a jelen pillanatban Wii 
U-exkluzívként tündöklő -re, 
amelyet tulajdonképpen magának a Nin- 
tendónak köszönhetünk, hiszen a játék pro- 
ducere, Atsushi Inaba nyilatkozta azt, hogy 
nem látott volna esélyt a B2 elkészültére a 

N segítsége nélkül. Amit eddig láthattunk, 
abszolút hozza a 2010 elején nagy sikernek 
örvendő első rész hangulatát. 

Hogy mi változott azóta? Bayonetta kinéze- 
tén kívül nem sok, továbbra is kaszabolha- 
tunk/képen lőhetjük méretes ellenfeleinket, 
még annyit kell tudnunk, hogy ezúttal már 
ketten is játszhatunk. 

A játékmeneten érződik azért a fejlesztők 
stílusa, mert egy kis mértékben érződik a 
Metal Gear Rising, de mivel az sem volt egy 
csapnivaló produktum, nem származhat 
belőle sok bajunk, nem? 

A megjelenés még csak annyit mond, hogy 
2014. Szerintem 2014 tavaszán számíthatunk 
Bayonetta visszatérésére - a hölgyemény 
még ütőkártya lehet a Wii U, második front- 
vonalában"! 


A Monolith Soft is már nagyban készítgeti a 
Xenosaga új tagját, amely jelenleg X névre 
hallgat. Legutóbb a Xenoblade Chronicles 
jelent meg a sorozatban a Wii-re 2011-ben, 


és... piszkosul jó lett, az egyik legjobb RPG a 
Wii-n aThe Last Story mellett. Ha ezt a minő- 
séget hozza a 2014-ben érkező X is, nagyon 
komoly játék lesz! Az előzetes is odavágott 
rendesen; a DOLLS-ok és humanoid lények 
együttes háborúja egy mesés háttérzenével 
megáldva - ha Hiroyuki Sawano ilyeneket 
komponál az X-be is, akkor dobok egy hátast. 
Nyílt világú RPG, valamikor jövőre. Keveset 
láttunk, de az nagyon jó volt. 


És a legvégére hagyta a Nintendo az amúgy 
általami is vizionált bejelentést: érkezik az új 

,, de nem csak Wii U-ra, 

ha nem 3DS-re is! A Nintendo hőseinek új 
megmérkőzésébe újoncként beszáll a Wii Fit 
Trainer, az Animal Crossing falulakója, és... aki 
külön hangsúlyt kapott a videóban, Mega 
Man! A N64-es első rész óta hatalmas utat 
tett meg a SSB franchise, amely ezúttal végre 
egy handheldre is ellátogat - sok karaktert 
még nem nagyon láttunk (a kemény mag 
megvan), de akiket igen, eléggé impresszív 
előadást tártak elénk. Engem meggyőzött. 
Vajon kik lesznek még. külsős" karakterek? 

A BrawIl-ban ott volt például Solid Snake a 
Metal Gear Solid-ból, most nagy eséllyel ott 
lesz Sonic, de várjuk még ki a végét! Megjele- 
nés 2014-ben mindkét platformra. 


uper Smash 


Ennyi játék került alig 38 perc alatt bemuta- 
tásra! És akkor még nem esett szó a Direct-en 
nem mutatott, de az E3-on kiállított The 

Legend ofZeld- Link Between Wo 


(3DS, Link to the Past folytatás), a ű 
1d-ról (3DS, SMW2 stílusvilággal), 
a Mario § i. ől (3DS, az 
RPG-sorozat új észe) és a Pik 3-ról (Wii 
U) - és ezek mind idén fognak megjelenni! 
Eszméletlen! 


)ream 


Voltak itt kasszasikerre nagy eséllyel pályázó 
címek, viszont rájuk szükség is lesz. Megfi- 
gyelhető, hogy őszre időzítette a Nintendo az 
első hullámot, amelyek még a next-gen rivá- 
lisok előtt jönnek be többnyire, és a második 
hullám 2014 elejére tehető, amikor már kinn 
lesz a PS4 és az Xbox One is. 

A Direct meggyőző volt, bár érezhetően 
tömör. Hiányoltunk egy hivatalos bejelentést 
a Super Mario Galaxy 3-mal kapcsolatban, és 
nem esett szó a Wii U-s Zelda részről sem. 

De ezeken túl nagyon komoly kínálattal állt 
elő Iwata kompániája. 

Akkor húzták elő a várt címek többségét, 
amikor kellett, és akkorra időzítették, amikor 
kulcsfontosságú lesz. Nem hiába vannak 

már három évtizede a piacon... és mivel még 
mindig a Wii U a legolcsóbb next-gen konzol, 
még megvetheti komolyabban is a lábát a 
még egy éves kort sem betöltött Nintendo 
gyerkőc. Én bízom a sikerben, de ebbe még 
beleszólhat a Sony és a Microsoft is! Induljon 
hát a next-gen! 


E3 EA 


Konferencia 


Sony-Nintendo-Microsoft hármas 
A mellett az Electronic Arts, valamint a 
Ubisoft konferenciájára nem vártak 
árgus szemekkel, nyálukat csorgatva a játé- 
kosok - és ezért nem is ítélkezhet senki, hi- 
szen a két játékkiadó-óriás nem kápráztatott 
el minket újgenerációs konzolokkal - viszont 
annál több jó játékkal igen. 
Az Electronic Arts bemutatója hazai idő sze- 
rint este tíz órakor kezdődött. A színpadra fel- 
sétáló Peter Moore kicsit beszélt erről, kicsit 
beszélt arról, megemlítette, hogy tizenegy 
játékot fognak bemutatni - egyébként ez ti- 
zenkettő, ha utánaszámolunk, de ez most 
lényegtelen -, ami egyébként tök jól hang- 
zott, csak egy probléma volt vele: két-hái 
játékot mutattak be mindössze, aminek 
a hallatára a gamer társadalom kilencven 
százaléka sikítva ugrált a székében. 
Természetesen jöttek a szokásos címek 
(Need For Speed, Fifa, Madden, UFC), de ezek 
a programok valószínűleg nem késztetnek 
senkit örömtáncra a monitora előtt, hiszen 
minden évben elkészítik őket több-kevesebb 
sikerrel. Az EA prezentálta nekünk, hogy 
mit tud az EA Sport Ignite motor, valamint 
a Frostbite 3. 
Előbbi a sportrajongókon kívül sok minden- 
kit nem hozott lázba, utóbbi viszont ütött. 
A Frostbite 2 sem csúnya, sőt! Azonban a 
Frostbite 3 egyszerűen olyan látványorgiát 
mutatott be például a Battlefield 4 ingame 
videóknál, ami mellett nem lehet elmenni 
egy egyszerű ,ez jó"-val. 
Ami pedig egyértelműen a leglényegesebb, 
hogy nem csak a Battlefield új részének lesz 
az alapja a Frostbite 3. Óóóó, nem... 


Mint már említettem Peter Moore konferálta 
fel a bemutatót, és gyorsan elis tűnt a szín- 
padról, ezáltal kezdetét vette az, ami miatt 
mindenki képernyők előtt volt. 

A kivetítőn elindult egy előzetes. A háborús 
játékok előzeteseinél kötelező motívum, a 
kép egyre pixelesebb lesz, feltűnik egy kato- 
na, majd egy repülő fokhagyma, sikítások... 
Várjunk csak! Fokhagyma? Lassan kirajzoló- 
dik előttünk a főcím: Garden Warfare! 

És mielőtt még kimondhatnánk magunkban, 
hogy. Mi van?" márelis indul egy country 

dallam, és láthatjuk, hogy ez a játék nem 
más, mint a Plants vs Zombies spin-off-ja. 

A játék alatt a Frostbite 3 pörög, és egyszerű- 
en csodálatosan fest! 

Az eddigi epizódoktól eltérően a mostani 
PvZ márTPS, azonban a fejlesztők állítása 
szerint megmarad az eddigi tower defense 
jelleg is. A program kizárólag többjátékos 
mókázásra készül. A bemutató ideje alatt 
láthattunk gameplayt is: négy játékos játszott 
Survival módban, természetesen mindenki 
más-más kaszttal. 

A rövid lövöldözést követően jött is a boss- 
fight, amiben először a 80-as évek diszkó 
érájából hátramaradt Disco Zombie-val kel- 
lett megküzdeni, akit egyszerűen legyőztek. 
Ezutá egy kicsivel nagyobb élőholt, akit 
nem mással, mint fokhagyma drone-nal(!) vé- 
geztek ki. Az biztos, hogy a program elborult 
lesz, de a PopCap szerint, ha kipróbálod, 
egyből beleszeretsz. 

Először Xbox One-ra érkezik, és később jön a 
további platformokra. 

A bemutatón bejelentették még a Peggle 2-t 
PopCap-ék, de ebből semmit sem láttunk. 


A poénos felvezetés után a komolyabb játé- 
kokra helyeződött a hangsúly, és kezdetnek 
- a már a Microsoft konferencián is látott - 
Titanfallt tekinthettük meg. 

Az ex-Infinity Wardosokból kovácsolódott 
Respawn Entertainment multiplayerre ki- 
hegyezett játéka megmutatta magát most 
már nem először, és még mindig teljesen 
megosztja a játékosok véleményét. 

Van aki azt mondja, hogy egy hihetetlenül jó 
játékkal van dolgunk, hiszen vannak benne 
mechek, meg jetpack, és egyéb jó mulat- 
ságok, viszont vannak azok, akiket egyálta- 
lán nem nyűgözött le a prezentáció, sőt... 
Mindkét tábornak igaza van részben: tényleg 
irtó jól nézett ki, amikor a játékos katapultált 
a mechből, ráugrott a másik player gépször- 
nyetegére, majd egy sorozatot küldött a 
fejébe, azonban ezt - vagy ehhez hason- 

lót - láttunk már a Haloban; bár jótól lopni 
nem bűn, igaz-e? 

A másik oldalnakis igaza van: aki nézte a 
játékmenet videót, az biztos, hogy legalább 
egyszer elmormolta magában azt, hogy 


COD" Miért? Mert van egy-két dolog, amit 
egy az egyben áthozott a fejlesztőgárda, 
valamint sok helyen fel lehet ismerni azokat 
a vonásokat, amik a Call of Duty multira 
jellemzőek, és be kell vallani: ez gáz. 
Egyelőre úgy néz ki, hogy csak az Xbox 
tulajok fogják megtudni, hogy melyik tábor- 
nak van ténylegesen igaza, bár a fejlesztők 
még nem biztosak abban, hogy a Microsoft 
konzoljának exkluzivitását fogja élvezni a 
program. 2014 tavaszáig biztosan kiderül. 


Még ki sem hevertük a Titanfall okozta 
pozitív/negatív benyomásokat, egy rövid 
beszédben felvilágosították a nézőket, hogy 
mostantól bizony kizárólag Ignite Enginen, 
valamint Frostbite 3-on futó játékokat 
fogunk látni. 

Elsö minden, és elindult az előzetes, 
amire milliók vártak epekedve évek óta. 

Havas tájon sétál hősünk, távolban feltűnik 
valami: de mi az? 
Várjunk csak, hiszen ez a táj ismerős! Ebben 
a pillanatban piros lézernyalábok csapódnak 
mellénk, és egy T-47-es ütközik a Hoth fel- 
színének, majd véget is ér a bemutató. Igei 
Hölgyeim és Uraim: üdvözöljük a Sta 

ti ntot! 
Az EA fejesei meghallgatták JediEco imáit, 
és elhozták a hajdan dicső Battlefront széria 
új epizódját. Bár nem az eddigi Battlefrontok 
folytatása lesz, és sok mindent nem lehet 
tudni róla, nagyon bénának kell lennie a 
Dice-os arcoknak ahhoz, hogy elrontsák. 


Éles váltás, szintén Forstbite 3, feldübö- 
rögnek a motorok, autók száguldoznak 
eszméletlen sebességgel: igen, ez a kötelező 
évi Need 5peed, amely most a Rivals al- 
címet viseli. 


METTLETZ 


EZÉSE erzmmeee ms zs e 


A játékkal párhuzamosan készül a Need for 
Speed film is, és úgy tűnik jelenleg, hogy 
minden történetírót odaküldtek, mivel a 
programban a hangsúly az egy- és a több- 
játékos mód közötti határ eltörlésén lesz. 
Mindezért az AllDrive nevű funkció fog felel- 
ni: ezáltal barátaink egyszerűen csatlakozhat- 
nak a játékunkhoz, és segítséget adhatnak. 
Az E3-as prezentációban láthattuk, ahogy két 
ember üldözi egymást, majd az egyik segít- 
séget kér az iPadje segítségével, és kap is egy 
helikopter által. Ja, hurrá, haladjunk kérem 
az új címekhez. 


A Need for Speed bejelentés nyilván senkit 
sem lepett meg, hiszen már megszokhattuk 
az autós játék érkezését szeretett konzolja- 
inkra. Valószínűleg csak egy átfedés volt két 
nagy cím között: a Battlefront felspannolt 
minket, ezt kihasználva az Electronic Arts 


berakta az NFS új részét, és utána ismét egy 
nagy címet mutatott meg a közönségnek - 
bár ezt is csak egy rövid trailer erejéig. 
Nem másról van most szó, mint a Dragon 

1ge: Ingui l. 
Az E3-ig igazából sok mindent nem olvashat- 
tunk az új Dragon Age-el kapcsolatban, bár 
azt tudtuk, hogy Frostbite engine fog alatta 
muzsikálni, és hogy hatalmas, nyitott világa 
lesz, bár ezek is amolyan pletyka szinten 
mentek, és biztosra semmit sem vehettünk. 
Aztán eljött a bemutató ideje, és sokkal töb- 
bet ismét csak nem hallottunk: a játék alatt 
a Battlefield 4-et, és a még nem látott Mass 
Effect 4-et is futtató Frostbite 3 fog futni. 

A program teljesen nyitott világú lesz, ahol 
minden egyes döntésünk megváltoztatja a 
világot - hányszor hallottuk már ezt... 

A megjelenés nem mostanában lesz, egé- 
szen 2014 őszéig kell várnunk a Dragon Age 


új epizódjáig, aminek címéből valahogyan 
kikerült a hármas szám. 

Hogy miért? Mert a játék egy teljesen új feje- 
zetet nyit meg a Dragon Age univerzumban, 
és nem az előző részek közvetlen folytatása. 
A produktum kizárólag next-gen konzolokra 
fog érkezni. 


A következőekben a sportjátékok rajongói- 
nak kedveskedtek az EA munkatársai, 

A jövő generációs programok alapja az Ignite 
Engine: ez már biztos. Talán itt a legnagyobb 
meglepetést az / íve sorozat felélesz- 
tése jelentette. 

A 2K Games által készített NBA 2K sorozat 
már rég letaszította trónjáról az Electronic 
Arts kosaras programját, most mégis 
megpróbálkoznak az új motorral valami új 
élményt közvetíteni, a kérdés már csak az, 
hogy vajon sikeres lesz-e a vállalkozás? 

Az EA Sports legjelentősebb újításának 

a BounceTek-et vallja. 


Ez a technológia felelős azért, hogy a labda 
már ne a játékosok kezéhez tapadjon, hanem 
a labda könnyedén elpattoghat a játéko- 
sunktól, úgymond , életre kel" 


Természetesen bemutatták az új 

/FL-t, amire ugyan itthon nincs nagy 
kereslet, az Egyesült Államokban az egyik 
legjobban fogyó program minden évben. 
Fejlesztették az Al-t, valamint az animációkat, 
jelentősebb változásokon viszont nem esett 
át a program. 


Tiszteletét vette a kasszáknál itthon is jól tel- 
jesítő az E3-on. Felvezetésként egy rövid 
Barcelona reklám következett: Xavi, Fabregas, 
sőt még Messi is beszélt nekünk arról, hogy 
mekkora élményt fog nyújtani az új FIFA. 
Állítólag sok változtatáson esett át a program 
és ez nagyban köszönhető az Ignite-nak. 

Itt is fejlesztették a mesterséges intelligen- 
ciát, az animációk szintúgy fejlődtek, sőt 


a játékosokat szerelni sem lesz már olyan 
egyszerű, mint eddig: történik ugyanis, hogy 
a sima közbelépéseknél, a játékosok kikerülik 
társaikat, és nem futnak egymásnak, mint azt 
megszokhattuk már jó pár mókás esetben. 

A labdarúgás szerelmesei next-gen és kur- 
rens generációs konzolokon is megtalálják az 
EA szimulátorát. 


A következő pillanatban csak annyit láttunk, 
hogy Bruce Buffer (a UFC meccsek hivatalos 
bemondója) áll a színpadon, leszánkáz elé 
egy mikrofon, és már hívja is a szereplőket a 
színpadra. Andrew Wilson (az EA Sports alel- 
nöke) három marcona úr társaságában lépett 
színpadra, akik segítségével bemutatta az új 
játékot. A mellette álló pankrátorok biz- 
tosítottak mindenkit afelől, hogy a program 
teljesen valósághű lesz. 
A játékba belerakták az MMAi-t, azaz a fej- 
lesztett mesterséges intelligenciát, valamint 
az egyik legnagyobb újítást, a teljes test 


sérülését. A UFC rajongók biztos megtalálják 
az élvezetet a programban, sőt a bemutató 
szerint: minden bunyó kedvelő hamar meg- 
szereti a programot. 


A sportjátékokhoz való rövid kitérő után 
visszatértünk a nagyobb érdeklődésre szá- 
mot tartó játékokhoz - bár már nem sokáig, 
hiszen közeledett a show vége. 

Jött a nagyágyú - Battlefield 4 többjátékos 
mód! Emberek, ezt látni kell. Gyönyörűen 
fest a program, és hozza végre a Battlefield 
multik hangulatát! Visszatér a Commander 
mód, bár ezt úgy hangoztatták, mintha egy 
teljesen új feature lenne, pedig mint ahogy 
emlékezhetünk, a második részben is volt - 
csak nem nagyon működött. 

A prezentáción élőben játszott 64 szerencsés 
- és bár lehet, hogy részben meg volt rendez- 
ve, remek hangulat jellemzi a Bf többjáté- 
kos módját. 

Bár kicsit vicces volt, hogy a meccs közben 
katonai kifejezésekkel éltek, mivel tudjuk, 
hogy ez nagyon nem így lesz. A pályákon 
rombolható környezet lesz, és abemutatón 
ezt demonstrálták is - egy felhőkarcolót (!) 
romboltak porig. Jelen állás szerint úgy tűnik, 
hogy a DICE visszatér a régi Battlefieldekhez, 
és nem az előző epizód által kitaposott 
ösvényen indul el. 

Pár szó a commander módról: az előadá- 

son egy tabletről jelentkezett be a DICE 
munkatársa, és onnan küldte a támogatást, 


amikor azt a játékban résztvevők kérték. 
Nehéz visszaadni egy az egyben azt, amit a 
videó nyújt, így ajánlom mindenkinek, hogy 
TeCsőn nézzen utána az E3-as gameplaynek! 


Már-már azt hihettük, hogy vége a show-nak, 
amikor elindult egy előzetes... Pletykákat már 
hallhattunk, de most végre hivatalosan is 
láthatjuk - ha csak egy előzetes erejéig is - a 

[/ folytatását! 

Faith visszatér, és készen áll, hogy ismét le- 
nyűgözzön minket. Megjelenési dátum még 
nincs, a rövid teaser végén egy , Jön, amikor 
kész" felirat volt látható - reménykedjünk 
benne, hogy jövő ősszel már a kezünkben 
foghatjuk. A ME 2 alatt is a Frostbite 3 engine 
fog futni, és bár az előző rész sem volt csú- 
nya, most tényleg benedvesíthetjük a ga- 
tyánkat a gyönyörtől. 

Sok mindent nem tudunk a programról, az 
biztos, hogy nyílt világú lesz. Azonban azt 
meg kell jegyeznünk, hogy a játék nem foly- 
tatás lesz, hanem reboot - az EA újra akarja 
indítani a sorozatot a következő generációra. 
Piros cipőt felhúzni, arcot kifesteni, irány a 
háztető! 


A Mirrors Edge bejelentéssel véget is ért az 
EA konferencia. Kaptunk négy címet, amiről 
eddig nem hallhattunk semmit, és már csak 
ezekért is megérte végignézni a mindössze 
56 perces show-t. Véleményem szerint kevés 
hangsúlyt fektettek az új címek bemutatá- 


sára, prezentációjára, és túl nagy hangsúlyt 
kaptak a sportjátékok. Ne értsetek félre, én is 
játszok a Fifával minden évben, már a 98-as 
rész óta, csak egyszerűen most - a generá- 
cióváltás küszöbén - a tényleges next-gen 
címekre kellett volna helyezni a hangsúlyt, 
nem pedig a FIFA vagy a Madden NFL x-ik 
részére pazarolni a drága időt. 
Összességében egy korrekt bemutatót lát- 
hattunk az EA-től, és a Frostbite 3 egyszerűen 
fantasztikusan néz ki. 

Nehéz jól teljesíteni két olyan cég mellett, 
melyek egy teljesen új konzolt mutatnak be, 
de az Electronic Artsnak sikerült. Láttunk 

itt egy vicces Plants vs Zombies részt, egy 
megosztó Titanfallt, egy mindenkit felcsigázó 
Battlefront trailert, és még jó pár olyan játé- 
kot, amik hallatára az átlag gamer felkapja a 
fejét. Az EA jelentkezése a következő generá- 
cióra: elfogadva! 


z EA konferenciát követő rövid pihenő 
A: ismét a monitorunkra/TV-nkre 

szegezhettük a tekintetünket, hiszen 
kezdődött a Ubisoft konferenciája. 
A francia székhelyű cég előtt magasra volt 
rakva a léc, mert a Microsoft és az EA is re- 
mek prezentációt szervezett, a Ubival szem- 
ben pedig alapból magasabbak voltak az 
elvárások, köszönhetően az utóbbi időben 
kiadott majdhogynem tökéletes játékaiknak. 
Miután minden szem a színpadra szege- 
ződött, a helyszínen lévő újságírók pedig 
elfoglalták a helyüket, nem is kellett sokat 
várnunk a kezdésre. 
A kivetítőn megjelent egy felirat: Jerry 
Cantrell" és eközben színpadra lépett az 
Alcie in Chains rockegyüttes frontembere. 
Miután mindenki megcsodálta az úriember 
rövid gitárbemutatóját, majd bejelentette 

2014-et, megérkezett a show 

házigazdája - az, hogy egy állandó házigazda 
volt, remek döntésnek bizonyult - Aisha Tyler. 
Az amerikai színésznő (és komikus) rajong 
egyébként a videojátékokért, láthattuk már 
sok videojátékos rendezvényen, és szinkron- 
ként is jelent volt egy-t két játéknál (pl.a Ge 
of War 3 egy kiegészítőjénél). 


Szóóóóval akkor Rocksmith 2014. Úgy tűnik a 
Ubisoftnál úgy gondolták, hogy az előző rész 
nem elég jó, így érkeznie kell egy  folytatás- 
nak" is, természetesen next-gen konzolokra. 
A program egyértelműen unikumnak számít 
a műfaján belül, akinek volt lehetősége 
kipróbálni az megbizonyosodhatott már róla. 
Itt már rég nem a Rock Band és Guitar Hero 
által kínált műanyag gitáros, parti. 
van szó - aki beleölt egy kis időt, az tanulha- 
tott, nem is keveset. 

A folytatás - a címéből is kitalálhatóan - a 
jövő év folyamán érkezik. Az Xbox One-os 
verzióban lesz beépített hangvezérlés a 
Kinect segítségével - erre abemutatóból 
következtethetünk. 

Jerry Cantrell a hangjával navigált a menü- 
ben, majd elindította a session módot, ahol 
ő szólógitározott, a játék pedig a basszus- 
dob-ritmusgitár-szintetizátor kombót adta. 
Hangulatos előadás volt, az biztos. 

A prezentáción biztosan állították, hogy a 


Rocksmith 2014 a legegyszerűbb módja lesz 
a gitározás rejtelmeinek kitanulására, úgy- 
hogy felejtsük is el szépen a gitártanárt. 


Miután az AiC frontemberét letessékelték 
a színpadról, a kedves műsorvezetőnönk 
felvezette a S tet úgy, 
mint ,az eddigi legnagyobb Splinter Cell" 

A program augusztus huszonharmadikán 
érkezik PlayStation 3-ra valamint Xbox 360- 
ra. És hogy érkezik-e next-gen konzolokra? 
Nos egyelőre erről nincs információnk, de 
valószínűleg nem. 

A Blacklist magyar felirattal fog érkezni kis 
hazánkban, ami mindenféleképpen jó hír az 
angolt annyira nem értők számára. 

Az E3-on természetesen kaptunk új videó- 
anyagot is, méghozzá a Spies vs Mercs több- 
játékos mókáról. 

A kettő a kettő elleni küzdelmekben a kémek 
TPS nézetből játszanak, és a céljuk egy széf- 
nek a kinyitása lesz. 

A zsoldosok FPS-ben játszanak, és értelem- 
szerűen annyi dolguk lesz, hogy megakadá- 
Ilyozzák a kémeket a céljuk elérésben. 


inter C 


A színpadon a folytatásban a Rayman 

s került terítékre. Az utóbbi idők 
egyik legkiemelkedőbb platformere szep- 
tember harmadikán érkezik WiiU-ra, PS3-ra, 
Xbox 360-ra, valamint PS Vitára. 
Természetesen láttunk előzetest is a játékból 
- és gyönyörűen néz ki. A Ubisoft Montpellier 
érti a dolgát, reménykedjünk benne, hogy az 
előző részhez hasonlóan nagy pontszámokat 
kap a kritikusoktól (Metacriticen az Origins 
88 ponton áll, ami azért nem piskóta). 

Az pedig, hogy sokat nem változott az előd- 
höz képest egyáltalán nem probléma, mivel 
minőségi kettő dimenziós platformerek 
hiányában szenvedünk manapság. 

A levetített trailer után a műsort vezető 
hölgy jól megfogalmazta a lényeget: a 
Rayman tipikusan az a játék, amelynek ha 
nekiveselkedünk, akkor egykönnyen nem 
állunk fel előle, mert bennünk lesz az érzés, 
hogy. csak még egy pályát": 

Mindenesetre sok helyet nem hagytak a 
Legends-nek, hamar ugrottunk is tovább egy 
új címhez, ami nem más, mint a... 

g r Epic Loot! A Ubisoft 
többjátékos mókára kihegyezett címe az 
előzetesek alapján remek szórakozással 
kecsegtet bennünket. Hogy miről is van szó? 
A többi MMO játékhoz hasonlóan először is 
karaktert kell készítenünk, majd különböző 
várakat kell bevennünk - amik csapdákkal 
vannak felszerelve -, hogy végül a miénk 
legyen a kincs, amit az ódon kőfalak rejtenek. 
Utunk során sok mindennel kell megbir- 
kóznunk, de ha egyszer célba érünk, akkor 
ráeszmélünk, hogy minden pillanat megérte. 
A Ubisoft Montreal műhelyében készülő 
program ingyenesen lesz játszható. 
Természetesen nem csak nekünk kell támad- 
ni: a saját várunkba érkező más játékosoktól 
is meg kell védenünk magunkat, ezáltal 
szintén fejleszthetjük karakterünket. 

Ha sikerül a kanadaiaknak egy kiegyensúlyo- 
zott rendszert létrehozni az alap, ingyenesen 


játszható verzió felhasználói között, és a - 
szinte biztos vagyok benne, hogy jelen lévő - 
micro-payment felhasználók között, akkor 
hatalmas játékostáborra tehet szert 

a program. 


Ezután ismét egy, már bejelentett címhez 
tértünk vissza. Sőt egy olyan címhez, ami 
eredetileg nem is Ubisoft cím volt: igen, ez a 
South Park: The Stick of Truth. 

ATHO által elkezdett projekt valószínűleg 
jobb kezekbe nem is kerülhetett volna. 

Igaz, hogy csak egy rövid előzetest láthat- 
tunk róla, már ez is bőven elég ahhoz, hogy 
mindenki a nyálát csorgatva verje az asztalt, 
miközben csak annyit tudjunk mondani, 
hogy, KELL: Az egy-két perces kisfilmben 
egyértelműen Randy Mars feltűnése váltotta 
ki a legnagyobb visszhangot: Twitteren a 
$Nagasakifart percek alatt az egyik legtöbbet 


használt tag lett. Az előzetes alapján a pro- 
duktum idén érkezik november-december 
környékén, bár ahogy Cartman is mondja: 
vagy valamikor a közeljövőben. Tudjátok, 
hogy van ez a videojátékoknál" 


A kivetítőn megjelent a Watch Dogs 
felirat, így elérkeztünk a Ubisoft sikerváro- 
mányosához. A cseppet sem átlagos hét- 
köznapokat élő hacker kalandjáról már 
mindenki hallott, aki kicsit is tisztában van 
a gamer világgal, vagy követi az itt történő 
eseményeket. 

Nagyon sok mindent megtudtunk ismét a 
programról, pedig eddig sem volt semmi, 
hogy mennyi mindent tudunk! 

Bár magán az előadáson csak egy ígéretes 
trailert láthattunk, azóta volt esélyünk látni 
gameplay videókat - aki esetleg nem lest. 
még meg őket, annak itt az idő, ne pról 


nak ellenállni a Watch Dogs médiahadjáratá- 
nak, hagyják magukat elkápráztatni! 
Mindenféleképpen érdemes lenne szót ej- 
teni arról, hogy a Ubisoft mennyire komoly 
és mennyire fontos projektnek tartja a Watch 
Dogsot: filmet készítenek belől. 

Mondjuk nem csak ebből a szériábó 

Fisher és az Assassinss Creed is kap 

külön filmet, amelyek már előrehaladott 
állapotban vannak, többek között olyan 
játékokról lesz mozi forgatva, mint a Ghost 
Recon (Michael Bay rendezi, szóval arra 
mindenképpen készüljünk fel, hogy, PIÚ 

PIÚ BUMM BUMM NŐK BUMM", a Far Cry és 
végül - de valószínűleg nem utolsó sorban - a 
Rabbids. Csak reménykedni tudunk benne, 
hogy Ubiék időt és pénzt nem sajnálva 
hajtják végig ezen terveiket - akkor pedig 
kaphatunk igazán kiemelkedő alkotásokat. 
Az E3-mon szemügyre vehettük a Watch 


www.konzol.eu [dONZOL] 025 


Dogs multi részét is, ami sokkal jobbnak 
ígérkezik, mint azt remélni mertük. 

A játékosok beléphetnek egymás játékba, 
hogy ott megpróbálják meghekkelni egy- 
más kütyül A játékos a saját karakterét 
Aideként látja, viszont az ellenfele egy egy- 
szerű civilként fog megjelenni a monitoron. 


Ha élesben is annyira jó lesz a program, mint 


azt lehet hallani különböző szerencsésektől, 
akik kipróbálták, akkor méltó lezárá: 

a program a jelen generációnak, és 

tes kezdése a következőnek. November 22- 
én kiderül. 


Ismét egy új cím bejelentése következett, 
méghozzá a The Crew-é. A Ubisoft Reflec- 
tions műhelyében készülő programról sok 
mindent nem lehet tudni, viszont a mar- 
keting szövegeket már elsütötték, és most 
ezekből kell megélnünk. 

Állítólag a játék elmossa a határokat az egy- 
és többjátékos mód között, és a kooperatív 

mód szerves része lesz a programnak. 

A versenyzés helyszínéül Amerika szolgál, 
és licencelt autókkal vehetjük birtokunkba 
az aszfaltot. Amiből nem is lesz kevés, hiszen 
a legfrissebb információk alapján 10.000(!) 
kilométernyi út lesz bejárható, és az USA 
nagyját sikerült a fejlesztőknek belepakolni 
a programba. 

A The Crew 2014-ben érkezik Xbox One-ra 
és PlayStation 4-re. 


A következő pár percben a casual címeké 
volt a főszerep a konferencián. Először is 
bejelentették a Just Dance 2014-et. 

A következő generációs táncolgatás értelem- 
szerűen 2014-ben érkezik Xbox One-ra és 
PlayStation 4-re. 

Remek volt nézni a videón lévő táncosok szó- 
rakozását, az egyetlen személyes problémám 
az ilyen játékokkal mindig is az volt, hogy 
józanul ilyen játékot játszani szinte képtelen- 
ség. Hogy miért? Mert valljuk be: senki sem 


születik hatalmas tánctudással, és a mozgása 
a legtöbb embernek egy fókáéhoz vagy egy 
fadarabéhoz hasonlítható játék közben. 

Az meg nem az az , azt a betyár mindenit" 
kategória, hanem inkább a meh" 


A JD után következett a Rabbids: Invasion, 
ami nem más, mint egy interaktív TV műsor. 
A programot az Xbox One beépített Kinect- 
jével tudjuk majd kezelni. 

Bár nem lesz rá ségünk, mivel egyér- 
telműen a kisgyerekeknek lesz élvezetes 

a program, aki elmúlt 8-9 éves az inkább 
keressen valami más szórakozást. 


Visszatérve a komolyabb címekhez, az 
Assassin CreedIV következett. A Ubisoft 
által beharangozott címek közül valószínűleg 
az egyik legnagyobb felháborodást váltotta 
ki - ami nem is csoda. 

Mindenki emlékszik még, hogy a fejlesztők 
bejelentették: Az AC III-al vége van a szériá- 


nak. Nem sokkal később már jelentették is be 
a negyedik epizódot. Rókabőr? Valószínűleg. 
Játékosok milliói fogják megvenni? Biztos. 
Két előzetest láttunk, gameplay-t nem - csak 
a Sony konferenciáján. Nagy megmérettetés 
lesz a sorozatnak az új rész, ez ezer százalék, 
mivel ha most nem rukkolnak elő valami 
nagyon naggyal, vagy innovatívval, akkor 
esélyes, hogy bukta lesz. 

De hát ez már csak így megy: nagyon jó okuk 
kell, hogy legyen a saját ígéretük be nem 
tartására. Mindenesetre meglátjuk novem- 
ber elsején. Reménykedjünk benne, hogy a 
kalózkodásos téma elég lesz a sikerhez. 


A következő bejelentés két Trials játék volt 
(az előző epizód, az Evolution elég sikeres 
cím lett): egy konzolokra, egy pedig mobilra. 
A Trials: Fusion Xbox One-ra és PlayStation 
4-re fog érkezni: Nem kevés esély van rá, 
hogy sikeres lesz a program, hiszen az előd 
is az volt, XBLA valamint PSN cím révén. 

A Trials: Frontier a sorozat iOS-re érkező 
verziója, és mobil címhez képest szépen néz 
ki. ,.Egy jövő, két Trials"- kíváncsian várjuk! 


Új cím bejelentése következett. Rövid videó 
- MMO cím. Fejlesztő: Massive Entertainment 
(AC Revelations, Far Cry 3). A világot elárasz- 
tották az ügynökök 2007-ben. 

Mindent a pénz irányít. Öt nap alatt teljes 
káosz. A világ teljesen megváltozott: a cél, 
hogy éld túl. 


ük köreinkben a Tom Clancy s: The 
Divisiont. Az utolsóként bejelentett játék 
a konferencián, mégis mondhatni, hogy a 
legnagyobb meglepetés, sőt nem túlzok, 
ha azt mondom, hogy a játékos-társada- 
lom nyolcvan százalékának már rajta van a 
kívánságlistáján. Rögtön bedobták a játékot 
a mélyvízbe: in-game jelenetek. 
Mindenkinek koppan az álla: hiszen ez a játék 
csodálatosan fest. A baloldalt megjelenő 
kontrollerből tudjuk, hogy PlayStation 4-en 
fut a játék. A Ubisoftnál értenek a remek 
show-hoz: tavaly a Watch Dogs bejelentése- 
kor érezhettük ugyanazt, amit most. 
Egyértelműen egy sikervárományos prog- 
rammal van dolgunk, ami Xbox One-ra és 
PlayStation 4-re is érkezik. 
A bemutatott gameplay videón három 
személy játssza a főszerepet: céljuk, hogy 
bevegyék a helyi rendőrséget. Bár RPG-ről 
van szó, nem kevés lövés dörren el a hét 
perces videó alatt. 
A program remek atmoszférával rendelke- 
zik, és végtelenül kidolgozott - szerintem 
mindenki emlékszik arra a jelenetre, amikor 
a kocsi mögött a fedezékben elkezd sétálni 
a főhős, és út közben becsukja a kocsinak a 
Miután végignéztük a videót, mindannyian 
azt kívántuk, hogy had lássunk még egy jó 
pár percet belőle. 
De nem, erre az évre ennyi volt a Ubisofttól, 
megköszönték a figyelmet, a show-nak vége. 


Hatalmas megmérettetés előtt állt a Ubisoft: 
ahogy eleinte is említettem két nagyon jó 
prezentáció után kellett maradandót alkot- 
niuk, és ha jobbat nem is, ugyanolyan jót 
csináltak. 

Bár nem volt náluk tonnányi új bejelentés, 
amit láttunk az tényleg minőségi volt. 

A leglenyűgözőbb egyértelműen a The 
Division volt - a Watch Dogs után a második 
aduásza a francia cégnek. 

Úgy tűnik, megy annyira jól nekik, hogy min- 
den évre jusson egy játék, amitől letesszük a 
kalapunkat (tavaly a Far Cry 3, idén a Watch 
Dogs). 

Haladjanak tovább ezen az úton, és kiemel- 
kedhetnek a többi kiadó közül. 


Most ismét engedélyt kérek, hogy elmond- 
jam a személyes véleményemet, ha esetleg 
ez nem érdekel, akkor nyugodtan lapozz 
tovább, lesz itt még jó kis cikk az E3-ról! 


Hangulatosan kezdődött az egész, viszont 
3-4 játékon kívül igazából egy sem nyújtott 
maradandót számomra. 

AThe Mighty Ouest for Epic Loot izgalmasan 
hangzik, a Rayman Legends hozni fogja a 
kötelezőt, a Watch Dogs biztosan remek lesz, 
mégis engem a The Dívision-nel és a South 
Park: The Stick of Truth-al megvettek kilóra. 
Csak ne okozzanak csalódást, mert akkor... 


gynorbi 

vetnünk (nagyon is!) 


A fiúk az előzőekben nem ejtettek szót, vagy csak érintőlegesen tértek ki a multiplatform címekre: ezekről olvashattok most. A teljesség igényével 
gyűjtöttük ki nektek mindazon játékokat, amelyekről hangot adtak a show-n: ehhez kívánunk most jó szórakozást. 


Milyen volt a Denevérember akkoriban, 
amikor még csak a szárnyait bontogatta? 
Erről az időszakról fog szólni a Batman: 
Arkham Origins, amely az Arkham-széria 
előzményeként funkciónál majd. 

Bár már az E3 előtt is tudtunk a játékról, az 
expón mutatott trailer győzött meg min- 
ket arról, hogy a stuff méltán fogja viselni 
az Arkham alcímet: lehet, hogy nem a 
Rocksteady fejleszti, de úgy tűnik a Warne- 
res srácok is értik a dolgukat. Batman kaland- 
ja október 25-én érkezik PS3-ra, Xbox 360-ra 
és Wii U-ra egyaránt. 


A handheld tulajok sem maradnak Batman- 
játék nélkül. A nagygépes verzióval egy 
napon, vagyis október 25-én kerül a boltok 

Fis túlzással idehaza már megcsillant az első hajnali fénysugár a horizont felett, amikor véget ért az E3 utolsó konferenciája, a Sony bemutatója. 
Ha ezt a cikket olvasod, akkor már minden bizonnyal magadba gyűjtötted a Microsoft-Electronic Arts-Ubisoft-Sony konferenciáján és a Nintendo 

H NA Directen történt események esszenciáját, hiszen kollégáim az előző oldalakon részletesen beszámoltak mindenről. 

Akkor ennyi lenne a 2013-as expo? Joggal gondolhatnátok, hogy igen, hogy letudtuk az idei év show-ját, ám ez koránt sincs így. Van még mit papírra 


polcaira a Batman: Arkham Origins Blackgate, 
méghozzá Nintendo 3DS és PlayStation Vita 
platformokra. 

A szoftver egy 2.5D-s metroidvania stílusú já- 
ték lesz, amely az Arkham Origins eseményei 
után játszódik majd. 


A From Software kultikussá vált akció- 
szerepjátékának folytatásából csupán egy 
rövidke trailert mutattak be, de ennyi is 
elég volt ahhoz, hogy előre féljünk a játék 
főellenségeitől. 

A fórumok egyébként égnek mostanság 

a játék miatt: sokan attól tartanak, hogy 

a készítők, easy" módot építenek a folyta- 
tásba, ami valljuk be, a stuff méregfogát 
húzná ki. 

Reméljük, nem teszik meg ezt a lépést a 
jövő márciusban érkező Dark Souls II-vel 
a fejlesztők, mivel elhalálozni jó dolog 
(furcsa perverzió, tudjuk, de mi már csak 
ilyenek vagyunk). 


estiny 


A Destiny a Halo frencsájzzal szakító Bungie 
és az Activision új IP-je: egy MMOFPS, amely- 
nek világa úgy változik az idő során, ahogyan 
a játékosok játsszák. Az idei GDC-n a Bungie 
fejlesztői még arról tartottak előadást, ho- 
gyan alkották meg a nyitott világú sci-fi lö- 
völdéjük világát, karaktereit, az E3-on viszont 
már konkrétumokkal is szolgáltak nekünk. 
Az első gameplay videó hosszúra nyúlt, 
amelyben szemrevételezhettük a játékot, 
mozgás közben is. 

Ezt a videót láthatjátok itt: http://www. 
youtube.com/watch?v-y2Jx5 . cIIY 


Bár a Deus Ex: Human Revolution: Directors 
Cut korábban Wii U exkluzív volt, az E3-on 
megtudtuk, hogy a program PlayStation 


3-ra és Xbox 360-ra is érkezik. A Sony 
gépénél a Vita, míg az Xbox 360-as verzió- 
nál a SmartGlass alkalmazást futtató tele- 
fon, tablet vagy laptop lesz a kiegészítő 
képernyőnk. 

A Directors Cut tartalmazni fogja a két 
megjelent DLC-t is, így akinek kimaradt a 
legújabb Deus Ex, most pótolhatja a hiá- 
nyosságát. Megjelenés? Valamikor ebben 
az évben. 


ney Infinity 


A Disney Infinity meglehetősen érdekes 
hibridnek ígérkezik. A stúdió boszorkány- 
konyhájában valami olyasmit kotyvasztanak, 
amelyben van egy kis Skylanders, egy csipet- 
nyi LittleBigPlanet és Minecraft is, megtöltve 
a Disney ismert karaktereivel, világával. 

A játék hamarosan megjelenik, méghozzá 
PlayStation 3, Xbox 360, Nintendo Wii U 

és 3DS platformokra. 


ying Light 


A Dying Light a Techland égisze alatt szü 

új csillag lesz a zombi-apokalipszis-FPS játé- 
kok égboltozata alatt. 

Mivel jól tudjuk, hogy megannyi napocska 
ragyog már a firmamentumnak ebben a 
szegmensében, így a srácoknak igencsak na- 
gyot kell villantaniuk ahhoz, hogy szemünk- 
be jusson fénye. 

A stuff várhatóan valamikor a jövő év folya- 
mán érkezik a kurrens- és next-gen konzolok- 
ra egyaránt. Igazság szerint, mi várjuk is, meg 


Evil Within 


így visszagondolva elmondható, hogy a 
bethesdás srácok okosan készítették elő 

horror játékuk bejelentését, az Evil 

ha még emlékeztek, vala: 
április közepén tízelték a szoftvert, méghozzá 
úgy, hogy mindenki a Falloutra gondoljon. 
Nos, bár a program nem a Fallout 4 volt (igaz, 
nénk), azért így is összefutott 

a nyál a szánkban. Shinji Mikami legújabb 
agymenéséről van szó, akit sokan a Resident 
Evil-ek papájának tartanak: jogosan. 
Ez talán már garancia lehet a sikerre, ami 
valamikor jövőre üthet nagyot a boltok 
polcain: ekkor jelenik meg ugyanis (ugye 
mennyire egyértelmű dátum?!) az Evil Within, 
a kézikonzolokat és a Nintendókat kivéve 
mindenre. 


Disne 


A Verdák című animációs film alapjaira 
építve a Disney új, egészestés mesét alkot, 
amelyben ezúttal nem az autók, hanem 

a repülőgépek kerülnek a középpontba. 

A moziból természetesen játék is készül, 
amely a filmmel egy időben, augusztus 6-án 
debütál a boltok polcain Wii U, DS és 305 
kiszerelésben. 


Final Fantasy XV 


Új név, új fantázia? A hányatott sorsú Final 
Fantasy Versus XIII-ból az idei E3-ra Final 
Fantasy XV lett, ráadásul (végre) game- 


play videóval is megörvendezték a nagy- 
közönséget. 

A nyitott világú szoftver bár erőteljesen 
építkezik a Final Fantasy franchise-ra, mégis 
valahogy egészen máshogyan hat már az 
emberre... meglátjuk mi lesz belőle, valami- 
kor... hát igen, megjelenési dátum, az nincs, 
csak platform megjelölve: PS4 és Xbox One. 


Hellraid 


A Hellraidet - ahogyan a Dying Lightot is -, 

a Techland fejleszti, műfaját tekintve pedig 
valami belső nézetes hack "n slash lesz loot- 
gyűjtéssel, guesteléssel és fegyverkészítéssel. 
Ennyi nem csiholta meg még a fantáziád? 
Pedig lehet, hogy érdemes lesz odafigyelni 
rá, mivel az ígéretek szerint a single és co-op 
játékélmény annyiban eltér majd egymástól, 
hogy akár azt is mondhatnánk, egyszerre 
két játékot is kapunk. Hát, majd meglátjuk 
az év végén... 


Pörög a LEGO-őrület, ki tudja hol áll meg? - 
jelen állás szerint a Marvel szuperhősöknél. 
ATT Games új építőkockás kalandjában 
Pókember, Vasember, Thor és a többi Bosz- 
szú Angyal, valamint az X-Emberek is fel- 
tűnnek. 

Ha Marvel fan vagy, akkor is kötelező vétel 
lesz a LEGO Marvel Super Heroes, már csak 
azért is, mert a létező összes platformra 
megjelenik. 

Lightning 
7 XIII 


Lezárul a Final Fantasy XIII története: a triló 
ává avanzsálódó sorozat befejező darabjá- 
ban visszatér Lightning, hogy megmentse 
világát a pusztulástól. 

A gameplay videók alapján a Lightning 
Returns-ben teljesen más játékélményben 
lesz részünk, mint eddig valaha a Final 
Fantasy-k történelmében. A megjelenés saj- 


nos csúszik, csak februárban kaphatjuk majd 


kézhez a szoftvert: mi mindenestre várjuk, 
hátha valami jó sül ki belőle. 


Lords of the Fallen 


A City Interactive legújabb játéka, a Lords of 


the Fallen is képviselte magát az expón. 

A stuff egy akció-szerepjáték, amely egy 
olyan középkori fantasy világban játszódik 
majd, ahol az Istenek cserbenhagyták az 
emberiséget. 

A fejlesztők ígérete szerint szerteágazó skill- 
fák, összetett harcrendszer és döntéseinken 
nyugvó történet vár ránk, valamikor. . . a next- 
gen konzolokon. 


ad M- 


Egy igazi tökös játék az Avalanche Studiotól: 
az 1979 Mad Max című mozi adaptációjából 
egy rövid teasert láthattunk eddig, reméljük, 
hamarosan érkezik majd a gameplay videó 
is! Az adaptáció egyébként félrevezető: nem 
a film cselekményét, csupán annak világát 
fogja feldolgozni az újgenerációs gépekre 
érkező Mad Max, így talán még abbanis 
bizakodhatunk, hogy jó lesz. El kéne már egy 
igazi, poszt-apokaliptikus sand box. 


A Sguare-Enix szerint a legújabb történetük, 
amelyben a saját gyilkosságunkra fogunk 
fényt deríteni, felrázza majd a játékos-közön- 


séget. A kijelentés kicsit erős, mindenesetre 
a Murdered: Soul Suspectben valóban van 
spiritusz (akár szó szerint is). 

Az alapgondolat, hogy szellemként járjuk 
körbe a tetthelyet, ahol a mi hullánk fek- 
szik... bizarr és egyben csábító is. 

Mi a legjobbakat reméljük a programtól, sőt, 
már alig várjuk - főleg én, aki évekkel ezelőtt 
kitalálta ezt a sztorit, csak lusta volt papírra 
vetni. Megjelenés 2014 eleje, Xbox 360-ra 

és PlayStation 3-ra. 


Scribblenauts Unmasked: 


A DC Comics Adventure 


A Sth Cell követező Scribblenauts játéka 
ezúttal a DC képregényeg univerzumában 
fog játszódni. 

A Scribblenauts Unmasked: A DC Comics 
Adventure-ben - ahogyan a korábbi részek- 
benis - Maxwell mágikus jegyzetfüzete je- 
lenti majd a továbbjutás kulcsát. 

Lesz szuperhős-kreáló menüpont és folya- 


matosan változó fejtörők is. A megjelenés 
valamikor ősszel lesz, 3DS és Wii U plat- 
formokra. 


Skyland 


p Force 


Folytatódik az Activison siker-szériája, a 
Skylanders. A Swap Force-ben tizenhat új 
karakterrel ismerkedünk majd meg, akiket 
ketté is vághatunk, így létrehozva a 256-féle, 
eltérő figurát. Izgalmasan hangzik, a sorozat 
rajongói biztosan várják már a szoftvert, 
amely az év harmadik negyedévében landol 
a boltok polcain. 


El 


Amikor ezeket a sorokat olvassátok, már 
lehet jelentkezni a The Elder Scrolls Online 
bétájára. A sorozat életében először nyílik 
alkalmunk (hivatalosan, az Oblivionhoz és a 
Skyrimhoz is készült multiplayer-mod) töb- 
bedmagunkkal bejárni Tamriel vidékét. 


A szoftver kifejezetten várós a szerkesztőség- 
ben, főleg azért, mert mindkét újgenerációs 
gépre megjelenik. 


Arról már korábban is tudtunk, hogy Geralt 
harmadik kalandja érkezik majd PlayStation 
4-re, viszont az csak az E3-on derült ki, hogy 
a Sony gépe mellett a Microsoft új csodama- 
sináján is tiszteletét teszi az úriember. Ráadá- 
sul az Xbox One-:os Witcher 3 kihasználja 
majd a SmartdGlass alkalmazá 

fon, tablet, mikrohullámú 

azon láthatjuk majd az invertory-t. Minde- 
mellett a Kinect is főszerephez jut, ugyanis 

a varázslás hangvezérléssel lesz megoldva. 
Mikor? Majd ha megjelenik a gép is. 


Th 


Az új Thiefet, ami igazából reboot lesz, már jó 
régen bejelentették, de azért tiszteletét tette 


az E3-on is. A játék készül, szépül és végre 
megismerkedhettünk a mester tolvajjal, 


A figura jó, a szoftver megkapó, 2014-ben ide 
vele valamelyik nextgen konzolra! 


in: New Order 


A Wolfenstein sem tudott az újdonság erejé- 
vel hatni az E3-on: volt egy trailer, visszatért 
a brutális, ,! Am Death Incarnate" nehézségi 
szint is ééés. . . hát ennyi. 

Megjelenés az év végén, minden fontosabb 
platformra - sajnos, Nintendóra nem: miért 
nem látnak fantáziát a gépben? 


A Wolfenstein: New Order volt az utolsó 
játék, amelyről még nem számoltunk be nek- 
tek itt, a Magazin hasábjaiban az expó kap- 
csán. Leütve az utolsó sorokat, azt hiszem, 
tényleg a végére értünk a 2013-as E3-nak.. . 
vagy mégsem? Lapozz tovább! 


Dzsek 

E3 Végszó 


A halálért nyújtózunk a gyertya csonkján. Keresünk valamit, amely 
megtalált minket: az utolsó szavak(...) 


az idei év legnagyobb (videojátékos) show-járól. Kaptatok egy szolid felvezetést, ame- 

lyet követően könyörtelenül hajítottunk be benneteket a konferenciák nyújtotta élve- 
zetbe. Átolvasva cikkeiket, öszintén mondhatom azt, hogy mindenről szót ejtettek kollégáim 
a már átlapozott oldalakon. Amit pedig kihagytak, nos azt is összeszedtük az utolsó négy 
oldalra: a multiplatform játékok bemutatásával tényleg nem maradt kivesézetlen bejelentés, 
folytatás, információ. Vagy mégis kifelejtettünk valamit? - Kérdezem én. 


Kisse bemutatók, játékok... nem is tudom, mit lehetne még írni ennyi oldal után 


A válasz igen, méghozzá a mókát, a kacagást és a bakikat, amelyek még a legprofibban meg- 
komponált előadásoknál is becsúszhatnak - és be is csúsznak! 


CALIFORN,, 
La 


ANG 


Bár kétségtelenül nem számít az idei év 
legnagyobb égésének a Microsoft konferen- 
cián produkált - pontosabban nem produkált 
- Battlefield 4 videó, de mindenesetre mi a 
fiúkkal kajla vigyorral az arcunkon ültünk 

a monitorok előtt. Jó volt nézni a bio-díszlet 


arcát, ahogyan az álló képet bámulja a hatal- 
mas kivetítő vásznon, de ami mindent vitt, 
az a beszólása volt:/m fine. 


A rövid kis bakit ezen a címen visszanéz- 
hetitek egyébkéntslkttpzzi www.youtube. 
com/watchguzHis  2sig9E No - és a jútyubb 
szerencsére nem csak ezt! őrizte meg nekünk! 


Nem bizony, a Crimson Dragon bejelenté- 
sénél is homok került a gépezetbe, bár ott 
csupán csak hangot nem közvetítettek a 
nézőknek, szóval az annyira nem is volt hu- 
moros, de említésre mindenképpen méltó. 


Ahogyan a következő videó is, ami egyéb- 
ként elnyerte szerény stábunk, az E3 2013 
legnagyobb FAIL-je" díját. Ehhez az időben jó 
nagyot ugrunk, egészen a Sony konferenciá- 
ig, amikor is már jóval hajnal három után az 
Assassin Creed negyedik epizódját tárták a 


nagyközönség elé. A prezentáció egész 
magas vehemenciával indult, de a végére 
igencsak erőtlen lett: az utolsó percekre 
konkrétan valahol a padlót verdeste a 
framerate fáradtságában, ráadásul maga 
a PS4 hardver is lefagyott. 
http://www.youtusa cas 
watch?v-fyUJIOB Minádi 

Ilyesmi a legjobb helyeneri 15 erőrordul - na 
igen, de mi mást lehetne mondani ezekre 
a bakikra? 


Egyébként tudjátok még mik fordulnak 

elő ilyen eseményeken? (Nem, most nem a 
pogácsára gondolok) Úgy bizony, jól gon- 
dolod: női idomok! Nem marad ki ebből a 
számból sem tehát az, Azok a csodálatos nők 
és férfiak" mini-rovat: csupán ehármasítjuk. 
Veronika egész biztosan telepakolta ezt 

a szövegrészt a lányokkal, szóval nem is csé- 
pelném tovább a szót, beszéljenek helyet- 
tem a képek! 


Új generáció, IP-k, folytatások, bakik, lányok. 
Erről szólt a 2013-as E3: ahogyan azt a be- 
vezetőben is előrevetítettem, az utóbbi 


évek legjobb expóját nézhettük meg idén. 
Véleményem szerint most a legtöbben, akik 
olvassák ezt a magazint, hasonló konklúziót 
vonhattak le, átnyálazva ezt a több tíz oldalt. 
De természetesen, ahogyan a játéktesztek 
esetében, most sem lehet általános véle- 
ményt alkotni az E3 2013 élvezeti és nyálel- 
választási faktorjáról. Hallottam én már fóru- 
mon olyat is, hogy valaki most fog kilépni 

a videojátékok világából, éppen a PS4 és 

az Xbox One, újításai" miatt. 


Valóban kanyar került az eddig sem teljesen 
egyenes útba, ráadásul olyan irányba tereltek 
minket, amely tényleg egy ismeretlen helyre 
vezet bennünket. A változásokról, a pro és 
kontra érvekről órákat lehetne vitatkozni... 
mondjuk a Konzol Online-on. 


A fórum, a közösség nálunk nyitva áll, 
szóval gyere el Te is és oszd meg vélemé- 
nyed a 2013-as E3-al kapcsolatban, mivel, 
a témának, itt a Magazinban, erre az évre 
legalábbis... 

(...) Vége 


Dzsek 

GONSOLE GORNER 


JÁTSZVA, S 
Í MEGTAKARÍTHATSZ! —- 


Használt játékok 10-7099 KEDVEZMÉNNYEL! 


Mostakár 7099 kedvezménnyelis vásárolhatszmagadnak játékokat. Azt gondolod, ennél már nem lehet jobb ajánlat? Dehogynem! 
Nyári akciónk idején, 2013. július 15-től augusztus 4-ig 
TOVÁBBI 1595 KEDVEZMÉNY MINDEN HASZNÁLT JÁTÉKRA! 


Ne maradj le te sem! Rendelj internetes oldalunkon vagy keresd fel üzletünket! 


—mI E.8J5J3734—-ÁI —€. er VITA "STEPSDS. NNTENRSSZDS. XBOX360 Wii. 


Cím 1085 Budapest, Somogyi Béla u. 12. : Tel: 061 266 4698 - Mobil: 06 70 277 8186 - e-mait infoggconsolecorner.hu - MSN: infogconsolecornerhu - FB: www.facebookomkonsolecomer - TW: www.twittercom/consolecomer 
www.consolecorner.hu - Nyitva tartás: Hétfő: 10.00 - 19.00 - Kedd: 10.00 - 19.00 - Szerda: 10.00 - 19.00 - Csütörtök: 10.00 - 19.00 - péntek 10.00 - 19.00 - Szombat: 10.00 - 14.00 - Vasárnap: zárva 


? Tudtad, hogyitt láthatod, 
(8 melyikjátékról készült a cikk? 


ISMERTETŐ NISSAN GT ACADENY 2013 


G. NAN 


ő ba Gran Turismo franchise tűzpiros 
Ferrariként száguld nagykorúsága felé. 


A Polyphony Digital sikersorozata idén 
ünnepli tizenötödik születésnapját, amelyet 
stílszerűen egy újabb számozott kiadással 
koronáz meg a kizárólag Sony konzolokra 
fejlesztő japán stúdió. 

Hű maradva az eddigi tendenciákhoz, immá- 
ron a PlayStation 3 is két fő epizóddal büsz- 
kélkedve vonulhat szép lassan nyugdíjba, így 
zárkózva fel az asztali elődök, a PlayStation 
és a PlayStation 2 GT-s felhozatalához. 

A hatos sorszámmal megbélyegzett rész 
legfőképp tartalomban kíván erősíteni és 

az eddigi, egyébként is kifejezetten combos 
belső értékeket kívánja tovább bővíteni. 

Az új epizód több, mint száz járgánnyal 
gazdagítja a vezethető autóparkot, amely 
immáron a bűvös 1200-as darabszámot 

üti majd meg, nem is beszélve a pályákról, 
amikből ezúttal 33 kerül a korongokra, 71 
féle útvonalkiosztással. 

A grandiózus tartalom várhatóan egy tovább 
polírozott grafikus motorra fog felfeküdni és 
persze finomítanak a készítők a legendásan 
életszerű vezetési élményen is. 

De még mielőtt szabadjára engednénk a 
ménest 2013 végén, egy kóstolónak szánt 
demóval melegíthetjük be az ujjainkat. 

A nyár második havának elején a Sony elér- 
hetővé tette a GT Academy 2013-at, amely- 
ben a játékosok a világ többi részén élőkkel 
versenghetnek egy online ranglistán a meg- 
valósult álomért. 

Az alig több, mint 1GB-nyi szabad helyet 
igénylő program ugyanis egy virtuális piló- 

taképző akadémia, ahol a legjobb időt meg: 
futó játékosok a valóságban is beülhetnek . 
majd a volán mögé, hogy igazi profi, majd 
hivatásos versenyző válhasson belőlük. 

A motiváció tehát óriási, a kihívás szintje 
ennek megfelelően szinte emberfeletti. 

A nagy banzáj helyszínéül a silverstone-i 
pályakarikát választották az illetékesek, a 
vezetett autók pedig a Nissan istállójából 
gördültek ki a virtuális aszfaltcsíkokra. 

A cél adott, az idáig vezető út első fele nem 
is eredményez majd komolyabb erőfeszíté- 
seket. A GT Academy 2013 a japán gyártó, 
a Nissan két modelljére, az elektromos 
energiával furikázó Leaf-re és a komolyabb 
erőforrásokkal rendelkező versenyparipára 
a 370 Z-re fókuszál. 


A próbakör felépítése kifejezetten letisztult 
és áttekinthető, ahol három függőleges 
szelvényen helyezkedik el a darabonkénti 
két-két-két opció. Az,Otthon" szelvényen 
találjuk a garázsunk és a galériánk ikonjait, 
amit az, Autókereskedés" követ és a Kezdők 
Versenyszámai" zár a sorban. 

Ahhoz, hogy eljussunk a demó lényegéig, 

a Különleges Versenyszámok" lehetőségig, 
egy kétpályás (Autumn Ring Mini, Suzuka 
Circuit East Course) Sunday Cup-ot és egy 
szintén kétpályás (Grand Valley Speedway, 
Autumn Ring) Clubman Cup-ot kell telje- 
sítenünk. Előbbit a kis Leaf-re szabták, míg 
utóbbit a 370-essel tudjuk megfutni. 

Mint szó esett már róla, ez a rész nem hor- 
doz magában komolyabb kihívásokat, még 
chipes zacskóba lógó félkézzel is simán 
behúzható a dicső aranyserleg. 
Szankciókra itt nem kell számítani és a gépi 
ellenfelek sem kimondottan kemények, 
ebből kifolyólag kiváló bemelegítés lehet a 
kezdők számára. Sajnos az itt megszámlál- 
ható opponensek hatnál kifulladnak, parázs 
versenyekre, nagy tülekedésre így semmi 
esély sem mutatkozik. 

Ami viszont ezután ránk vár, az maga lesz 

a kőkemény, nagybetűs MEGMÉRETTETÉS. 
Az online kvalifikációs szekció a hónap 


végéig lesz éles, ahol öt időmérő futamot kell 
bronzra, ezüstre, vagy aranyra hozni, hogy 
felkerülhessünk a legjobbak világranglistá- 
jára. Ahogy azt a korábbi részek jogosítvány- 
szerző kihívásaiban már tapasztalhattuk, az 
arany bezsebelése itt is kiemelkedő vezetési 
képességeket és pályaismeretet fog kőke- 
ményen megkövetelni, amihez jön még egy 
szigorú szankció, ami a pálya elhagyásakor 
egy .kör érvénytelen" büntetéssel torolja 
meg az elvétett kanyarokat. 

Önmagában is húzós tehát összehordani az 
aranyakat (a teljesítéshez a bronz is elég), de 
megközelíteni időeredményben a világ leg- 
jobb Gran Turismo-sait számomra egyenlő 
volt a lehetetlennel. Ahogy a GT Academy fo- 
galmaz: If you win, going pro. From virtual to 
reality..., és tényleg, aki itt nagyot domborít, 
az egy valódi Nissan Nismo volánja mögött 
találhatja magát. 

Hogy miért érdemes hajtani? Íme a válasz a 
Sony-tól: , Az online GT Academy kvalifikáció 
leggyorsabb versenyzői meghívást kapnak 

az országos döntőre, ahol képességeiket a 
játékon belüléés valódi Nissan Nismo autókban 
is megmutathatják. A versengés ezután a híres 
silverstone-i versenyzői táborban folytatódik, 
és az ottani győztes lehetőséget kap arra, 

hogy csatlakozzon a Nissan Nismo-pilóták 

elit csapatához. Ez így már elég magas fokú 
motivációs értékkel rendelkezik, nem igaz? 
Nekem sajnos hamar be kellett látnom, hogy 
számomra nem fog babér teremni a sok éves " 
Gran Turismo-s tapasztalataim ellenére sem, . 
amikor egy véres verítékkel összehordott 
aranyis csak 57 ezredik helyre volt elegendő 
az online lajstromban. 

Hozzátenném gyorsan, hogy még három 
héttel a versengés lezárása előtt futottam be 
ilyen helyezéssel, ami csak lejjebb fog csúszni 
a július utolsó napján tartott összesítésig. 


A demó tartalma tehát láthatóan nem túl 
gazdag, nem szórja két kézzel az üdvözítő 
újdonságokat. Valamennyi pályát róhattuk . 
már a korábbi részekben, amihez hozzá- 
csaptak néhány lágy-metálos hangzáson 


alapuló track-et, melyek közül egy-kettőt már 
hallottunk felcsendülni az ötödik felvonás 
repertoárjában is. Ötletes azonban, hogy a 
próbakör hosztjaként az a Lucas Ordófez 
vezet minket végig az opciók sorában, akit a 
2008-as GT Academy győzteseként tisztelhe- 
tünk mind a mai napig. 
Az egyetlen bánatom csupán az volt, hogy 
túlságosan szájbarágós hangvételűre sikerült 
ez a virtuális kalauz, így végig csökkent értel- 
mi szintű játékosnak érzetem miatta magam. 
Ennyire azért még egy casual-gamer sem 
értetlen, hogy erre a szintre kelljen süllyednie 
a digitális Lucas-uraságnak. 
Ami ellenben felemelő érzés volt, hogy a 
teljes demó hamisítatlan magyarsággal lett 
prezentálva, minden szöveg és felirat - ne- 
hézsége okán sokszor elátkozott - anyanyel- 
vünkön kerül megjelenítésre. 
Nos, a képzeletbeli motorháztető alá kukucs- 
kálva a GT Academy technikai oldala közel 
sem tökéletes. 
A grafikai fejlődés - ha van ilyen egyáltalán - 
" . nagyon minimális lehet a Gran Tursimo 5-tel 
összevetve, ráadásul a frame rate is bitang 
módokon képes rendszeresen visszaesni. 
Vertikális szinkronhibáktól ugyan mentes a 
kód, viszont a másodpercenkénti képkockák 
száma brutálisan le tud redukálódni és ez a 
professzionális irányítás minőségére nézve 
negatív hatással jár. 
Ezzel a demóval biztosan nem hajszolják 
agyon a PlayStation 3 korosodó hardverét, 
tehát csak hanyag optimalizálási munkáról 
lehet itt még szó, amit remélhetőleg a kará- 


csonyi időszakban érkező Gran Turismo 6-on 
már nem fogunk majd tapasztalni. 

A vezetési élmény ezzel szemben parádés 
lett. Megítélésem szerint sokat fejlődött az 
autók fizikája és irányíthatósága. 

Úgy vélem, hogy az agresszív vezetést és az 
autók csúsztatását a kanyarokban végre en- 
gedi a gép élvezhető szinten művelni, nem 
kell annyira , sarkosan" vezetni benne, mint 

a sorozat régebbi felvonásaiban. 

A korábbi részekben meglehetősen merev 
felfüggesztéseken gördülhettek a kasztnik, 
mert alig-alig volt tetten érhető rajtuk a 
G-erők hatására fellépő billegés. 

Esetünkben nem ez a helyzet, mert a kocsik 
valóban kezdenek úgy viselkedni, mint azt 

a való életben várnánk tőlük, ahol nagyobb 
sebességgel bevett kanyaroknál, durvább 
fékmunkáknál bizony becsülettel bedőlnek 
a magasabb felfüggesztéssel operáló verdák. 


§ Szintén pozitív élményként könyvelhető el, 


hogy a menüt nagyon letisztult, átlátható, jól 
strukturált, ugyanakkor látványos formában 
tálalják a Polyphony Digital dizájnerei és még 
a töltési idők is végre elfogadható szintre 
csökkentek, nincs annyi kínos várakozás, 
mint a nagy elődben. 

Nyilván itt sokkal kevesebb adatot kell még 
feldolgoznia a gépnek, Kazunori Yamauchi 
gárdája azonban a végtermékben is szeretné 
meglépni ezt a fejlődési lépcsőfokot. 
Végeredményben a GT Academy nem is any- 
nyira technikai villanás, mintsem egy álomért 
való, világméretű versengés, ,powered by 


Gran Turismo 6" cukorkás papírba csomagol- 
va. A véznácska tartalom és a szignifikáns 
grafikai újítások hiánya okán ez így nagyon 
halovány kóstoló, még a sorozattal most 
barátkozók számára is, de a fő attrakció 
azért a végén mégis kirántja a bajból a GT 
Academy-t és ad neki bőven szavatosságot 

a ranglistán szereplő rekordjaink javítgatá- 
sával. Mivel nagy a tét, sokan és keményen 
harcolnak majd érte, a gatyát jócskán fel kell 
kötni hozzá. 

A demonstrációval eltöltött idő után kialakult 
véleményünkből messzemenő következte- 
téseket semmi szín alatt sem lehet levonni 

a végső termék várható minőségével kapcso- 
latban, hiszen még több hónapnyi fejlesz- 
tés áll a srácok előtt, hogy fixálják a felrótt 
problémákat. 

Az online kvalifikációs szekció a programon 
belül július utolsó napjáig, míg a demó 
augusztus végéig lesz aktív/elérhető. 

Ennyi időtök van tehát nekifutni, gyakorolni, 
küzdeni és nyerni, mert a nyár elmúltával 
már tényleg csak egy-két hónapra leszünk 

a Gran Turismo 6 megjelenésétől, ami egy 
újabb mérföldkő lesz a konzolokon való 
versenyszimulátorozás történelmében. 


A kérdésünkre pedig, hogy a Gran Turismo 6 
szintén megkapja-e a teljes nyelvi honosítást, 
a Sony csupán ennyit reagált: , Az ezzel kap- 
csolatos híreket sem megerősíteni, sem cáfolni 
nem kívánjuk" 

Még mindig tart az előfizetési akció! 


CONSOLESS ÖZÖ 1]. jó 3 ági 
A CÖRNER rel közös legújabb akciónk keretében a régi 


és új előfizetóink között egy Xbox 360 4GB Slim gépet sorsolunk ki! 


Növeld esélyeidet! 

Amennyiben előfizető vagy, vagy épp tervezel előfizetni, és emellett 
szerzel még egy új előfizetőt, úgy a te neved annyival többször fog 
belekerülni a sorsolásba, ahány plusz embert hoztál! 


Kérjük, akik mást is ajánlanak, az illető neve mellett a címét is tüntessék 
fel, hogy egyeztetni tudjuk az adatokat. 
Az akció a következő, 32. szám megjelenéséig tart! 


z4 


Az előfizetés további előnyei: 


12 lapszám - pénzt spórolsz vele 

Postával: 8.900 Ft! - nem kell csalódnod, 

Console Corner: 6.500 Ft!" hogy a közeli újságosnál már 

AKA Eh CO al S elfogyott 

6 lapszám - alkalmanként extra letölthető 
§ tartalmakat adunk 

Postával: 4.900 Ft: - két korábbi lapszámot ingyen 

Console Corner: 3.500 Ft!" kiküldünk neked" 


Fontos: postai csekken történő befizetést nem áll módunkban elfogadni! 
Futárszolgálaton keresztül is előfizethetsz, ez esetben 500 Ft-tal több mindegyik előfizetés, cserébe viszont nem kell utalással baj-lódni, a 
futárnál kell kiegyenlíteni a választott előfizetés díját. A lapszámokat ezen kívül postai úton küldjük ki. 
"Az akció keretében az aktuálisan kint lévő szám nem választható ajándékként. 
""A magazin személyes átvétele a Console Corner üzletében! 


Múlt havi nyereményjátékunk nyertesei: 
Németh László (Kalocsa), Pap Levente (Budapest), Virág Zoltán (Nyíregyháza), Kovács Zsolt (Veszprém), Balla Attila (Gyöngyössolymos), 
Gál Júlia (Debrecen), Horváth Attila (Baja), Debreczeny Krisztián (Budapest), Kövári Róbert (Szigethalom), Szőke Dávid (Salgótarján), 
Horváth Ákos (Budapest), Kisbakonyi Péter (Pécel). 


Amennyiben lemaradtál volna valamelyikről, a kiadótól meg- 499 Ete L I 
rendelheted az eddig megjelent magazinokat, darabonként -OS aron! 


Dobj nekünk egy levelet elektronikus (elofizeteseokonzol.eu), vagy hagyományos postaládánkba a neveddel és a címeddel, és mi kiküldjük neked a magazint. 


A lap korábbi számait a Console Corner-ben is megveheted 100 Ft-tal olcsóban. (A 18. számig 599 Ft-ért, a 19. számtól 699 Ft-ért.) 
"1 Egy lapszám esetén 235 Ft-os postaköltséget számolunk fel. E feletti mennyiség esetén, a rendelt darabszám függvényében határozzuk meg a postaköltséget. 

Lemaradtál? 
Nem gond, még bepótolhatod a hiányt! 


A Konzol Magazin 2010-es számait (hét magazint), mindössze 1000 Ft""-ért vásárolhatod meg! 


A Konzol Magazin teljes 2011-es évfolyamát, mindössze 1000 Ft""-ért vásárolhatod meg! 
OIZOLT JJKOSZOL PE KÖSZOLE ) ú OZ: új 

Mtja sotyheszmanó 


A 12. Konzol Magazin esetében választhatsz, melyik címlappal kéred azt. 


A Konzol Magazin teljes 2012-es évfolyamát, mindössze 1000 Ft""-ért vásárolhatod meg! 


A postai feladás árai rajtunk kívülálló okok miatt módosulhatnak, ezért azok változásának jogát a kiadó fenntartja. 
Amennyiben ez szükségessé válna, megrendeléskor tájékoztatást küldünk ki a megrendelőnek emailben. 


Postai csekken történő befizetést nem áll módunkban elfogadni! 


" Személyes átvétel vagy futárszolgálattal történő szállítás kérhető. 
A futárszolgálat díja a Konzol Magazin összes eddigi évfolyamára a csomagáron felül 3000 Ft. 
"1 A lapokat egyben küldjük ki, amelyek nem férnek be minden postaládába. 
A szállítási díj ajánlott küldeményként vagy futárszolgálat által egységesen 1500 Ft. 


Fontos! Akik személyes átvételt kérnek, ők is először postai úton, vagy az elofizeteseokonzol.eu-n jelezzék azt felénk. Miután az ügyfélszolgálattal 
rendeződik a rendelés, az illetőt telefonon értesítjük arról, mikortól veheti át személyesen a magazinokat a Console Corner üzletében. 
A boltban az előzetes rendelés és annak menetének végrehajtása nélkül nem vehetőek meg akciós áron a lapok! 


Uj Konzol Magazin-csomagok, amennyiben szeretnéd —- 
kibővíteni a gyűjteményed! TEBEBS lna 


Te válogathatod össze a kívánt számokat. 
Akciós csomagjainkat, lapszámainkat futár- 
10db 3000Ft 5db 2000Ft 3db 1000Ft szolgálatunkon keresztül is megrendelheted. 
"Postával: 1000 Ft" "Postával: 800 Ft" ! Ezesetben személyesen házhoz visszük a lapokat, 
Futárral: 1500Ft" — Futárral:1500Ft" Futárral: 1350 Ft" amely előnye, hogy garantáltan sérülésmentesen 
kapod meg a megrendelt terméket, valamint 
az utalással sem kell bajlódnod, munkatársunk- 
nak a helyszínen is fizethetsz. 


" A feltüntetett szállítási díjak a csomagárakon felül értendőek. 


"5 Ajánlott küldemény: plusz 400 Ft. 

Cím: 1085 Budapest, Somogyi Béla u. 12. : Tel: 061 266 4698 - Mobil: 06 70 277 8186 - e-mait infoggconsolecornerhu - MSN- infogconsolecomet.hu - FB: vavw.facebookcomkonsolecorner : TW: www.twittercom/consolecomer 
www.consolecorner.hu - Nyitva tartás: Hétfő: 10.00 - 19.00 - Kedd: 10.00 - 19.00 - Szerda: 10.00 - 19.00 - Csütörtök: 10.00 - 19.00 - Péntek: 10.00 - 19.00 - Szombat: 10.00 - 14.00 - Vasárnap: zárva 


DIGITÁLIS FORMÁTUMBAN IS! 


Kedves Olvasóink! 


2012. májusától az összes korábbi számunk elér- 
hető a Dimag illetve az Apple Newsstand rendsze- 
rén keresztül, ráadásul új előfizetési lehetőséggel 
is rendelkezhettek: 


Magazinok 200 forinttól kaphatóak! 


A 2010, 2011-es és 2012-es évfolyamok 
1000 forintért" vásárolhatóak meg! 


Éves előfizetési lehetőségek! 


e yYour digital media 
TDm e g További kedvezmények, előfizetési akciók a Dimag 
honlapján, valamint a Dimag rendszerében és az 


Apple iOS Újságos nevű alkalmazásának boltjaiban 


Available on the találhatóak! 
[J App Store 


" A feltüntetett ár egyetlen évfolyamra vonatkozik! 


a eto PC-n, IPad-en, es androlidos eszkKkozokon 


Részletes információkért látogasd meg a www.dimag.hu/konzolmagazin weboldalt. 


Köszönjük a támogatást kiemelt 
partnerünknek, 
a Mélyépítő Labor Kft-nek. 


Mélyépítő Labor Kft. www.melyepitolabor.hu 


Z Insomniac Games egy remek fej- 

lesztőcsapat, ezt szerintem senki nem 

t kérdőjelezi meg. Már a PS1-es érában, 
a Spyro-val belopták magukat a játékosok 
szívébe, azonban a Ratchet and Clank soro- 
zat hozta meg nekik az igazi, megérdemelt 
áttörést. A két galaktikus űrutazó mai napig 
a fejlesztőbrigád fő profilját alkotja, hiszen, 
bár tettek egy kitérőt az FPS-ek világába, a 
Resistance trilógiával, állításuk szerint egy- 
előre végeztek azzal a sorozattal. 
Egy dolog közös az Insomniac eme két soro- 
zatában: mindkettő kizárólag Sony platfor- 
mokon tette tiszteletét. A fejlesztők ezért pár 
évvel ezelőtt jelezték is, hogy nagy vágyuk 
egy multiplatform játék elkészítése, és az 
akkor még Overstrike néven futó projektet 
végül az EA karolta fel. Az egész biztos, hogy 
az Insomniac még mindig nem igénytelen 
csapat, hiszen a -ban nincs semmi 
hatalmas probléma. Meg semmi hatalmas 
pozitívum. Meg úgy általában semmi. 


A Fuse főszereplői az Overstrike9 nevű külön- 
leges osztag tagjai, akiket a CIA bízott meg, 
hogy szerezzék meg a Fuse kódnéven ismert 

földönkívüli technológiát, amely hatalmas 
veszélyt jelenthet, ha rossz kezekbe kerül. 
(Hú, kíváncsi vagyok, vajon rossz kezekbe ke- 
rül-e?) Röviden ez a Fuse összetett története, 
bár megmondom öszintén, elsőre a követke- 
ző jött le nekem: a Kitérdekel9 nevű osztagot 
a CIA megbízta, hogy szerezzék vissza a 
Tökmindegy nevű földönkívüli technológiát, 
ami ha rossz kezekbe kerül, akkor bla-bla. 
Persze nem is lenne akkora probléma, hogy a 
történet teljesen érdektelen és közömbös, ha 
nem lenne a szoftver minden más eleme is 
épp ugyanennyire érdektelen és közömbös. 
Négy karakterünk például egyértelműen 
instant TPS porból lett kikeverve, annyira 
sablonszerűek. 

Adva van a tank, a tipikus vezető, az izomti- 
tán, Dalton Brooks. A kötelező fekete, Jacob 
Kimble, a mesterlövész. A csapat esze, a 
dögös Isabelle Sinclair, hekker. 

Végül, de nem utolsó sorban Naya Deveraux, 
aki a közelharc mestere. Persze, mindegyikük 
hasznos, és jó, hogy jelen van, de megalko- 
tásuk nem sok kreativitást igényelhetett. 

Kár értük, pedig a Fuse játékmechanikája 
amúgy nem rossz. 


Négy fős csapatunk többnyire egyszerűen 

A pontból halad a B-be, ám a tucatlövöldö- 
zésen két dolog is segít: a csapatmunka és 

a fejlődési rendszer. 

Előbbi elsőre elég kézenfekvőnek tűnik, ám 
picit többről van szó, mivel az átlag fegyvere- 
inken kívül minden csapattagunk rendelke- 
zik egy extra fegyverrel, melyet csak ő tud 
használni. Ezek gyakran elengedhetetlenek 
a feladatok abszolválásához, vagy akár egy 
tűzharcban való túléléshez. 

A fejlődési rendszer már jóval összetettebb 
dolog. Ahogy haladunk a játék folyamán, 
minden ölésért, teljesített feladatért, megtett 
lépésért, a kontroller kikapcsolásáért, vagy 
AKÁRMIÉRT, XP-t kapunk, amivel később 
szintet lépünk. 

Minden szint egy újabb képességet, vagy 
egy korábbi erősítését jelenti, és mivel 
egészen a harmincötös szintig fejlődhetünk, 
bőven van mit turbózni karakterünkön. 
Mivel a gép által irányított karakterek 
nincsenek mindig (soha) a helyzet magasla- 
tán, előfordulhat (például állandóan), hogy 
nekünk kéne átvennünk a helyüket. 
Szerencsére a Fuse-ban erre bármikor van 


úaVi 


lehetőség, így joggal merül fel a kérdés: 
fejlődnek-e a többiek? Igen, fejlődnek, még 
ha nem is olyan intenzíven, mint a korábban 
általunk irányított karakter. 

Fontos még megjegyezni, hogy a játék egyes 
pontjain még a lopakodás is felmerülhet 
opcióként, ám mivel ez kimerül annyiban, 
hogy nem néznek rád, te pedig egyetlen 
gombbal leszúrod öket, hamar meg lehet 
unni. Feldobják-e az egyedi fegyverek, a csa- 
patmunka és a lopakodás a Fuse játékmene- 
tét? Természetesen. Eléggé, hogy megérje 

rá beruházni? Aligha. 


Ha van valami, ami esetleg valóban érdemes- 
sé teheti a Fuse-t a vásárlásra, az a kooperatív 
mód. A folyamatosan négy főt mozgató 
történet egyből adta az online/offline ösz- 
szedolgozás lehetőségét, és a fejlesztők nem 
véletlenül alapoztak erre mindent. 

Azonban az a szomorú hírem van, hogy a 
tényleges élvezethez legalább három játékos 
szükségeltetik, nem elég az osztott képernyő 
kínálta kettő. Szerencsére azonban a split- 
screen mód közben is bármikor csatlakozha- 
tunk online játékba, így van lehetőségünk a 
teljes csapatot használni. 

Kooperatívban minden nagyobb buli, ez 
senkinek nem újdonság, ám a többjátékos 
mód használata első sorban azért kötelező, 
mert a gép által irányított társak olyan suták, 
hogy egy ragasztót tízóraizó másodikos is 
magasabb értelmi szinttel rendelkezik. 


- A Fuse prezentációja pont olyan, mint a játék 
egésze: semmilyen. A grafika rendben van, 
de az égvilágon nem nyújt sem egyedi, sem 
kiemelkedő látványt. 

A hangok ugyanígy: a szinkronok korrektek, 
de nem átütőek, a zenéket pedig egyből 
elfelejted, amint elhallgatnak. 

Kár, hogy az egész játékot az járja körbe, 
hogy mennyire masszívan semmilyen az 
élmény, amit átélünk, mert amúgy nincs is 
komoly hiba semmiben. 

Körülbelül nyolc óra játékidejével a Fuse még 
a kooperatív móddal sem tudott bármilyen 
emléket hagyni bennem, legjobb pillanata- 
iban sem volt sokkal izgalmasabb, mint egy 
közepes Steven Seagal film, amit véletlenül 

elkaptam a Film4-on. Az még szomorúbbá 
teszi az egészet, hogy az ember érzi, hogy ez 
mennyivel több lehetett volna, ha hagyják, 
hogy más legyen. 

Amikor anno 2011-ben Overstrike néven be- 
mutatkozott a játék, egy sokkal elszálltabb, 
élettel telibb élménynek tűnt, mint amit 
végül én teszteltem. Persze, sokkal távolabb 
állt az átlagos lövöldözős játékoktól, ám azt 
hiszem, ez egyedül az Electronic Arts mun- 
katársainak jelent komolyabb problémát. 
Ugyanis azzal, hogy az Overstrike feladta 
egyéniségét, és az lett, amit végül Fuse 
néven kiadtak, a legnagyobb elkövethető 
baklövés volt. Ez így nem az a színes és őrült 
élmény, ami az Overstrike lehetett volna, 
akart csináltatni a dologból. 

Így aztán a koncepció végül megállt valahol 
a kettő között. Egy olyan helyen, ahol vajmi 
kevés embert hozhat lázba, és ahol szinte 
minden létező célközönséget elveszített, 
akiknek maradandó élményt okozhatott 


a Konzol Magazinban 
különböző szempontok alapján adunk 
pontszámokat és ezek átlaga a végső 
eredmény? 


volna. Nem rossz játék a Fuse. És nem is jó. 
Pont ezért nem fog rá senki emlékezni, ami- 
kor két év múlva bárki megkérdezi: mi is volt 
az a tucatlövölde az Insomniactől, amit senki 
nem vett meg? 


Kiadó: Electronic Arts Fej 
Multiplayer: 2 fő Online: 2-4 fő 
Felbontás: 720p. Hang:DTS 


Insomniac Games 


VIZUALITÁS 6 AUDIO 5 KEZELHETŐSÉG 7 
TARTALOM 7 ÉLVEZETI FAKTOR 5 

TESZT GAME a. WwARIO WiIU 


Game § Wario — 
játék és Wario 
tízpercben 


a kövér másodosztályú Mario-nemezis 

épp a tévé előtt tespedt, amikor hirtelen 
lágy szönyegek és angyalkórus aláfestésével 
valamint legalább 5600 Kelvin színhőmérsék- 
letű ragyogás kíséretében megjelent előtte 
a szentéletű Iwata. 
A Nintendo atyaúristene a következő sza- 
vakat intézte a villámbajszú tümmedékhez: 
,Wario, sajnos rossz hírem van, a kyotói 
Tanáccsal úgy döntöttünk, a továbbiakban 
nem vagyunk hajlandóak finanszírozni a 
kincskereső expedíciódat. 
Szedd szépen össze magad, és kezdj valamit 
a tikürülékes életeddel!" - dörmögé az úr s 
csettintett, majd ezt követően a fényáradat 
elhalványulásával és a hangáradat doppler 
effektusával jelezte, hogy már nem tartózko- 
dik a szobában. 
Wario egy másodperc töredékéig pánikba 
esett: mégis honnan fogja ezek után elő- 
teremteni a betevőre valót? Néhány kósza, 
potenciált csak nyomokban tartalmazó gon- 
dolatot (bankrablás, prostitúció, egyházala- 
pítás) követően belátta, nincs más választása, 


E" unalomba fulladó nyári estén Wario, 

mint csatlakozni az emberiség legnagyobb 
százalékában támogatott mozgalmához: 
elment hát dolgozni. 


Wario persze nem az a srác, aki hirtelen 
felindulásból csákány nyelet ragad - ő bizony 
határozottan tiszteletben tartja a fizika törvé- 
nyeit, különösen az energiaminimum elvét, 
valamint nagy rajongója a ,kevés munkát, 
sok pénzt!" faliszőttes népi bölcsességnek is. 
Ennek szellemében fogant meg a Warioware 
nevet viselő (khm khm) szoftver (izé) fej- 
lesztő cége, ami még a minijátékoknál is 
alantasabb tematikát választott irányul: 

a mikrojátékokat. 

És mit ad Isten, a nép kajálta a minimalista di- 
zájnt és a kretén humort! (bár ha azt nézzük, 
hogy Uhrin Benedeknek és Fekete Pákónak is 
sikerült megszólítania a maga közönségét...) 
A Warioware játékok amellett, hogy sikert 
arattak, kíváló lehetőséget adtak az épp 
aktuális Nintendo hardver sajátos képessé- 
geinek demonstrálására, ami Iwata Úr és 
aTanács tetszését is kiváltotta. 

Olyannyira, hogy Wario üres perceiben 


lehetőséget kapott némi kis kincskeresésre 
is. (Mivel a tespedésen kívül egy dologért 
tudott rajongani: mások által összeharácsolt 
vagyonok megkaparintásáért.) 


Node ugorjunk egyet az időben, 2013-at 
írunk, Wario missziója most igen jelentős: 
sajátos kis vízióin keresztül kell bemutatnia a 
Nintendo legfrissebb masinájának kiakná- 
zatlan lehetőségeit. A mikrojáték koncepció 
részben repült, helyette erőtérbe került a 
videojáték ipar hőskorában virágkorukat élő 
kvarcjátékok modern újragondolása. Kövér 
antihősünk és díszes holdudvara ezúttal nem 
kevesebb, mint 16 játékkal kedveskedik ne- 
künk, melyekben nem túl meglepő módon 

a Gamepad és az aszimmetrikus játékélmény 
kerül reflektorfénybe. 

A játékokat egy kibővített minijátékként 
tessenek szívesek elképzelni: se nem hosszú- 
ak, se nem összetettek, ellenben rendkívül 
szórakoztatóak, többféle nehézséggel/ 
szinttel/opcióval operálnak, az újrajátszási 
faktoruk ezáltal igen magas. 


A játék mindjárt az Arrow nevű szössze- 
nettel indít, ami leginkább a Nintendoland 
Takamaru ninjacsillagos fejezetét idézi. 

A Gamepad kijelzőjén megjelenő íjjal, csúzli 
skill-jeinket a múlt homályából előrángatva 
kell elintéznünk a felénk egyre gyorsabban/ 
nagyobb számban áramló csatlósokat. 

A Ski fedőnevű produktum alatt Jimmy 

T. (leváltva kicsit a diszkó és mobiltelefon 
mániáját) hódol a téli sport örömeinek, bár a 
Gamepad döntögetéses irányításnál valami 
hatásosabbal is előrukkolhattak volna. 


Mona játéka, a Camera ezzel szemben igen 
jópofa, a Gamepad-el, mint egy fényképe- 
zőgéppel kell a tévén rohangáló különféle 
személyeket (városka lakóit, bűnözőket) vagy 
paranormális jelenségeket (szellemeket, 
celebeket vagy egy kis sárga izét) lefotózni. 
Fényképeink minőségét (kompozíciót, az 
alany helyzetét) többféle szempont szerint 
osztályozza kutyafülű megbízónk, a szűk 
keresztmetszet mégis inkább a rendelkezés- 
re álló idő, valamint az, hogy Mona még min- 
dig nem állt át digitális fotózásra, és a régi 
gépébe is csak 16 képkockás filmet hajlan- 
dó vásárolni. 


Kat és Ana Patchwork-je egy igazán kedves, 
minden korosztályt megszólító puzzle. 

Kis textildarabokból kell összeraknunk a 
kívánt alakzatokat. Maguk a feladványok 
kisgyermekek számára kiváló készségfejlesz- 
tő hatással bírnak, nekünk, öreg rókáknak 
szimplán csak szórakoztató. 

Elbízni persze senkinek nem kell magát, 
ahogy haladunk előre a puzzle-ökkel, úgy 
lesznek egyre nehezebbek a feladatok. Dr. 
Crygor Design néven futó attrakciójához 
szükségünk lesz mértani ismereteinkre: a jó 
doktor pontos vonalakat, köröket egyéb és 
síkidomokat pingáltat velünk a Gamepad-re 
majd a pontosság szerint osztályoz. 


Ám a legkedvencebb játékomat 9Volt 
szolgáltatja: Gamer névre hallgat és azt a 
hangulatot igyekszik visszaadni, hogy milyen 
volt gyermekként handheld játékosnak lenni 
a kilencvenes években. 

Talán az idősebbek között vannak olyanok, 
akiknek volt Gameboy-a annak fénykorában 
és megállás nélkül nyúzták a kis téglát, akár 
éjszakába nyúlóan. 

Ez persze szüleinknek annyira nem volt 
gyerebe, a mai napig emlékszem anyám 

, Mérges" lépteire, amik arra figyelmeztettek, 
hogy gyorsan kapcsoljam le a zseblámpát 
meg a Gameboy-t (háttérvilágítás ugye nem 
volt) és imitáljam az alvást, különben meg- 
kaptam a magamét. 

No a Gamer körülbelül erről szól: a Game- 
pad-en klasszikus Warioware mikrojátékok 
pörögnek, miközben figyelnünk kell, nem 
nyit-e be ellenőrizni a dühös mutter. 

Mert lebukni csak egyszer lehet, és akkor 
bizony elgyönyörködhetünk a Game Over 
feliratban. 


Time: 46 sec. 


Akadnak még jobb és kevésbé jobb játékok: 
Dribble Taxi-ja kellemes autós UFO vadá- 
szattal egybekötött állat escortáló akció, 
melyben a cseppet sem sztereotíp földön- 
kívülieket kell megakadályozni a tanya 
állatállományának megritkításában. 

A dizájn jópofa kis Minecraft után érzetet 
kelt, ám az irányítást lehetett volna még 
kicsit csiszolni. 

A Bowling című mutatvány az égvilágon 
semmi különöset nem tud: Bowling Wario- 
valés Gamepad döntögetéssel, ellenben 
Ashley játéka kifejezetten gyengére sikere- 
dett, amolyan 2D-s, balról jobbra haladós, 
seprűlovaglós, gyűjtögetős unalomgyár, 
(és ezt nem fogjátok kitalálni!) Gamepad 
döntögetéssel. 


Három játék maradt még, az őrült, ritmus- 

ra Gamepad-del nyílvesszőt gyűjtögetős 
Pirates, a fokhagymát és térképet összegube- 
rálós, platformokra ugrálós Kungfu valamint 
a Bird, ami már Pyoro néven szerepelt koráb- 
ban több Warioware játékban is. 


Mindamellett, hogy több single player játé- 
kot is lehet többen játszani, akad négy kifeje- 
Zetten többjátékos mókára tervezett produk- 
tum is. Az Artwork egy Activity szerű játék, 

a program szavakat dobál fel a Gamepad-et 
szorongató játékosnak, aki ezt megpróbálja 
lerajzolni, a többiek pedig kitalálni. 

A Fruit Mona ,Camera" attrakciójára emlé- 
keztet egy kicsit: a Gamepadt-es játékos a 
tömegben elvegyülve próbálja észrevétlenül 
felvenni a pályán elszórt gyümölcsöket, a 
többieknek pedig ki kell találni, melyik karak- 
terrel veri pofán a gyümölcsöket a kis tolvaj. 
Az Islands leginkább a Roulette-re emlé- 
keztet, amiben a kis izéinket (ami olyan, 

mint egy fog és Spongyabob képzeletbeli 
rémutódja) kell mozgó szigetekre hajítani, 
figyelve, hogy lehetőleg ne mellé poty- 
tyanjanak. 

Végére maradt a Disco című alkotás, ami alatt 
a két játékos egymásnak generálja a leblatto- 
landó ritmusképleteket. 


Nem értesz egyet a cikkel, kevesebb vagy 
több pontot adtál volna a játékra? 

Írd meg véleményed vagy saját teszted 

a honlapunkon! 


A leírtak ellenére első nekifutásra nem 
tűnik túl tartalmasnak a végeredmény - ezt 
szerencsére a készítők is észlelték, ezért a 
játék egy fokkal karcsúbb árcédulával került 
forgalomba. Viszont, ha törekszel mindent 
kinyitni a játékban, akkor a szavatosság is 
igencsak megnyúlik. 

A Game 8. Wario tipikusan az a játék, ami 
kikapcsol egy nehéz nap után. Nem követeli 
meg minden idegszálad felé történő össz- 
pontosítását, azt teszi amire a videojátékok 
alapból hivatottak: szórakoztat. 


Kiadó: Nintendo. Fejlesztő: Intelligent Systems 
Multiplayer: 2-5 fő. Online: nincs 
Ibontás: 720P, 10801, 1080p. Hang:DD 5.1 

MOTOGP 13 


STOOGATA7 


gyorsasági motorok szerelmesei idén 
A újabb örömlángot gyújthatnak, hiszen 

az olasz illetőségű Milestone-nak hála 
ismét érkezeik új MotoGP játék kedvenc HD 
konzoljainkra. A brigád pár szezonnyi szüne- 
tet átugorva tért vissza a hivatalos franchise 
ismételt felkarolásával a termelésbe, miután 
a 08-as kiadást követő öt évre lejegelték a 
hivatalos licenszjogaikat. A csapat vezetése 
úgy látta jónak, hogy ennyi pauza után most 
jött el az idő egy aktualizált verzió legyártá- 
sának, amiben a Capcom helyett immáron 
a - kevésbé jól csengő - POube segédkezett, 
mint kizárólagos kiadó. Annyit tudni kell 
a stúdióról, hogy ha valamiben jártasak, 
akkor az mindenképp a motorsportjátékok 
fejlesztése, ugyanis a portfóliójukban szinte 
kizárólag ilyen jellegű produkciók sorakoz- 
nak egymás nyakát taposva, köztük az SBK, 
a WRC és a Superbike franchise-okkal. 
Egy ilyen jól bejáratott bandával szemben 
nagy elvárások növekednek esztendőről 
esztendőre, amit tovább erősít persze az a 
tény is, hogy csak hébe-hóba jelentkeznek 
MotoGP megjátékosítással, így persze ha 
már ritkán, akkor nagyon frankót várnak a 
játékosok a műhelyükből kigördülni. 
A Capcom égisze alatt megjelent 08-as 
MotoGP nem volt valami eget rengető pró- 
bálkozás, de azért szerethető és játszható is 
volt az anyag. Ez a megállapítás szintén illik a 
június közepén megjelent 13-ra, ám az öt év- 
nyi kihagyás után ennél technikailag sokkal 
többet szerettünk volna kapni türelmünkért, 
de legfőképp a pénzünkért cserébe. 


Tartalom szempontjából a játék jelesre vizs- 
gázott, hiszen a készítők combosra tömték 
mindenféle játékmóddal, versenytípussal, va- 
riációs lehetőségekkel, csak mindezt éppen 
nem sikerült maradéktalanul belepasszírozni 
a rövidre szabott díszcsomagolásba. A leme- 
zen elhelyezett intró videónál már gyanús 

volt a dolog, mert se szép, se izgalmas, se 
hangulatos jelző nem tapad meg rajta. 

A nyitány elvérzett, attól kedvet kapni a 
játékhoz bizonyára senki se fog majd, ezzel 
pedig pontosan a hangulatfokozó értéke 
szenvedett kiköszörülhetetlen csorbát. 

A videó lepörgését követően némileg bizta- 
tóbb kép fogad, mind a hangok, mind pedig 
a vizuális minőség pocsékról, korrektre vált, 
minek után a játékos egy csalhatatlan, bár 
aprócska mosollyal az arcán készülhet fel az 
első versenyekre. Mivel egy abszolút hivata- 
los MotoGP licenszről szól a fáma, itt minden 
eredeti, a valóságnak és a legfrissebb szezon- 
nak megfelelő tartalmi követelményekkel. 
Itt van mindjárt újra mind a tizennyolc ver- 
senyhelyszín, és valamennyi, az idei szezon- 
ban rajhoz álló versenypilóta, amivel a játék 
maximális autentikáját biztosítják. 

Első lépésként egy térbeli avatár megalkotá- 
sának feladatát szabja ránk a program, majd 
ezt követően tárulkozik ki módozatait tekint- 
ve a program. Az első opció (Instant Race) 
egy valóban instant élménnyel ajándékozza 
meg a gamert, vagyis mindenféle menüben 
bóklászás, állítgatás helyett azonnal a start- 
rácsra pakolja a random módban kiválasztott 
pilótát a szintén véletlenszerűen szelektált 
pálya aszfaltján. Aki szeretne belemerülni 
verseny közben a konfigurálási lehetőségek- 
be, vagy tartana a futam előtt egy technikai 
meetinget, az itt is ugyanúgy megteheti, 
mint a főbb módozatokban, de ez a móka 
alapjában nem erről szól. Kapunk valamit, 
valamivel és már mehet is a menet. 


A következő módozatunk a Grand Prix lesz 
a sorban, ami több szabadságot enged a 
választások terén. Itt gyakorlatilag minden 
tényezőt mi szabunk meg, a géposztály 
kategóriájától (Moto 3, Moto 2, MotoGP), a 
pilótán át (lehet valódi versenyző, vagy álta- 


lunk létrehozott), egészen a preferált pályáig. 


Amolyan versenyhétvégeként érdemes ezt 
kezelni, gyakorlási, kvalifikációs, majd éles 
megmérettetési lehetőségekkel a fedélzetén. 
A teljesség igénye szinte sikoltozva ordibál a 
motorok kezelhetőségének beállíthatóságá- 
ért, vezetési segédletének variálhatóságáért, 
valamint az időjárási kondíciók szabályozha- 
tóságáért és szerencsére ezeket hiánytalanul 
megis kapjuk tőle. Aki nagyon tud, mehet 
segítségek nélkül, motorsérülési opció ma- 
ximumra állításának terhe mellett, profi szi- 
mulációs fizikai beállításokkal, az amatőrök 
ezzel szemben kérhetnek ideális ív/sebesség 
felfestést, automata fékezési rásegítést és 
végül, de nem utolsó sortban árkád jellegű 
fizikai szimulációt. A sor nyilván nem teljes, 
ám a lényeges konfigurálási tételekről ezzel 
sikerült is szót ejtenünk. 

A harmadik módozat a Championship, azaz, 
a bajnokság, ami felkarolja a MotoGP-széria 
2013-as futamainak összes helyszínét. 
Lényegében a felépítése teljesen azonos a 
Grand Prix-ével, a különbség csupán az, hogy 
itt tizennyolc teljesítendő pálya/verseny lesz, 
amit vagy az előre kötött sorrendben tudunk 
le, vagy saját magunk állítjuk rendszerbe 

az eredetikről másolt aszfaltcsíkokat és úgy 
futunk neki a naptárnak. A negyedik opció 
szintén jópofa és egyben tartósan le is köt, 
hiszen itt a Karrierben az alapoktól, a Moto 
3-as versenyosztályból indulunk, ahonnan 
masszív szenvedések árán a motorversenyek 
királyáig, a MotoGP-ig juthatunk, ha elég 
kitartást, illetve versenyzői tudás szorult 
belénk. Messze nincs még kitárgyalva ez 

a módusz, mivel további érdekességek is 
lapulnak a Career-ben, mint például a belső 
nézetes ön-menedzser szisztéma, ahol egy 
saját, kis iroda, egy laptop, a szaksajtó és egy 
LCD televízió hivatott segíteni az informá- 
ció áramlást. A mobilizált számítógépen 
olvashatjuk el az e-mailjeinket, fogadhatunk 
ajánlatokat a rivális istállóktól, valamint 


intézhetjük a virtuális közösségi életünket. 
Az újságok sikereinkről tudósítanak, míg 

a tévén a pályafutásunk aktuális állását kö- 
vethetjük nyomon. Majdnem elfelejtettem 
megemlíteni az öltözőt és a versenynaptárt, 
ám ezek funkciójáról sokat fecsegni úgy 
gondolom, hogy nem volna érdemes. 


Megérkeztünk az első multiplayer opcióhoz, 
ami a netes versengéseket hivatott kiszol- 
gálni és, ami abszolút meglepő, hogy a 13-as 
kiadás a manapság előszeretettel hanyagolt 
osztott képernyős lehetőséget szintén 
támogatja. Ha nincs online barátunk, vagy 
hálózati kapcsolatunk, akkor lokálisan is 
rendezhetünk többszereplős bulikat a régről 
ismert split screen képernyő -. -felezési meg- 
oldással. Néha tényleg jól tud jönni, jár érte 
egy piros pont mindenképpen. Végül pedig 
említést tennénk az utolsó előtti menüpont- 
ról, ami a karakter kusztomizációt, az offline 
statisztikát, a multimédiás tartalmakat, a 
stáblistát és a karrier lenullázásának módját 
fogja egy csokorba össze. Utolsóként az 
Options menübe juthatunk, ahol az audio, 
video és kontroller beállítások végezhetők el. 
Tartalomhoz a forma..., viszont csak részben 
stimmel. Beszéljünk egy kicsit a technikáról, 
amit tökélyre fejleszteni ezúttal sem tudtak 
az olaszok. A Milestone csapata csak egy erős 
közepesre tudta vizsgáztatni a MotoGP 13-at 
az ítélőszékünk előtt. A játék kifejezetten 
középszerű képi világa nem ajándék a szem- 
nek, bár vannak időnként jobb pillanatai is, 
egészében véve azonban nem fest valami 
jól. A versenyek előtt aggodalomra okot adó 
szaggatás játék közben hála az elfogadható 
optimalizálásnak, szinte teljesen eltűnik. 
Nem dolgozik magas frame rate értékekkel, 
de azt a 25-30 körülit legalább viszonylag 
stabilan kordában tartja az engine. 

Amit viszont jól csinál, azt parádésan teszi, 
nevezetesen valami aljas, pimasz módon 
jeleníti meg a sebességérzetet a képernyőn. 
Nem tudnék hirtelen olyan stuff-ot mon- 
dani az elmúlt évek témabeli terméséből, 
ami ilyen életszerűen és adrenalin pumpáló 
hatással produkálná a magas kilométer/óra 
számot. A száguldozás itt minden gyorsabb 
szakaszon valódi értelmet nyer. 

A motort irányítani négyféle nézetben tud- 
juk. Van két hátsó nézet, egy sima szimulátor 
és egy bukósisakot is megjelenítő, belső 
nézetes opció. 


A vizuális részt nagyon feszegetni már nem 
is kell. Az irányításra áttérve szintén hízelgő 
szavak jutnak eszembe, mert abban komo- 
lyabb hibát nem találtam. A konfigurálási 
rendszer gyakorlatilag minden lényegesebb 
dologra kiterjed. Belőhetjük az opponensek 
nehézségi szintjét, babrálhatunk a fékrend- 
szerrel, figurázhatunk a motor kanyarodási 


képességeinek variálásával, így jutva el az 
árkád stílusú, casual szintről a profira, ahol a 
vezetési segítségek már nincsenek hatással 
a vezérlésre és közelít egy életszerű motor- 
vezetési élmény irányába. Csak közelít, de 

el nem éri azt, hiába figyel a forradalminak" 
kikiáltott fizikai engine 300-nál is többféle 
paraméter. Professzionálisnak nem nevez- 
ném a legszigorúbb beállításokat sem, de 
nagy különbség mutatkozik az amatőr és a 
vérbeli tökös rider szintje között. Végezetül 
pedig a hangokról vésnék még le pár gondo- 
latot... Ahogy azt annak idején már megfo- 
galmaztam a 08-as évjárattal kapcsolatban 
is, sérelmezem, hogy a licenszelt cuccokba 
manapság nem szokás in-game zenei anya- 
got rakni. A versenyek alatt így csak a mo- 
torok egyébként konkrétan idegborzolásig 
megunható hangját hallgathatjuk. Elvárnánk 
egy minimum tizennyolc (a pályák számával 
megegyező) zenei flottából álló muziká- 

lis matériát, amit a versenyek alá lehetne 
pakolni. Nyilván aki elvakult MotoGP-s, vagy 
szimulátor-megszállott, nem fogja igényelni 
a zenéket motorozás közben, de így az árkád 
műfaj által nyújtott bőségszaruhoz szokta- 
tott casual gamerek nem fognak túlzottan 
lázba jönni. Nagyon sok olyan versenyjáté- 
kot tudunk mondani, amit a zenéik tettek 
igazán hangulatosakká. Rendben van, hogy 
ez MotoGP, de ugyan kinek fájna az, ha ki/ 
bekapcsolható zenei tartalmak is lennének a 
korongokon, vagy minimum merevlemezről 
megszólaltatható custom soundtrack-elési 
lehetőség kerülne bele az audio szekcióba? 
Természetesen senkit. Akinek kell, bömböl- 
teti, aki meg a hitelesség fanatikusa, némítsa 


? Tudtad, hogy a letesztelt játékokat 
partnerünknél, a Console Cornernél 
az alábbi áron megvásárolhatod? 


ela muzsikát. A főképernyőn felcsendülő, 
drámai mélységekig merészkedő zene 
egyébként nagyon adja, az némiképp sikere- 
sen meg is alapozza a hangulatot. 

Minden egyéb hangeffektus, valamint kom- 
mentár (Gavin Emmett nemzetközileg elis- 
mert MotoGP közvetítő voice overjével) csu- 
pán funkcionális minőségben szólal meg, 
egy hétköznapi fül számára szürke, középsze- 
rű, átlagos ,zajkeltés" 


Mit lehetne még a végén a mérleg serpe- 
nyőjébe pakolni? Kapott a játék fotómódot 
(az elkészült képek az XMB Photo részlegébe 
exportálhatók), belsőnézetes versenyen 
kívüli mozzanatokat a karrier szekcióban és 
egy magas nehézségi szintet. A Milestone 
ezúttal sem ásott le mérföldkövet, ami 
viszont feljebb srófolhatja az eszmei értékét 
a mostani résznek az nem más, mint az a 
tény, hogy óriási hiány mutatkozik a stílusból 
konzolokon az utóbbi években (is). 

Ez van az idei évre, örüljünk, hogy a 10/11-es 
után újra MotoGP-zhetünk egyet PlayStation 
3-on és Xbox 360-on. Lehetne mit finomít- 
gatni még rajta, de ezt a generációt talán 
már nem nagyon fogják kínozni további 
kiadásokkal, ehelyett a next-gen technikára 
lenne célszerűbb fókuszálni már az olaszok- 
nak is, ahol további szintekre emelhetik a 
grafikai és fizikai megvalósításokat. 


Kiadó: POube Fejlesztő: Milestone 
Multiplayer: 2 fő. Online: 2-12 fő 
Felbontás: 720p, 10807, 1080p. Hang: DD 5.1 

TESZT DAnK x360 


, Hajnal előtt a 
legnagyobb 
a sötétség." 


ámpírok... nem hiszem, hogy ezt a 
Ves elolvasva lenne köztetek olyan 

személy, akinek ne ugrana be egy 
könyv, film, vagy éppenséggel zene, amely 
az éjszaka teremtményeinek legendáíról 
szól. Már csak azért sem, hiszen az elmúlt 
pár évtizedet is figyelembe véve mindig 
kaptak rivaldafényt - kisebb vagy nagyobb 
intenzitással - ezek a lények a szórakoztató 
iparban. S mennyit változtak a vámpírok ez 
idő alatt? Rengeteget! Oldalakon át lehetne 
vitatkozni arról, hogy a mára igencsak szer- 
teágazó kultusz melyik vonalát tekintjük a fő 
csapásíránynak: az eredeti, Bram Stoker-féle 
, megtestesült gonosz" figurát, esetleg a már 
újhullámosnak mondható Anne Rice alkotta 
romantikusabb, de még mindig gyilkos 
vérszívókat, vagy Stephenie Meyer csillogó 
nyálgépeit, esetleg a naaagyon modern, 
zombi-vámpírokat. 
Személy szerint én a Darren Shan tollából 
származó büszke, igazi, ,két lábbal a földön 
álló" vámpírokat preferálom, akik külön 
társadalmat és normarendszert hoztak létre 
maguknak, hogy távol maradjanak a civilizá- 


048 [ KOSZOL [ www.konzol.eu 


s 


ció zajától. Talán éppen ezért vártam annyira 
az Xbox exkluzív Darkot is, amely a vámpír- 
kultusz egy klasszikusabb ágára építkezik. 


Az első teaserek, videók egy jól összerakott, 
a lopakodásra, a környezet és a vámpír-ké- 
pességek széleskörű kihasználására kihegye- 
zett szoftver benyomását keltették, ráadásul 
a sztori is ígéretesnek tűnt... egészen a meg- 
jelenést megelőző utolsó etapig. 

Amikor beindult az infódömping körülbe- 
lül fél évvel ezelőtt, valamit már lehetett 
sejteni a minőséggel kapcsolatban... . furcsa 
animációkra, érdekesen viselkedő M.I.-kre 
figyelhettünk fel a rövid videókban, de mivel 
én a közönségnek szánt PR trailerekből nem 
szeretek következtetéseket levonni, továbbra 
is izgatottan vártam a megjelenést. Aztán, 
meghűlt bennem is a vér (csak hogy stílszerű 
legyek), de ne szaladjunk ennyire előre. 


A Dark in medias res" kezdéssel hajít minket 
a cselekmény kellős közepébe. Eric Bane a 
játék főhőse, egyben az általunk is irányított 
karakter, aki amnéziával és némi émelygéssel 
ébred egy szórakozóhely kellös közepén, 
majd a retyón megjelenik előtte egy angyal, 
ezután pedig a lebuj tulaja közli vele, hogy 
vámpír (hasonló szituációban én is voltam 
már pár tucatszor, de a történetem sajnos 
valahol az angyal-látomásnál terelődik más 
irányba: általában egy jól irányzott pofon 
felé. Lehet, hogy a Bloody Mary mennyiségi 
arányán kellene változtatnom? Na mindegy, 
legközelebb majd kipróbálom), viszont az 
átalakulása még nem teljes. 

Ehhez vért kellene innia az ,alkotójából", 
vagyis abból a vérszívóból, aki megharapta 
őt, de hát mivel amnéziás... hát mondjuk 
úgy, hogy ez a problémás megoldás. 


aa 
PL aj 


sast 
Van azonban egy kiskapu: a nagyon öreg, 
ősi vámpírok vérével helyettesíteni lehetne 
az alkotó vérét. A baj csak az, hogy aggas- 
tyán vérszopóból meg annyi van, mint 
a fehér hollóból. 


S hogy miért sürgetik ennyire az átválto- 
zást? Nos azért, mert a szórakozóhely tulaja 
is vámpír, a klub pedig amolyan fészek az 
éjszaka teremtményeinek: ők így együtt 

a Nagycsalád, Eric pedig automatikusan 
családtag lett, amikor belekóstoltak, szóval 
már csak emiatt is kutya... . izé denevér- 
kötelességük segíteni raja! Ja, meg őrült 
zombi-vámpír lesz, ha mégsem sikerül a 
metamorfózis és mindenkit ki fog nyírni a 
klubban agyhalottként - lehet, hogy ez az 
igazi motiváció a segítő jobb nyújtásánál? 
Ki tudja... 


Röviden, tömören ennyi plot. Érdekes egyéb- 
ként a történet, csak kár, hogy át fogunk 
siklani felette, mivel jobban leköt majd min- 
ket a bosszankodás és az, hogy ellenálljunk 
a, kontroller elhajítás" kísértésének. 


Hol is kezdjem a negatívumok taglalását? 
Nézzük először azt, ami már az első percek- 
ben is szembetűnhet. A grafikai megvalósítás 
bár stílusos lett megint, de már nem egy 
tesztben kifejtettem a véleményemet a cel- 
shaded technológia alkalmazásáról: van, ahol 
tényleg telitalálat és valóban dolgoztak is 
rajta (Borderlands-ben például), de általában 
akkor nyúlnak hozzá, ha lusták az alkotók, 
vagy éppenséggel hiányzik a szakképzésük 
az, igazi" textúrázásból, 

Nem mondom, látványra elmegy egynek 

a Dark, de látszik, hogy a fejlesztők nem 
szereztek mesteri fokozatot a 30 modelle- 

zésből... komolyan mondom, ilyen élettelen 
szempárokkal még nem találkoztam, mint 
amilyenek ebben a szoftverben vannak (jó, 
mondhatnánk, hogy a vámpíroknak nem 
dobog a szívük, ergo, halottak, de ennyire 
elnéző hadd ne legyek már). 

A másik megmosolyogtató dolog, az a száj- 
mozgás. Lol. - ez jutott eszembe, amikor 
először láttam beszélni a karaktereket. Na- 
gyon gagyi lett, és a legszebb, hogyha nem 
lennének erpégés párbeszédek a játékban, 
fel sem tűnt volna! De a Dark jócskán meg 
van pakolva szerepjáték elemekkel, szóval, 
még csak elsiklani sem tudtam a hiba felett, 
így megy a mínusz erre is... . 


Ha csak ezekre mennének, örülnék én is, 
mivel jó szívvel ajánlhatnám a programot a 
lezárásban, de nem... nem fog menni, mivel 
a fenti hiányosságokat a ,kisebbik rossz" ko- 
sárból húztam elő. Most jön még csak a java: 
konkrétan, az egész játékmenet! 


Igen, jól olvasod, az egész játékmenet. 
Végigszenvedtem a történetet a tesztidőszak 
alatt (csak hogy ne érje szó a ház elejét), de 
esküszöm, hogy a játékidő fele azzal ment el, 
hogy valamelyik sarokban vagy láda mögött 
kuporogva vártam az őrökre. 

Lassan, naaagyon lassan változtatnak a 
helyükön, ráadásul annyian vannak, mint az 
oroszok - és rettentő buták is. Az rendben 
van, hogy felismerik egymást és fejük állásá- 
tól függően van rálátásuk a környezetre, de 
kérem szépen: ha az üvegfal MELLETT állok, 
felfigyelnek rám, viszont ha LOPAKODOK, 
simán folytatják járőrözésüket? A fejlesztök 
olyan szinten tuszkolták bele elképzeléseiket 
a programkódba, ami totálisan megfosztja 

a játékost attól, hogy esetleg a való életben 
szerzett tapasztalatait hasznosítsa. 

Jó példa erre a következő: kb. fél emelet ma- 
gasan voltam, alattam pedig egy rosszarcú. 
Gondoltam, vámpírként átugrom a korlátot, 
odalopózok hozzá és kiszívom a vérét. 

Hát nem, mivel Eric NEM TUD ugrani. Értitek? 
Egy vámpír, aki nem tud ugrani... ehelyett 
mit kellett csinálnom? Szépen végigmenni 
az árkádon, le a lépcsőn (úgy, hogy közben 
kikerüljem az ottani őröket), megvárni, míg 
a birka nem fordul felém és úgy megölni... 
könyörgöm, hola kreativitás, a szabadság és 
minden, ami miatt szeretjük a videojátéko- 
kat? Megmondom: sehol... 


a 


Emellett azon már meg sem lepődtem, hogy 
a nagy hajcihővel beharangozott RPG ele- 
mek között is akkora hézagok vannak, mint 
ide Brüsszel. Az egy dolog, hogy főhösünk 
fejlődik a gyilkolással, de képességei haszná- 
latához Vér pontokra" van szüksége, amelyet 
ugye a vérszívással lehetne megtölteni... a 
baj ott kezdődik, hogy rengeteg ellenfél van 
és mindet legyilkolni is lehetetlen, nemhogy 
kiszipolyozni őket - utóbbi már csak azért is 
nehéz, mert elég sok időt vesz igénybe és 
észrevehetnek közben. 

A játék későbbi szakaszaiban azonban elen- 
gedhetetlen a vámpír-képességek használa- 
ta, fejlődni viszont nem tudunk úgy, ha min- 
denki mellett elslisszolunk. 

Vagy gyilkolunk csendben, kihasználva a 
bugokat, vagy órákat töltünk három pálya- 
szakaszon azért, hogy mindenkiből fala- 
tozhassunk - ezt egyébként senkinek sem 
ajánlom, mivel a checkpoint rendszer megle- 
hetősen gyér: velem nem egyszer fordult elő, 
hogy háromnegyed óra szenvedést kellett 
újra végigélnem egy ellenfél miatt. . . 


És szerintem ennyi fika elég is ennek a 
játéknak - már csak azért is, mert kezdek 
lefutni az oldalról, miközben még maradt 
mondandóm. Azért sajnálom a Darkot, mert 
potenciál volt benne: több odafigyeléssel, 
több munkával, kicsit megcsúsztatott megje- 
lenéssel AAA kategóriás stuff lehetett volna 
belőle. Az elképzelés, az alaptörténet és a 
karakterek is jók, viszont a megvalósítás. . . 


nem érnek össze a dolgok, hiányzik az átfe- 
dés, a logika és a józanész. Nagyon harag- 
szom a fejlesztőkre, amiért így félresiklottak 
a szoftverrel, mert jó vámpíros anyag kevés 
van a piacon, a Dark pedig minden, csak 
nem hiánypótló alkotás. 


Ajánlani? Nem nagyon tudom... . vámpír-fa- 
natikusoknak, lopakodós játékokat kedve- 
lőknek talán nagyon nyomott áron, már csak 
az achievementek miatt is, de egyébként? 
Jönnek jobb játékok az év végén, és éppen 
ezért, kár ezzel vesződni. 


Kap hat pontot, de csak azért, mert lehető- 
ség volt benne, amit nem használtak ki az 
alkotók... az ötlet kapja most a pontszámot, 
amelyet csúnyán lehúzott a kész játék. 


? Tudtad, hogy különválasztjuk az offline 
(8 ésonline multiplayer lehetőségeit? 


Kiadó: Kalypso Media Realmforge Studios 


720p, 10801, 1080p. Hang: DD 5.1 

PS3/X360 


TESZT 0-/0rc 
. BANG. BABES, 


JOKES, BOOBS, 


AND MAYHEM 


ste tíz óra. Épp befejeztem az új Dead- 

pool játékot. ,Máris vége??? Pedig csak 

ma kaptam kézhez!" - duzzogtam rö- 
viden. Hmm... pedig, mióta a Rocksteady 
úgymond megreformálta a képregényhős- 
játékok zsánerét az Arkham Asylummal, úgy 
tűnt, egy halovány új tendencia kezd kibon- 
takozódni, miszerint lesz még érdemleges 
erőlelépés ebben a műfajban. 
De gondolatmenetemet egyszer csak mobil- 
telefonom csörrenése szakítja meg... 


- Halló, itt Jedi, na lökjed! 


- Szevaaa Deadpool! Mi a pálya, hogy van 

a kedvenc képregényhősöm??! ... Igen, igen 
megkaptam az e-mailed, hogy teszteljem le 
a vadiúj játékodat. Épp most végeztem ki. ... 
Ja, ja, beszéltem Nolan-nel (North - a szerk.), 
mondta, hogy megkérted, hogy vállalja már 
el a szinkronhangodat. ... Hehehe, szóval be- 
fenyítetted a csókát?! Hát, ez van, ilyen ez a 
bányász élet! De tudod, pont ezért komállak: 
egyrészt, hogy te legalább tudod magad- 
ról, hogy egy képregényben vagy, na meg 
persze, azért is, mert képes voltál áttörni azt 
az ominózus ,negyedik falat." (A negyedik fal 
egy képzeletbeli, láthatatlan fal, mely a szín- 
házban elválasztja a nézőket a színpad külön 
világától. - a szerk.) Baró ötlet volt, hogy ma- 
gának a játéknakis ez az alap sztorija, hogy 
megkéred a High Moontt, hogy kreáljanak 
már neked egy játékot, aztán pedig te átírod 
a forgatókönyvet! Jókat vigyorogtam rajta, a 
kiszólásaidon meg pláne! Meg hát máskülön- 
ben, most nem is beszélnénk telefonon... 


- Szóval térjek a tárgyra, hogy mennyire is 
tetszett?! Háááát, most annyira nem fogsz 
komálni pajti, de egyáltalán nem estem 
hasra tőle! 


- Pool! Pool! Nem fejeznéd már be, és húznál 
végre bőrt a fogadra?! Ja bocs, abból amúgy 
sincs sok a fejeden... Oké, oké, nem savazlak 
tovább! Szóval figyu, az a probléma, hogy 
több sebből vérzik ez a játék. 

Alapjáraton a játékmenet nem lett valami 
igazán korszakalkotó. Olyan érzésem volt, 
mintha egy old school képregényes játékkal 
tölteném az időmet, amely mindössze bu- 
gyuta kaszabolásból, némi lövöldözésből 
és minimál ugra-bugrából állna, amely egy 
hatalmas poénorgiával lett színesítve. 

Az zsír, hogy többféle dupla fegyvert - kar- 
dot, sai tört, kalapácsot, pisztolyt, shotgunt, 
géppityut, lézerstukkert - lehet használni a 
hack.n slash és aTPS részeknél, meg jó véres 
a játék; de ez manapság már kevés, mint a 
Győzike-showban a Goethe-idézet. ... Az nem 
kifogás Pool, hogy kevés volt az idő a fejlesz- 
tésre, meg hogy ennyire futotta a büdzsére!!! 
Mivel, ha jobban át lett volna gondolva, 
mondjuk a harcrendszer, má- 


ris sokkal élvezetesebb lenne az egész. 
Kicsit összekevertétek a szezont a fazonnal: 
mivel ti kombórendszert írtok a játékban, 
holott valójában chain-rendszert alkottatok 
meg. A számláló azt számolja, hogy hány 
ütést vittél be egymás után, de akár lehet fo- 
lyamatosan ugyanazt az egy gombot nyomo- 
gatni, az is sikeresen viszi tovább a találatlán- 
colatot. Egy normális kombórendszerben az 
egymással folyamatosan megegyező ütések 
nem viszik előre a kombót; pont az a lényeg, 
hogy kombinálni kelljen a különféle támadá- 
sokat, ill. fegyvereket. 

A játékodban, Pool, az egy idő után unalmas- 
sá váló kaszabolást megszakíthatod ugyan 
lövöldözéssel, de ez sajnos egyáltalán nem 
olyan gördülékeny, mint mondjuk egy DMC- 
ben. Az meg, hogy vannak még gránátjaid 
és egyéb eldobandó fegyvereid (pl. medve- 
csapda), nem igazán ad hozzá túl sok pluszt 
az egészhez... 


- Mindez nagyon szép érvelés volt Pool, de a 
teleportálás egyáltalán nem teszi egyedivé 

a játékmenetet és az akciót. 

Söt, amit te erősségnek gondolsz, az való- 
jában egyben a játék gyengesége is, hiszen 
szinte az összes főellenséget nevetséges mó- 
don, játszi könnyedséggel lehet lezúzni: ütsz- 
vágsz, majd a kellő időben elteleportálsz, és 
kész! Ráadásul, hogy a mini-OTE-k behozását 
pont ugyanarra a gombra pakoltátok, mint 

a teleportálást, csak még inkább idegesíti 

az embert. Ha nem a megfelelő időben nyo- 
mod, akkor már dobbantottál is tovább, ami 
felettébb zavaró, és ki is esik a ritmusból töle 
az ember. Az akció egyébként jó pergős, és 
van is dögivel ellenség, akit lehet nyirbálni, 
de nagyon nem erőltettétek meg magato- 
kat, hogy minél többféle ellenfél legyen a 

játékban. Az uccsó pályán meg már totálisan 
elfogyott a szufla, hogy az összes addigi 
főellenséget újra rázúdítjátok a játékosra? ... 
Azt értettem, hogy miért nincs health pack 

a játékban, hiszen öngyógyító képességed 
van, és így idővel regenerálódsz; viszont ez 
olykor igen idegtépő játékmenetet eredmé- 
nyezett, hogy folyamatosan rohangálhat az 


ember, amíg vissza nem töltődik az életcsíkja. 


Hatalmas területek maradnak parlagon, 
feleslegesen, kihasználatlanul; ezért kár volt 
túráztatni a pályamodellezőt. 

A textúrázó meg eléggé lusta volt, mert 
majdnem minden pálya ugyanúgy néz ki 
színvilágában. Eleve, basszus, mindösszesen 
nyolc pályát pakoltatok a játékba, szerintem 
lett volna kapacitás és idő némi látványbeli 
variálásra; de az ilyen sablonos és unalmas 
kinézetű game-ekből tizenkettő egy tucat. 
Pláne azért sem értem ezt, mert alapjáraton 
az Unreal 3 Engine viszonylag szépen duru- 
zsol az egész alatt. 

Jut eszembe, akartam kérdezni, hogy hon- 
nan a búsból szedtétek a kameramant, mert 
olykor kegyetlenül botrányos, amit művel? 


- Persze, hogy volt, ami tetszett a játékban, 
dont foss, oké?! Először is hadd gratuláljak 

a poénokért Pool, mert nincs mit szépíteni: 
besz"rtam tőlük! De komolyan! Igazi, vérbeli, 
orbitális Deadpool-poénok, csak már ezekért 
érdemes végigvinni a játékot. 

Amikor felpofoztad Rozsomákot, attól telje- 
sen kifeküdtem. Ja, és jó is hogy beszélünk, 
mert meg akartam köszönni az első két 
ingyen, acsit" Szóval, a játék fun level 9999, 
ez egyértelmű, és ismersz, hogy a csöcsi 
poénokra is mindig vevő vagyok. ... Hogy mi? 


Ááá, ez kamu! Nem veszem 
be, hogy megvolt neked 
Vadóc! ... Na, de visszatérve 
a témához, azis tetszett, 
hogy időnként átváltotok 
totál más játékmódba, 
bejöttek ezek a rövid, 
egyedi szekvenciális részek. 
A 8 bit-es és a side-scrolling 
platformos ,múltidézésen" 
beröhögtem, nem különben 
a JRPG-s kincses ládán. 

Azt hogy, némi lopakodást 
is belecsempésztetek a 
játékmenetbe, lehet nem 
kellett volna erőltetni, de 
legalább a kivégzési módjaid jópofák voltak. 
Egyébként kimondottan örültem, hogy Mr. 
Sinistert vettétek elő főgonosznak; szerintem 
méltatlanul mellőzve van a csóka a marveles 
videojátékokból, pedig igazán badass a 
muki. Mondjuk, ez a klónozós sztori nem 

a legcombosabb, azért valljuk be őszintén 
Pool, bár ezzel legalább meg tudtátok 
magyarázni miért egykaptafa ellenségek 
rohamoznak minket. 

Nolan, a szinkronhangod egyszerűen reme- 
kelt, szerintem utalhatsz neki némi bónuszt, 
és a hangokkal, zenékkel sincs gond... 

Bár most visszagondolva, a zenékkel mégis 
csak van némi bajom! A Launch Trailerben 
dupstep-et nyomtatok, a játékban miért 
nem lehetett??? 


- Ja, hogy csak marketing fogás volt. Ügyes! 
Mondjuk, hogy ha velősebb vendégszerep- 
lőket is sikerült volna szerződtetni, Rozsit 
leszámítva, akkor lehet jobban tudtátok 
volna terjeszteni az igét, mert azért valljuk 
be, Vertigo, Arclight és Blockbuster (a Mar- 
talócok nevű csapat tagjai - a szerk.) eléggé 
B-kategória. De Genosha f"sza ötlet volt 
helyszínnek (mutáns koncentrációs tábor - 
a szerk)! Összességében kellemes időtöltés 
volt a játék, szerintem még egyszer végig 
fogom tolni nehezebb fokozaton, ha már 
úgyis kitápoltam magam az összegyűjthető 
pontokból, és már majdnem minden up- 
grade-et is megvettem. És majd a challenge 
küldetésekkel is elbabrálok valamikor. 


dtad, hogy a nagygépeknél különböző 
felbontások és hangformátumok lehetsé- 
gesek, míg handheld fronton ez egységes? 


De azért nagy kár, hogy gyűjtögethető rejtett 
cumókat nem pakoltatok a játékba: simán el 
lehetett volna dugni például néhány képre- 
gényt, megnyitható kosztümöt, vagy egyéb 
cool item-et, ez csak tovább növelte volna 

a szavatosságot. Azt meg már csak halkan 
jegyzem meg, hogy azt a néhány bugot, 
azért kigyomlálhattátok volna. ... 

Szóval Pool-baba, összességében ez most 
picit karcú lett; cefet jó ötletek vannak ben- 
ne, és ha nem csaptátok volna össze, még 
valami rendkívüli is kijöhetett volna belőle. 
De, Te király voltál a játékban, szerintem a 
2013 leghumorosabb játéka" címet simán 
megérdemlitek. 

Aztán akkor egyezzünk ki egy 6-osban, jó?! 
De, csak mert haverok vagyunk... 


- Halló? Deadpool, itt vagy még?! Halló-hal- 
ló... btszki, ez lerakta! 


(U.I.: JediEco-t, jelen cikk után, feldarabolva 
találták meg VIII-ik kerületi lakásában. 

A bestiális tett elkövetőjét még keresik a 
hatósági szervek, aki mellesleg - a helyszí- 
nelők elmondása szerint -, még egy Konzol 
Magazint is elhelyezett az áldozaton... 
rektálisan! - a szerk.) 


Kiadó: Activision Fejlesztő: High Moon Studios 
Multiplayer: nincs. Online: nincs 
Felbontás: 720p. Hang:DD 5.1 

egérkezett! Több, mint egy éven át 

tartó trial időszak után végre kipró- 

bálhatjuk a teljes verzióját 
a Microsoft konzolján. És, hogy milyen lett? 
Szinte hibátlan. 


Aki szokta olvasni a Konzol Online-t, és néha 
esetleg ráles az aktuális rovatokra, az tud- 
hatja, hogy az én asztalom az indie játékok, 
így nagyon örültem, amikor Dzsek megkért, 
hogy legyek már szíves meglesni a Mojang 
alkotását. Hamarost meg is érkezett a pél- 
dányom, így örömittasan megnyomtam a 

bekapcsológombot, és már a játékban 
ky 


is találtam magam. 


A számítógépes verzióban 
iz a eltöltött több száz óra 
után arra vártam, 

hogy jó pár he- 
S , lyen meg lesz 
mét változtatva 
ml a konzolos 
i NM verzió, sőt 
arra számítot- 
tam, hogy a 
program egy-két 
eleme nem igazán 
X fog működni 
kontrolleren - de 

szerencsére tévedtem. 

A kezdőképernyő végigfutása közben meg- 
akadt a tekintetem a, Minecraft Store" feliratú 
menüponton. Store? Ez egyáltalán nem csen- 
gett ismerősen, ezért - bár félve attól, hogy 
mit fogok látni - rányomtam és... Igen, fizetős 
dolgok mindenhol. Fizetni kell a skinekért, 
az avatárodhoz lévő különféle dolgokért és 

a témákért. Igaz, hogy van szinte az összes 
skinből ingyenes próba verzió, de kérem: 160 
Microsoft pontot elkérni egy pár darabért 
nem gázos egy kicsit? Igaz, hogy vannak alap 
skinek, de ez lehúzás. 

No mindegy, egy kisebb csalódás után elin- 
dítottam az első játékomat; hogy aztán még 
jobban elmenjen a kedvem. Negyvent(!) má- 
sodpercet kellett várnom, amire legenerálta 
a mapot. Ez mindenféleképpen sok idő - egy 
7-8 éves asztali gépen gyorsabban betöltött. 
De nem adtam fel, adtam még esélyt a játék- 
nak, csak nem lehet rossz... 

És milyen jól tettem! Itt kezdődött tényleg 
csak a móka. Az irányítás egész egyszerűen 
zseniálisra sikerült, egyáltalán nem zavaró az 
átállás egéri-bill kombóról, 5 perc alatt hozzá 
lehet szokni. Elindultam a szokásos utamon, 
azaz fát kerestem. Egy rövid és realisztikus fa- 
vágást követően elkezdtem volna a craftolást 
a szokásos módon, csakhogy egyáltalán 

nem azt kaptam amire vártam. Fogták a PC-s 
craftolási rendszert, és teljesen átfaragták, 
hogy kontrollerrel is kényelmes és gyors 
legyen. Innentől kezdve igazából teljesen 
ugyanazt kapjuk, mint a számítógépes ver- 
zióban. Egy-két kisebb változtatást még ta- 


£- 
et E 
lálhatunk, de a játékmenetet egyáltalán nem 
befolyásolják. Visszatértem hát a menübe, 
hogy megtekintsem milyen lehetőségeket 
nyújt még a játék. A készítők beépítettek egy 
tutorial módot is a konzoljátékosoknak, ami 
kifejezetten hasznos a kezdők számára: töké- 
letesen elmagyarázza a craftolási rendszert, 
valamint a játék alapjait. 

A másik kifejezetten zseniális ötlet a split- 
screen elkészítése a programhoz. Hál" isten- 
nek két játékosnál sem lassul be, csúnyább 
sem lesz, és a betöltési idő sem lesz hosszabb 
(mondjuk ennél nem is nagyon lehet), Őszin- 
tén szólva ez az egyik hatalmas előnye a PC-s 
verzióval szemben, eszméletlenül szórakoz- 
tató, ha van egy haver aki ráér hétvégén. 

A program húzóereje a többjátékos módban 
rejlik természetesen. Nagy változtatás itt sem 
történt, 8 fő játszhat egyszerre online - pont 
elég, hogy a playerek ne barmolják szét 
egymás műveit - egyébként ez nem sűrűn 
fordult elő velem a tesztelési idő alatt. 


Mit is mondhatnék még a programról? 
Mindent összegezve tényleg nincs sok 
változtatás a Mojang produkciójában - ami 
van, az pedig kizárólag azt a célt szolgálja, 
hogy élvezhetőbb és gördülékenyebb legyen 
a játékmenet. Óriási negatívumai nincsenek 
a programnak: a skinekért fizetni kell ugyan, 
és hosszúak a betöltési idők, a pozitívumok 
mind-mind ellensúlyozzák ezeket. 

Jelenleg a Marketplacen 1600 Microsoft 
pontot (-4000ft) kóstál a program, ami sok 
érte, illetve a dobozos verzió átlagban egy 
ezressel még több is. Érdemesebb várni, 
amíg lemegy az ára, mert ennyit tényleg csak 
a fanoknak ér meg. Ha tehetitek, verjétek el 

a pénzeteket valamelyik summer sale-en. 

Az jobban megéri jelen pillanatban. 


külön kiírjuk, melyik 
kiadótól és fejlesztőtől származik 
az adott teszt alanya? 


ÉG SKTTTTT eü 


Kiadó: Microsoft Studios Fejlesztő: Mojang 
Multiplayer: 2-4 fő Online: 2-8 fő 
Felbontás: 720P, 1080I, 1080p. Hang:DD 5.1 

gynorbi 


a egy mondattal kellene jellemeznem 

a -at, akkor 

biztosan nem olvasnátok végig ezt 
a kritikát. Mondjuk, így sem vagyok biztos 
abban, hogy egyáltalán ezekhez a szavakhoz 
eljuttok... vagy mégis? Helyes, akkor sikerült 
felkeltenem az érdeklődéseteket! 
Ha már itt vagy ne is lapozzatok tovább, vág- 
junk inkább bele a teszt közepébe: ki tudja, 
lehet, hogy élvezni fogod az irományt. 


A Le Tour de France 2013 című játék... 

(öhm, maradjunk a ,programkódok halmaza" 
megnevezésnél inkább) nagyon frappánsan 
választott nevet magának, hiszen a szinte 
betűre egyező, 1908 óta - évente - megren- 
dezésre kerülő országúti kerékpárversenyt is 
ugyanígy hívják! A hasonlóság nem véletlen, 
azonban plágiumról szó sincs: a szoftver a 
világ leghíresebb biciklis megmérettetését 
hozza el a nappalinkba, egy konzol segítsé- 
gével - bár ha engem kérdeztek, a mai világ 
visszatekerhető, letölthető televíziós adásai- 
nak korában már teljesen okafogyottá vált ez 
a termék. Mindjárt meg is mondom miért! 


Kezdjük az elején: mondjuk a menüvel. 
Egyszerű, letisztult, kissé kevés opcióval. 
Sebaj, minket úgysem érdekelnek a hang- 

és képi beállítások, az extrák, hiszen, tekerni 
szeretnénk! Nyomkodjukis a Tour menü- 
pontra az A/X gombot, és nem kis meglepe- 
tésünkre egy halom információt, versenyzőt 
és pályaszakaszt ont a nyakunkba a program. 
Ekkor, felmerülhet bennünk a gondolat: tar- 
talom van a Cyanide Studio alkotásában. 


Nem is állunk messze az igazságtól egyéb- 
ként, mivel való igaz, hogy az idei évben is 
olyan bringás játékot kaphatunk a pénzün- 
kért, amelyben visszaköszönhet(né)nek a 
televízióban is látott arcok, etapok. Miért 

a feltételes mód? 

Nos azért, mert konkrétan az átlagjátékos 
nem fog eljutni addig, hogy megtapasztal- 
hassa az igazi Le Tour de France élményt 

- legyen az bármilyen is ez esetben. Miért? 
Mondjuk úgy, hogy van, egy pár" porszem 
a lánckerékben. 


Tényleg, csak néhány példát megemlítve 
ezekből a porszemekből: vegyük első körben 
(hehe) az animációkat. 

Én a tesztidőszak alatt komolyan azon gon- 
dolkoztam, hogy vagy a lemezgyártó egysé- 
gek voltak hibásak és nemes egyszerűséggel 
nem préselték rá a lemezre a mozdulatokért 
felelős kódokat, vagy megsértődtek valamin 
és kiugrottak a programból. 

Nem tudom, de tény, hogy mozgásfázisból 
egy tucatnál többet nem találni a Le Tour 

de France 2013-ban. . . mondjuk, ez annyira 
nem is vészes, ha elfogadjuk, hogy egy 
párhuzamos Univerzumban tekerünk, ahol 
nem érvényesülnek az általunk ismert fizikai 
törvények sem. 

Ebben az esetben teljesen természetes, hogy 
az aszfalton kívüli világot egy erőtér védi, 
amiről az ideális ívre pattanunk. 


PS3/X360 


És még sorolhatnám ezeket a porszemeket, 
de nem teszem. Alapvetően a játékmenettel 
van gond, az irányítással, a megvalósítással, 
a műfajjal. Komolyan, nem értem a fejlesztő- 
ket: miért nem készítenek menedzser játékot, 
amelyben nincsenek real-time eventek? 

A Le Tour de France 2013 felépítése jó abból 
a szempontból, hogy korrektül modellezi a 
vitalitást, a szakasz teljesítéséhez szükséges 
erőtartalékokat, ráadásul potenciál is van 
benne a stratégiák kidolgozásához... . lenne 
miből taktikázni s mégis, mindaz a munka, 
amit ezekbe a szegmensekbe feccoltak a 
készítők, elvesznek. 

Elvesznek azért, mert a játék ronda, a játék- 
menet unalmas, plusz nevetségesen bánik a 
versenyzők testének viselkedésével. 


Ha ezt a mondatot olvasod, akkor már tudod, 
mi lenne az-az egy mondat, amivel jellemez- 
ni tudnám a játékot. 

Kár ezért a szoftverért, mert dogoztak vele, 
mert sokan rajonganak a versenyért... . 
ajánlani nem is nagyon tudom, talán annak, 
aki mondjuk fejben már a 2014-es verseny- 
re készül. Másnak? Semmiképp. Két évvel 
ezelőtt 4 pontot adtam a 2011-es kiadásra, 
most viszont? Még annyit se. 


, Tudtad, hogy itt tudhatod meg, 
(0 kiírta az adott cikket? 


Kiadó: Focus Home Interactive Fejlesztő: Cyanide Studio 
Multiplayer: 2 fő. Online: nincs 
Felbontás: 720p, 10801, 1080p. Hang: DD 5.1 

. . géptípus(okjon teszteltük az adott játékot? 


LIGY AT JOURNEY: GOLLECTORIS EDÍTION CSk) Frett 


adni. Legtöbbjük interaktív története- 


(2 sdnklegtőb sok mindent tudnak át- 


ket, egyedi karaktereket és hihetetlen 
pillanatokat akar nyújtani nekünk, de akad 


köztük olyan is, ami a játékosság egyszerűsé- 


gével próbál szórakoztatni minket. 


Sorolni órákon át lehetne, de akkor sem 
tudnám megmondani, hova lehetne beska- 
tulyázni a tavaly megjelent Journey-t, ami 
most kapott dobozos kiadást, a (7 
Collectors Edition (IE PEu 


A Journey igazából sok szempontból alig ne- 
vezhető videojátéknak. Nincs megragadható 
történet, nincsenek karakterek, és alig találni 


szkriptelt eseményeket. 

Ez sokkal inkább egy élmény, melynek 
legjobb átadásához a videojáték bizonyult 
a legmegfelelőbb médiumnak. Ez nem az a 
kaland, aminek szemtanúja, része lehetsz, 
hanem amit te magad írsz, formálsz. 

Úgy éled meg, ahogy te akarod, úgy járod 


végig, ahogy tetszik. Ám bonyolult, összetett 

játékmenetet kár ítt keresni: ez pont olyan 
egyszerű, amilyennek egy utazásnak lennie 
kell. Kettő gombnak van tényleges funkció- 
ja, és azok sem eszeveszett kombinációkra 
vannak kitalálva, inkább utazásod színesí- 
tésére. Ha akarod, megélheted másokkal is, 
hiszen a szoftver lehetőséget nyújt az egyéb 
játékosokkal való interakcióra is. 

Ám a velük való találkozást sem csapatmun- 
kának nevezném, inkább útmutatásnak, apró 
beköszönésnek a másik utazásába. 

Mert a Journey valójában ennyi, egy utazás. 
Se több, se kevesebb. Épp ezért szinte min- 
dent felrúg, amit csak videojátéktól elvár- 
nánk, ugyanakkor olyat ad, amelyet más já- 
ték soha. Ez azonban kétélű kard: a Journey 
nem fog mindenkinek tetszeni. 

Mivel eleve valami teljesen mást hivatott 
nyújtani, mint a videojátékok, amikkel nap, 
mint nap játszunk, hogyan is lehetne vele 
elégedett valaki, amikor azt várja tőle, amit 
egy átlag videojátéktól? 

A Journey rövid, nincs nehézsége, nincsenek 
benne fejtörők vagy ellenfelek. Ugyanakkor 


meseszép, magával ragadó és felejthetetlen, 
valamint egy olyan élmény, mely nem meg- 
valósítható más médiumon. 


A Collectors edition tartalmazza még a Flow 
és a Flower című szoftvereket, melyek szin- 
tén nagyon kilógnak a videojátékipar átlagos 
gyermekei közül, épp ezért nem is férnének 
meg más lemezen, csak a Journey-vel egyen. 
Ugyanakkor mindkét szoftver roppant egye- 
di, kellemes és nyugodt kikapcsolódást biz- 
tosít, és játszi könnyedséggel kiragad minket 
a hétköznapi feszültségből. 

A Flow, a Flower és a Journey mind a that- 
gamecompany fantasztikus kreálmányai, és 
öröm őket egy lemezen látni, mivel a maga 
különc módján mindegyik zseniális. 


Na most van az a helyzet, hogy én a Journey: 
Collectors edition-ra nem szeretnék pontot 
adni. A Flow és a Flower a maga nemében is 
egy teljesen különc próbálkozás volt, amit 
nehéz volt értékelni, de a Journey végképp 
ilyen. És nem is azért nem adok pontot, mert 
a Journey-t nem tudnám értékelni. 

Hogyne tudnám: fantasztikus élmény, aján- 
lom mindenkinek. Azért nem rakok pontszá- 
mot az írás végére, mert ezek a szoftverek 
elhelyezhetetlenek azon a skálán, amin a 
Konzol Magazin, vagy bármely videojátékos 
médium osztályoz. 

Lehetne valami számot bökni a cikk aljára, de 
fölösleges lenne: nincs az a pontszám, amely 
magában tudja foglalni a Journey feledhe- 
tetlen utazását, és két korábbi társának kü- 
lönleges szórakoztatását. 

Bármilyen pontszámot írnék ide, se én, se 

te nem lennél megelégedve, kedves olvasó. 
Akkor meg minek rontsuk ezt el? 


rolmanus 


MUIZL Infósáv: 


-onzol Magazin - Megjelent a 31. szán Ami a Magazinból kimaradt - The La: es. ak and Daxter Trilogy ! Előzetes - The 


Megújult külső 
messzszülli Még több tartalom - 
hírek, érdekességek, 
rovatok, szavazások 


Felhasználónév 


Jelszó 


Emlékezzen rám I 


ezúttal száj z - - . - 
és twitter integráció 


A tavalyi évben megjelenő The Walking Dead kalandjáték a nagy 


pezbéatorot akás Vmi Í Teszt I The Walking Dead: 400 Days Újragondolt fórum 


elvárásokat ís túlteljesítve lett az év egyik - ha nem. és egi ni közösség" 
IeLEZZZÁ eszméi Tin etea vs ni 


Konzol Online 2.0 - elindultunk! 
Megnyitotta kapuit a Konzol Magazin új weboldala. 


Mint azt bizonyára már sokan tudjátok, márciusban útjára engedtük a Konzol Online megújult 
felületét: akkor azt ígértük, hogy nem csak funkcióiban nyújt majd többet a honlap, hanem tar- 
talmában is. Azóta, eltelt négy hónap és a hozzászólásaitoknak, valamint az ötleteiteknek hála 
a Konzol Magazin hivatalos oldala még annál is jobb lett, mint amilyennek mi megterveztük. 


Mit nyújt most weblap nektek? 


. Olyan közösségi felületet, ahol a regisztrált tagok nyomon követhetik egymást: az 
Üzenőfalon bármikor hozzászólhattok a feltöltött képekhez, videókhoz, de még lájkot 
is nyomhattok egy-egy nektek tetsző bejegyzésre, tevékenységre 

: Facebook hozzászólási lehetőség bármelyik hírhez, cikkhez 

s Rovatok, amelyek teljesen függetlenek a Magazinban is futó írásoktól: kihasználva az 
online felület előnyeit, fülbemászó soundtrackeket hallgathattok, beleshettek az aktuális 
címlap-sztori tesztjének kulisszatitkaiba, vagy éppenséggel nosztalgiázhattok V-vel és 
a YouTube segítségével 

. Tesztek, amelyekben handheld, XBLA és SEN játékokról fejtük ki a véleményünket, kicsi- 
vel hosszabban, mint ahogyan a Magazinban megszoktátok 


Érdemes-e ránk kattanni? Még szép, hiszen még mindig nem végeztünk a fejlesztésekkel: 
mi odafigyelünk rátok és adunk a véleményetekre, hiszen, ahogyan a Magazin, az Online 
is nektek készült. 


TT Találkozunk ott! 
€ ) konzol.eu - 5 konzolonline.hu 


Dracula: 


Sovereign of the Damned 
1980, Toei Animation -— 
rendezte: Okazaki Minoru 


Drakula halott... de élvezi? 


Rengeteg legenda kering a világban Draku- 
láról, de mi közülük az igaz? Magyarország 
több királya a Havasalföldi fejedelmi család- 
nak tetemes birtokokat adományozott 
Dél-Erdélyben, hogy a török ellen ott mene- 
dékre lelhessenek. A Drakula karakterének 
egyik alapjául szolgáló II. Vladot (Vlad Dracul) 
Luxemburgi Zsigmond királyunk helyezte 

a Havasalföldi Vajdaság uralmába, s ezzel 
együtt a Sárkány Lovagrend tagjává is avatta, 
míg más feltételezések szerint a fejedelem 
kegyetlensége miatt kapta alattvalóitól ezt a 
ragadványnevet (a dracul románul sárkányt 
és ördögöt is jelent). 

Az ő fia, III. Vlad Hunyadi János segítségével 
került a fejedelmi székbe 1456-ban. 

Ő volt igazából az, aki megkapta a Karóba- 
húzó (románul Tepes) ragadványnevet, s aki- 
nek kegyetlensége miatt rettegték (korabeli 
források Néróval és IV. (Rettenetes) Ivánnal 
helyezik nagyjából egy szintre). 

Többször betört Erdélybe, ami miatt Hunyadi 
Mátyás királyunk 12 évre vendégül látta" a 
visegrádi várbörtönben, 1476-os szabadulá- 
sa után 3 hónappal saját alattvalói megölték. 


Bram Stoker ezt a két Vlad nevű fejedelmet 
olvasztotta egy karakterré: az 1897-ben 
megírt regényéhez, amely minden idők 
legismertebb vámpírszereplőjét alkotta meg. 
A regény több műfajba sorolták: gótikus 
regény, horrorregény, invasion literature, 
levél- vagy naplóregény. A regényt többször 
is feldolgozták filmen, amelyből 
a leghíresebb Lugosi 
Béla alakítása volt, 
amely azóta is 
filmtörténetileg 
rendkívül 
elismert. 
Csináltak 
belőle 
vígjátékokat 
(pl. Drakula 
halott és 
élvezi), szembe 
állították a far- 
kasemberrel és 

Frankeinstein teremtményével (Van Helsing). 
Sőt, képregényben is megjelent: a Marvel 
kiadásában a , Tomb of Dracula". 

Ezt a képregényt dolgozta fel a Toei, Dracula - 
Emperor of Darkness címen. 


Drakula sírja 


Helyszín: Boston, Massachusetts. Kántálások 
és citálások közepette egy sátánista szekta 
fel kíván áldozni egy fiatal lányt, Dolorest. 
Aztán betörik az ablak, besüvít a szél s egy 
hatalmas denevér repül be, amely ember- 
formát ölt. Drakula megjelent, a sátánisták 
ellenkezni se nagyon mernek, mikor a vámpír 
magával viszi egy óriásdenevér képében a 
lányt, hogy szentségtelen vágyait kiélhesse 
majd rajta. Ám képtelen agyarait belemé- 
lyeszteni a lány nyakába, mert a szíve meg- 
dobban, ahogy a lányra néz, így elmegy az 
éjszakába vérre szomjúhozva. 

Az esetek kezdenek elharapózni. Drakula 

ősi ellenségének, Jonathan Harkernek a fia, 

a tolószékes Dr. Ouincy Harkernek szemet 
szúrnak az esetek. Segítője és ápolója az 
öreg Abraham Van Helsing unokája, Rachel. 
Egy korábbi ismerősükkel, Frankkel együtt 

és kutyával, Elijahhal készek levadászni 
Drakulát. De a helyzetet tovább rontja, hogy 
a sátánista szektában megidézik a Sötétség 
Fejedelmét, magát a Sátánt, aki minden, csak 
nem boldog, mert lenyúlták a neki szánt ál- 
dozatot. S ő maga is kezd egy tervet kieszelni 
a Vámpírok Hercege ellen... 


A műről 


A Marvel-képregénysorozat 70 füzetet élt 
meg, amely 1979-ben ért véget, s azóta 
számtalanszor újranyomták. A rajzfilmesítési 
jogokat a Toei vette meg, s 1980-ban aTV 
Asahi hálózatán adták le, s jóformán azóta a 
szigetországban elérhetetlennek bizonyul. 
Az animeváltozat a 7.-50. füzetek közti törté- 
netet dolgozza fel, 94 percben. 

A Toeitől olyan nevek szerepelnek a stáblistá- 
ban, mint Akinori Nagaoka és Minoru Okazaki, 
akik több epizód rendezését is vállalták olyan 
népszerű sorozatokban, mint a Dr. Slump, 
Anpanman, Lupin Illés a Gegege no Kitaro. 

A történetet Tadaaki Yamazaki dolgozta fel 

a képregény eredeti íróinak, Gene Colannak, 
Marv Wolfmannak és Tom Palmernek ajánlva. 
A zenéjét Seiji vokovama szerezte, aki koráb- 
ban a Space Pirate Captain Harlock és a Saint 
Seiya sorozatok készítésében is kulcssze- 


? Tudtad, hogy honlapunkon minden nap új híreket olvashatsz, 
e blogolhatsz, fórumozhatsz és íróinkkal beszélgethetsz? 


Kicsit megfáradtan, de törve nem... ennek a vizsgaidőszaknak is vége lett - a lényeg sikerült, csak a hab maradt el a tortáról, ami miatt nem fáj a fejem. 
A következő számtól elkezdek az olvasói kérésekkel foglalkozni. Kis türelem, s minden kérés sorra fog kerülni. 


ségnek való darabok, a komoly hangvételtől a különlegességen át a kultikus klasszikustól a modern klasszikusig, persze egy-egy mű erejére és a 
harmadik rovatcikk óta nem volt olyan, amiről inkább lebeszélni akarnálak titeket. 
Úgy hiszem, kicsit meg kell most törni ezt a láncot, s megint olyanokat mutatni, ami címének hallatán jobb bezárni a böngészőt is, kikapcsolni a gépet és 
elmenni olvasni... Na jó, ennyire azért nem pocsékak, de közel állnak ehhez a szinthez. 


D: most térjünk rá a rovatra. Aki folyamatosan követi, az tudja, hogy elég széles skálát igyekeztem mindvégig lefedni: voltak itt felnöttebb közön- 


repet vállalt. A TV special elég népszerű 
volt ahhoz, hogy a Toei be tudja mutatni a 
következő horrorklasszikus átdolgozását, 
a Kyofu Densetsu Kaibutsu: Frankenstein-t a 
következő évben. 


Nyugaton a helyzet kicsit más 


Ellenben Amerikában csak 1983-ban jelenhe- 
tett meg, új címen (Dracula: Sovereign of the 
Damned) a Harmony Gold kezei közt, Robert 
Barron rendezésében. A tévécsatornák vi- 
szont a japáni verziónál a négy perccel kur- 
tább változatot adták le. A felnőtt tartalmak 
ellenére a Vestron Aemrikában és a Mountain 
Video Angliában gyerekmeseként árusította. 
A brit kiadás érdekessége, hogy a videópiac 
szabályozása előtt került forgalomba egye- 
dül, a törvények megváltoztatása óta még 
sem ért meg újrakiadást. Ezen kívül még 
Franciaországban, Olaszországban és Spa- 
nyolországban adták ki. 


Véleményezés 


A grafikára nem lehet panaszunk: nagyon 
szépen kidolgozott, gótikus hatású a mű, 
ugyanakkor megtartotta és hű maradt az 
eredeti karakterdizájnhoz, nem dolgozta át 
a kora uralkodó animés rajzolási stílusára. 
Ezáltal igazából fel se tűnik, hogy eredetileg 
japánok dolgoztak volna rajta. A hangok 
keretében a japán változat a legjobb. 

A sejtelmes és borzongtató hangaláfestések, 
effektek mind megtalálhatóak egy klasszikus 
vámpírtörténet élvezéséhez. A szinkronok 
egész jól megválogatottak, ám nem mond- 
ható el róluk, hogy gyakran a helyzet magas- 
latán lennének a hangjátékot illetően. 


A történet külön bekezdést érdemelt. Amikor 
olvastam, hogy ezt gyerekmesének adták 
el, jó párszor megdörzsöltem a szemem és 
újraolvastam a mondatot. Nem vicc, egy 
olyan művet tituláltak gyerekmesének, ahol 
nem emberáldozat az egyetlen erőszakos- 
nak minősülő jelenet, vagy Drakula éjszakai 
portyái... ugyanis a verbális erőszak komoly 
szerepet kap: némelyik monológ egész 
kiakasztó tudna lenni a legtöbb szülőnek az 
alátoldott képi világgal. III. Vladról tudjuk, 
hogy imádott karóba húzatni embereket, 

a legendák szerint ennek látványa közben 
vacsorázott. Ez egy az egyben elhangzik 
Drakula Doloresnek tartott monológjában, 
hogy mennyire is élvezetes volt az emberek 


megkínzása, megölése és tömeges kivég- 
zése, s alatta mindezeket még mutatják is. 
A sátánista szektavezér öngyilkossága és a 
többi. Hát Amerika se az I0-bajnokságok 
aranyérmeinek sorozatos megnyerésével 
dicsekedhet. 


Továbbá a történet az elején még egész 
normálisnak nevezhető, de a felétől, mikortól 
a sátánisták megidézik Lucifert, a sztori sza- 
badesésbe csap át, s inkább hasonlít egy 
óriási híg maszlagra, mintsem annak, aminek 
indult. Jelennek meg szuperhősök (naná, ha 
amcsi a cucc, akkor kihagyhatatlanok - főleg, 
hogy az Drakula élve eltemetett fia!), további 
önjelölt vámpírvadászok, zombik, egy ön- 

és ördög által jelölt trónbitorló. . . és már ki 
se látszunk az értelmetlenségből. 


Összességében: lehetne jobb is, ha a Toei nem 
egy az egyben adaptálta volna, olyan eleme- 
ket is beleszőve, ami az elvárásokon, a néző 
kívánalmain és a téma elemein végeztet 

el hasfalmetszést. Talán ez annak köszön- 
hető, hogy az elején szépen bontogatják a 
képregényt (amihez nem volt szerencsém... 
még), majd arra törekednek, hogy az egészet 
feldolgozzák, meglehetősen durván össze- 
csapva. Hiába a jó és élvezhető képi világ, a 
jó hangok, a nagyobb nevek keze munkája, 
az érdekesen induló történet, ha a végén már 
magunkat kérdezzük, hogy mi a jó fenének 
kezdtem én el ezt nézni?" 


LaMB 
2009, Animax - 
rendezte: Ryousuke Tei 


A LaMB az Animax által finanszírozott és 
készített film, amelyet a japán műholdas 
televízió hálózaton és a Sony Pictures Enter- 
tainment leányvállalatainál sugároztak. 
Hazánkban is bemutatták 2011. januárjában 
a hazai Animax-csatornán. 

A vetítést megelőzően ment a kampány 
körülötte ajánlókkal, és februárban a Mondo 
magazin címoldalára került, valamint meg- 
jelent ugyanazon újságban egy cikk is erről. 
Vajon miről szólhat ez a Laminált bárányok 
hallgatnak"? 


Történet 


Az emberiség elpusztította az anyaboly- 
gót, ezért 5 irányba indultak csoportok új 
otthont keresni, akár eredeti formájában, 
akár terraformálással. A legkietlenebb és 
legzordabb bolygó ezek közül a Cerra volt 
a Szigma-rendszerben. Az ottani kolónián 
kifejlesztették és tökéletesítették a rácsok 
nélküli börtönt: a súlyos bűncselekménye- 
kért elítélt raboknak egy speciális ruhát kell 
hordani, amellyel munkára bírhatják őket, 
és a szabadságukat vesztett fegyencek egy 
virtuális rabszolgavilág tagjaivá válnak. 


Erre a bolygóra érkezik egy fiatal tudós, Jack, 
hogy folytassa elődje munkáját, s áttörést 
hozzon az eddig kudarcba fulladt terrafor- 
málásban. Munkájához kiválaszthat egy 
ilyen bárányt; ahogy a speciális elítélteket 
nevezik. Így lesz a segédje EVE1135, akinek 
múltjáról lassan furcsa titkok derülnek ki, 

és Jack élete ezáltal veszélybe kerül, s 

hamar egy bolygóméretű összeesküvés- 
ben találja magát... 


A produkciós munkálatokról 


A LaMB forgatókönyvének eredeti címe 
Laminated Woman: To the Sand Planet Cerra, 
amelyet Carmelo S. J. Juinio írt, és döntős 
mű lett a 2007-es Animax Awards Pan-Asia 
Animation versenyen. 

Az anime kiadása az Animax számára elég 
nagy jelentőséggel bírt: példát akart mutatni 
a felhasználók által összeállított tartalom 
ipari lehetőségei számára. 

A filmet ezáltal néhány nyelvre le is szink- 
ronizálták: a délkelet-ázsiai régió számára 
angolul, a kínaiaknak mandarinul, a hong 
kongiaknak kantoni dialektusban és az 
Animax Japán számára japánul, ugyanakkor 
a világ Animaxos csatornáin is vetítették, 

de már valamivel később, s álta-lában ezek 
nemzeti nyelvén. 


Eredetileg két részben készítették el, azonban 
a világ legtöbb országában egybevágva je- 
lent meg. Ugyanakkor a mobilon, vagy PSP-n 
videózóknak 4 részbe vágva jelent meg. 


Véleményezés 


A grafika minősége eléggé ingadozó, annak 
ellenére, hogy az egészet HD-minőségben 
készítették. Alapvetően a cellshader-szerű 
technológia szépen mutat (lásd a Prince of 
Persia 4 játékot), de ebből is a költséghaté- 
kony, Tesco Gazdaságos" szintet hozták ki. 

A szájmozgások eléggé baltával faragottak, 
gépiesek, máshol szaggatott, kritikán aluli 
kivitelezésű animáció jellemzi. 

A néha-néha betoldott CGI már szebben mu- 
tatott, de még mindig egysíkú, egyhangú, 
pár helyen feltűnően pixeles színátmenetek 
szúrták a szemem. A látványvilág és a színke- 
zelés ehhez igazodott... 


A hangok közül talán ki lehet emelni az 
openinget és az endinget, amelyet a Simple 
Plan (a kanadai banda I cantt wait forever 

c. száma) és a The Click Five (az amerikai 
banda Summertime c. száma) együttesek 
adtak. Ezen felül sokat erényére nem lehet 
elmondani. 

A magyar szinkron több helyen bárgyú volt 
a hangjátékot illetően, érzelmet próbáltak a 
jellegtelen arcok alá becsalni, ami sehogy se 
akart átjönni, illetve egyes dolgok fordítása 
is több logikai bukfencbe ütközik, vagyis 
érezhető rajta a kényszerfordítás. 

A történet meg 
teljesen isme- 
rős volt már 

a számomra, 
s nem azért, 
mert erede- 
tileg olvas- 
tam volna a 
forgatókönyv 
egy másolatát. 
Hanem egy- 
szerűen az egész 
egyetlen nagy olvasz- 
tótégely volt, ahol felismertem pár momen- 
tumot a Schwarzenegger-féle Total Recall 

- Az emlékmás, az 1985-ös Space Rage, az 
Appleseed és több régebbi science-fiction 
filmből. A sztori vezetése során az elején szé- 
pen összeállt, majd nagyjából a felétől kezd- 
ve indul a káosz: összecsapták az egészet, 
ezernyi kérdést hagytak megválaszolatlanul, 
és egy hirtelen nagy történeti ugrással be is 
fejezték az egészet, s több fontosabb jelenet 
is kimaradt. Ezen mi más ronthatna még 
vajon, mint egy túlerőltetett romantikus szál 
Jackés EVE1135 közt...? 


A karakterek tekintetében csak az asztalra tu- 
dok borulni a fájdalomtól. EVE1135 kiköpött 
hasonmása a Neon Genesis Evangelionból 
Ayanami Reinek. Bár ő szótlan marad szinte 
végig, valahogy az a karakter, akiben hibát 
nem találtam. Ellenben Jack valahogy több 
sebből vérzett: a beteges ragaszkodása 
elhunyt feleségéhez, vagy magával a mun- 
kájával kapcsolatban, ahol külön, ráadás IHB- 
bulira adhat okot az a minimális erőfeszítésű 
felismerés, ami a terraformálásban meghozta 
az áttörést a számára. 

Mintha azt a sztereotípiát alkalmazná, hogy 
a tudósok azért hordanak szemüveget, mert 
vakok, s ezáltal nem látják az orruk előtt lévő 
választ a gyakorlatban, hanem örökösen szá- 
mokkal és gépekkel dolgoznak agy helyett. 


Összegezve 


Gyakorlatilag semmit nem nyertem azzal, 
hogy megnéztem, sőt a felétől folyton a te- 
lefonomat lestem ötpercenként, hogy mikor 
lesz már vége. Ígéretesnek indult, de nagyon 
hamar ótvarra és kínszenvedősre váltott, így 
a művet egy gyenge 2/10-nél jobbra nem 
tudom értékelni. Gyakorlatilag témában 

a sokadik művet néztem meg, így vett el 
nagyjából 40 percet az életemből. 


Végszónak most legyen az, hogy a követ- 
kezőben egy külön kérés teljesül (megint 
megyünk az űropera világába), utána pár 
wVersus"-t rendezek egy-egy téma komo- 
Iyabb és a komolytalanabb párosa közt. 
Illetve mostanság néztem pár olyan dolgot, 
ami megér egy kisebb litániát. 


Gyuricza Péter 


e 

z elmúlt számokban igazi veterán 
AA képregényhősökkel foglalkoztunk. 
J  WpPókember, Vasemberis elmúlt már 
50 éves, Batman még náluk is öregebb, de 
felmerülhet a kérdés, hogy hol vannak a mai 
hősök? Már nem is találnak ki újakat, csak a 
régieket porolgatják le újra és újra re-boot 
formájában? Nos, azért nem ilyen komor a 
helyzet, találtam nektek egy remek példát, 
akiről egyébként mostanában készítettek vi- 
deojáték-adaptációt, amelynek tesztjét pont 
ebben a Konzol Magazinban olvashatjátok. 
Ő nem más, mint Deadpool, a nagyszájú, 
poénhuszár zsoldos, aki (relatíve) igen rövid 
idő alatt meghódította a képregényfanok 
szívét szokatlanul vicces és egyben tökös 
történeteivel. 


Deadpool polgári neve Wade Winston Wilson 
(szépen alliterál, akár csak a Peter Parker, 
Bruce Banner, Reed Richards, vagy a kedven- 
cem: J. Jonah Jameson), akinek megszüle- 
tését Fabian Nicieza, írónak, és Rob Liefeld, 
rajzolónak köszönhetjük. Első megjelenése 

a The New Mutants 98-ik 
számában történt 1991. 
februárjában, aki eredeti- 
leg még gonosztevőként 
jelent meg ebben a 
történetben. Ám mielőtt 
belevetnék magunkat a 
karakter boncolgatásá- 
ba, először is tisztázzuk, 
milyen képességekkel 
rendelkezik ez a figura 
(csak azok kedvéért, akik 
még eddig nem is hal- 
lottak róla). Egyedüli szuperkésessége egy 
öngyógyító erő, mely hasonló, mint amilyen 
Rozsomáknak van (igen, Wolverine-t így 
hívják, és cefetül nem Farkasnak). 

A Weapon X (X Fegyver) program alkotta 
Deadpoolt, mint az imént említett X-Men-t 
is. Miután gyógyíthatatlan rákot diagnoszti- 
záltak nála, önként jelentkezett a programra, 
hogy szuperfegyvert készítsenek belőle 
(előtte az USA Különleges Egységénél szol- 
gált katonaként, amúgy kanadai származású 
Wilson). Mesterségesen előállították a Rozso- 
mákéhoz hasonló öngyógyító képességet 

és át is adták Wade-nek, ám történt némi 
gebasz; a rákot ugyan meggyógyította az új 
képesség, viszont a kóros sejtek reproduká- 


lódtak a bőrén, ami miatt az teljesen eltorzult 
és az elmebaj jelei is megjelentek nála. 
Katonai múltjából fakadóan kiválóan ért a 
fegyverekhez, kardforgatáshoz, valamint 

a küzdősportokhoz, és felszereléséhez tarto- 
zik egy teleportáló készülék is. Elmebajához 
kapcsolva, olyan egyedi kaotikus és improvi- 
zatív módon küzd, hogy azt lemásolni még 
azok sem tudják, akiknek ez a képessége. 
Másik nagy , fegyvere" a szája, ami folyamato- 
san be nem áll, amivel szinte mindenkinek 
az agyára megy, de mivel olyan gyilkos poén- 
jai vannak, hogy az valami eget rengető (Pók- 
ember poénjait simán kenterbe veri), emiatt 
vált sokak kedvencévé ez a figura. Ez is az 
elmebajának számlájára írható, pláne hogy, 
annyiszor szenvedett már sérülést a fején, 
vagy az agyában, így az folyamatosan új- 
raalakul; szóval nem véletlenül gyogyós 
(egyszer Hulk szó szerint szétmorzsolta a 
fejét, de a képessége képes volt azt vissza- 
növeszteni). 

Mikor ,91-ben megalkották, első körben 
nagyon hasonlított a DC-s Deathstroke- 

ra (magyarul Terminátor néven fut, az új 
Arkham Origins-ban ő lesz az egyik főkópé), 
Wade Wilson neve is egyfajta belsős poén, 
amely eme karakterre utal, 
kinek a neve Slade Wilson. 

Az első megjelenésének törté- 
netében egy Tolliver nevű ter- 
rorista béreli fel, hogy ölje meg 
az időutazó mutánst, Kábelt 
(Cable) és az Új Mutánsokat. 
Wilson többször is támadást 
indított Kábel és csapata, az 
X-Erő (X-Force) ellen, és idővel 
egyre több vendégszereplése 
lett a Bosszúállók, vagy a Fene- 
gyerek történeteiben. 
1993-ban megkapta első saját mini-soro- 
zatát The Circle Chase néven, majd ezután 
még több ilyen rövid történetet kapott. 
Idővel megint elmegyógyintézetbe zárták 
Deadpoolt, ahonnan némi rombolás útján 
kiszabadult, majd visszatért a zsoldos szak- 
májához. Ehhez társra lelt egy bizonyos Blind 
Al nevezetű idős vak hölgyben, amolyan pót- 
anya ő, akinek cinikus megjegyzései remekül 
kiegészítik Deadpool történeteit. 

Ennek hatására 1997-ben a karakter átlénye- 
gült: már nem lehetett főgonosznak nevez- 
ni, de nagyon hősnek sem; amolyan paro- 
disztikus, akció anti-hős figura lett, akinek 
erkölcsi kétértelműsége, valamint a populáris 
kultúrához való bohózatos hozzáállása egy 


teljesen újféle képregényfigurát nyújtott 
a közönségnek. Igazából bármit megtehet- 
tek az írók a karakterrel, mivel úgy gondolták 
bármelyik pillanatban megszűntethetik a 
sorozatot, úgyse olvassa senki, ezért folyama- 
tosan igyekeztek túlszárnyalni egymást hü- 
lyeségben, és ebből a véletlenből" született 
meg az egyik legmókásabb/szerethetőbb/ 
egyedibb képregényfigura a Marvel-uni- 
verzumban. 

Történeti szempontból Deadpool életében 
nem igazán lehet beszámolni hatalmas, 
grandiózus eseményekről. Volt, amikor kide- 
rült, hogy nem is ő az eredeti Wade Wilson, 
hanem már az is egy felvett alteregó volt a 
műtéte előtt, de ez nagyon nem bolygatta 
meg az identitását, és maradt ugyanúgy 
Wade; majd idővel például Cable-lel társak 
lettek (2004-től 2008-ig), sőt egyszer még azt 
is kihozták az írók, hogy Loki az apja. 

Aztán 2008-ban a Secret Invasion c. történet- 
ben, mikor a Skrullok megtámadják a Földet, 
eleinte Nick Fury megbízásából megy el ada- 
tokat lopni a földönkívüliektől, majd ezután 
Norman Osbornnal (Zöld Manó) akasztja 
össze a bajuszt több ízben. 

De innentől már ténylegesen hősként lehet 
rá tekinteni, főként hogy idővel még X-Men 
tag is válik belőle. A 2010-es években több 
alternatív világbeli változata alakul ki Dead- 
poolnak: lesz Lady Deadpool, Kidpool, a zom- 
bi megfelelője, Headpool és még hosszasan 
sorolhatnám. Az Ultimate (Újvilág) verzióban 
pedig kiborgként jelenik meg, akinek telje- 
sen hiányzik az arcáról a bőr. 

Viszont továbbra is fennáll a kérdés, hogy 
miért ennyire szerethető ez a karakter? 
Egyetlen képessége van, az öngyógyító ereje, 
ami egyébként kiapadhatatlan humorforrás, 
valóságos aranybánya ilyen téren, mivel ha 
belegondolunk, jórészt halhatatlan a figura. 
Valamint ő azért másként viseli a sérülése- 

it, mindenből tud egy jó viccet kreálni: pl. 
amikor egy gránáttól kirobbant a gyomra, 


csak annyit jegyzett meg, hogy végre olyan 
a hangom, mint William Shatnernek!" 


Kicsit szadista és mazochista egyszemélyben, 


ha unatkozik, bombákbáól épít széket ma- 
gának. Sőt, néha olyan mogorva tud lenni, 
hogy egy rossz szó miatt képes felaprítani 
bárkit, máskor meg addig bohókázik, hogy 
az ellenfele már inkább az öngyilkosságot 
fontolgatja, mint hogy Wade-et tovább 
hallgassa ("Kéne egy kis segítség! 

Meg egy póni...!"); szóval az elmebaj miatt 
teljesen kiszámíthatatlan, de pont ezért 
élvezetesek a történetei. Például, a Hulkkal 
való összeakaszkodásakor, mikor a böhöm 
zöld óriás egyszer egy hatalmasat ugrott, 


Deadpool szépen alásétált, felállította egy tö- 


rött közlekedési táblának a csövét, ami Hulk 
landolásakor pont a khhm... a legnemesebb 
részén találta el az izom kolosszust. 
Szokatlan esemény egy képregényben, de 
rendkívül hatásos, és mellesleg roppant 
vicces is volt. 

Másik egyedisége Deadpoolnak, hogy ő az 
egyetlen képregényfigura, aki mondhatni 
tudja, hogy ő egy képregényben van és erre 
számos utalást is tesz. Úgymond lebontja 
azt a negyedik képzeletbeli falat az olvasó 
és ő közte, kiszólogat nekünk, vagy olyan 
megjegyzései vannak, amelyek a vérbeli 
comic-fanoknak szólnak (pl. mikor Célpont 
megkérdezi tőle, hogy mikor is találkoztak 
utoljára, ő egyszerűen azt válaszolja, hogy 

a 16-ik számban). Természetesen ilyenkor 

a többi képregényhős hülyén néz rá, hogy 
most kihez beszél, vagy egyáltalán most 
mivaaan... de úgy vannak vele, hogy tudják, 
hogy kattant, így nem törődnek ezekkel 

a kijelentéseivel. Mindamellett Deadpool 
nagyon is szereti a mai pop-kultúrát, ezek az 
elemek gyakorta visszaköszönnek poénja- 
iban. Az egyik legsikeresebb és ismertebb 
poénja az volt, mikor Kitty Pryde-tól (X-Men 
- Árnymacska) megkérdezte, hogy ismeri-e 
a Street Fighter c. videojátékot, és míg a 

leányzó válaszolt volna, Deadpool egy hatal- 
mas ,Shoryuker" kiáltással lekevert neki egy 
bődületes dragon punch-t (előre, le, átlósan 
előre-le 4- ütésgomb). 

Filmes megjelenése is van már Deadpoolnak, 
amelyet jobbára szeretnék mindenkorra ki- 
törölni az emlékeim közül. Az X-Men Origins: 
Wolverine (X-Men kezdetek: Farkas) című 
filmben Ryan Reynolds alakította Wade-et, 
ill. Deadpoolt, ahol sajnálatosan eléggé 
megbecstelenítették a karaktert; bevarrták 

a száját, pengék jöttek elő a kézfejéből, és 
még Küklopsz-féle opti-sugarat is tudott lőni 
a szeméből... szóval úgy elk"rták, ahogy 
lehetett (és poénja se sok volt). Beszéltek ró- 
la, hogy lesz önálló Deadpool-film (sőt az 
imdb.com-on szerepel is Reynolds oldalán), 
de hogy abból mikor lesz valami, és hogy 
milyen formában kapjuk meg Poolt, az már 
jó kérdés. Minél inkább képregényhűbb lesz, 
annál jobb, de addig is nézzünk bele az új 
Deadpool videojátékba, ha pedig néhány 
történetet szeretnétek olvasni róla, akkor 
látogassatok el a HálóZsák.hu-ra. 

Hol a határ? 


? Tudtad, hogy a Konzol Magazin- 
ban tesztek, előzetesek, bemutatók 
0  ismertetők és rovatok szerepelnek? 


Mármint a korhatár... 


szakról fogunk beszélni a videojá... ne 

ne ne, még ne lapozzatok tovább, most 
nem az jön, amire gondoltok. Mármint... 
nem mintha tudnám mire gondoltok... meg 
ha valakinek pont a korhatár-besorolás és az 
erőszak kapcsolata járt volna a fejében, akkor 
tulajdonképpen mégis az jön... mindegy, lé- 
nyegtelen. Kezdjük újra. Szóval akkor ebben 
a hónapban az erőszakról fogunk beszélni a 
videojátékokban, de ezúttal nem kívánom 
leírni azt, amit már ezerszer átrágtunk többek 
között mi is: nem, a Call of Duty maximum a 
gondolkodásért felelős agysejtek elhalásáért 
tehető felelőssé, nem válik a hatására senki 
őrjöngő tömeggyilkossá. Sokkal érdekesebb 
és jóval kevésbé gyakran előszedett téma a 
korhatár-besorolás, melyről sokaknak csak 
a dobozképet elcsúfító kis ábra jut eszükbe, 
a többiek pedig általában nem foglalkoz- 
nak vele... ám ebben a többiek" halmazba 
beletartozik a szülők nagy része is, amikor 
a lurkónak veszi meg éppen az ajándékot 
a színjeles biziért vagy mert idén is sike- 
rült elkerülni azt, hogy kicsapják a suliból. 
Mielőtt belemélyednénk a témába, gyorsan 
fussuk át az unalmas részleteket: a korhatár 
megállapítás nem egy egzakt tudomány, 
ami a világon mindenhol egységes, hanem 
gyakorlatilag akár országonként változhat 
a besorolás mértéke, erre legjobb példa az 
ilyen szempontból kifejezetten hírhedtnek 
számító Németország, ahol sokkal szigorúb- 
ban osztályozzák (extrém esetben cenzú- 
rázzák vagy akár be is tiltják) a játékokat 
és jobban figyelnek eladásnál is arra, hogy 
kiskorú ne juthasson felnőtteknek szóló 
szoftverhez, míg például Magyarországon a 
kis karikában/négyzetben lévő szám csupán 
tájékoztató jelleggel szerepel a dobozokon. 
Alapvetően kétféle jelöléssel lehet találkozni 
az itthon forgalmazott játékok dobozán, 


S sr akkor ebben a hónapban az erő- 

az egyik az egységes európai osztályozási 
rendszer igéjét terjesztő PEGI, a másik pedig 
az angol BBFC, melyek értékelése eltérhet és 
többször el is tér egymástól, már csak azért 
is, mert míg a PEGI 16 éves korhatár megje- 
lölést használ, addig a BBFC-nél ehelyett a 
154-os kategóriát szeretik inkább. 

Ennyit az unalmas blabláról, lessük akkor 
meg a rendszert működés közben, de ehhez 
először vissza kell utaznunk pár évet a múlt- 
ba, és hogy kicsit feldobjam az amúgy nem 
túlságosan érdekfeszítő témát azt találtam ki, 
hogy a videojátékok világában végbemenő 
változásokat párhuzamba állítom a filmipar 
korhatárhoz történő viszonyulásával, úgyis 
manapság menő a két médium viszonyát 
boncolgatni. 


"That was too close! 
You were almost 


a Jill sandwich! 


Öveket becsatolni, mert rögtön indulunk 
előre a múltba, azaz a zseniális(an eklektikus) 
kilencvenes évekbe. Ez volt ugyanis az az 
időszak, amikor a kizárólag felnőtteket becél- 
zó alkotások igazán széles körű népszerűség- 
re tettek szert konzolokon. 
A messzemenőkig családbarát első Play- 
Station exkluzívjai eleinte még az ártatlanság 
korát idézték: Spyro, Crash, a Tomb Raider, 
a Metal Gear Solid, illetve a Tekken mind 
olyan címek, melyek legtöbbször megálltak a 
12-es karikánál, amire még az amúgy szigorú 
anyukákat is könnyedén rá tudták beszélni az 
eksönre vágyó fiatalok. Aztán jött a Capcom 
és beleb"szott egy óriási követ a nyugodt 
állóvízbe a Resident Evil-el. 
A borzasztóan megírt forgatókönyv, a fülsér- 
tően amatőr szinkronszínészek, a hatásva- 
dász elemek és a vérszagra gyűlő rothadó 
zombik/mutánsok nem különböztek annyira 
a trashfilmeknek oltárt állító grindhouse 
mozgalom szaftosabb darabjaitól és akár- 
csak a Tarantinora 
nagy hatással lévő 
fent említtett gh 
alkotások" kultikus 
éjszakai vetítései, a 
zombihentelésre kihe- 
gyezett játék is egyfaj- 
ta bűnös élvezetként 
funkcionált, mely 
szokatlan mindent 
bele, ami trash" men- 
talitása és az akkori 
korban lélegzetelállító- 
ONLINE nak számító grafikája 
ij rögvest megtalálta a 
közönségét és milliós 
példányszámban 


értékesített megasikert varázsolt az addig 
eladhatatlannak hitt, csak felnőtteknek szóló 
horror zsánerből. 


Mindeközben 


a mozikban... 


. .. éppen tombolt az akciófilmek reneszán- 
sza, A és B ligás sztárok egyaránt ontották 
magukból a nagy robbanásokkal megfűsze- 
rezett filmeket, melyek közös jellemzője az 
volt, hogy a meglehetősen naturálisan ábrá- 
zolt események ábrázolása miatt szinte min- 
den darab legalább 16-os karikával grasszált, 
de nem volt ritka a keményebb daraboknál 
(még mindig akciófilmekről beszélünk) a 18- 
as besorolás. Mindez persze csak a moziban, 
mert a tévéknek ekkor ugye még nem volt 
kötelező a képernyő sarkaiba kirakni a jól 
ismert kis karikákat... Hogy mennyire vették 
komolyan a mozis besorolásokat, arra a leg- 
jobb példa az Interjú a vámpírral című kora- 
beli korhatáros blockbuster esete, mely meg- 
tekintésénél izzadó kézzel nyújtottam át a je- 
gyet az ellenőrnek (mindezt 12 éves fejjel, de 
kb 8-nak néztem ki... .), aki látványosan tett 
rá hány éves voltam, amíg érvényes jeggyel 
rendelkeztem. Pedálozzunk gyorsan vissza 

a jelenbe és nézzük meg, hogy festenek a 
mostani sikerfilmek. 

Szemkápráztató digitális effektek, remek 

3D, dinamikus akciók, videoklipes vágás... 
maximálva a 12 éves besorolásra. 

Ha valaki e fölé megy az nem jó, az kockáza- 
tos, hátha a chipszabáló tinik elidegenítésé- 
vel a film halálra ítéli önmagát. Ugyanezen 
logika mentén dolgoznak a kereskedelmi 
tévékis, akik a kedvezőbb műsorsávban 
történő vetítés lehetőségéért egy amatőr 
sebész lelkesedésével vágják meg a filmeket 
a cselekmény érthetetlenségének határáig 
vagy újraszinkronizálják a hangsávot, hogy 
például így faragjanak a meglehetősen 
szabad szájú Utolsó cserkészből délutáni 
babazsúrt. A legárulkodóbb példa azonban 
nem is ez, hanem az Elrabolva című Liam 
Neeson film esete, mely 2008-ban a sem- 
miből robbantotta szét a jegypénztárakat 
brutális, csontig hatoló akcióival és nyomasz- 
tóan realista képi világával. A meglepetés- 
siker után nem maradhatott el a folytatás 

nagyobb költségvetéssel és látványosabb 
helyszínen, azonban a bölcs producerek úgy 
gondolták, hogy egy ilyen potenciális box 
office mágnest botorság lenne a felnőttekre 
pazarolni, ezért letuszkolták a korhatárt a 
tinik szintjéig a filmből meg lett egy önma- 
gát szemen köpő családi mozidélután sok 
vidám üldözéssel, meg a Kémkölykök sorozat 
színvonalán akciózó lánycsemetével. 

Persze mindezt lehet azért profibban is csi- 
nálni, a meglehetősen kegyetlen Éhezők via- 
dala könyv esetében például sikerült előnyt 
kovácsolni a véresebb részek kihagyásával, 
hiszen azzal, hogy a kamera nem mutatja 
direktben az egymást gyilkoló fiatalokat, 
csak méginkább erősebbé vált az alkotás 
morális üzenete. 


Visszatérve a videojátékokhoz, ha ma be- 
mentek egy konzolboltba és végignéztek 
a falakon sorakozó színes borítókon, egy- 
fajta ellentétes evolúció képe fog kibon- 
takozni a szemetek előtt, mert míg a 
filmek szép lassan egyre szemérmesebbé 
váltak az elmúlt évtizedekben, addig a 
videojátékok keblükre ölelték a felnőtt 
gamereket, ami egy olyan fura szituáció- 
ban csúcsosodott ki, hogy jelenleg 10 
random kiválasztott címből (exkludálva a 
sport és versenyjátékokat) minimum 7-8 
lesz 16 éven felülieknek szóló anyag, mely 
mennyiség fele ezen belül kizárólag a felnőt- 
teket célozza be. Mi történt itt?" teheti fel a 
kérdést magának joggal bárki. 

Az történt, hogy beütött a HD látvány és 
míg PS2 hardvere sem volt elég erős ahhoz, 
hogy húsba vágó részletességgel ábrázolja 
az erőszakot, addig az X360/PS3 duóban 
rejlő lehetőségek kiaknázásával már erősen 
filmszerű hatást lehetett elérni, az erőszak 
nyílt és látványos ábrázolásával pedig nyilván 
jobban meg lehet fogni az emberek többsé- 
gét, mint egy művészi igényű két dimenziós 
vagy cel-shaded grafikával. 

Nyilván ezen kívül a nyakelvágás, késelés, 
headshotok és a démoni kreatúrák részben 
azért képviseltetik magukat ilyen nagy 
számban, mert a sokkhatár szépen minden 
évben feljebb csúszik kicsivel, ezért hat ma 


röhejesnek az a Belphégor, amit a szüleink 
csak a paplan alól, fél szemmel mertek 
megnézni és ölt egyre nagyobb mérteteket 
a Fűrész által elindított trancsírhorror hullám. 
Durvábban. Jobban. Gyorsabban. Erősebben. 
Valahogy eképpen szól a Daft Punk egyik 
híres dalának címe, de talán érdemes lenne 
azon elgondolkodni, hogy hová fogunk 
eljutni ezzel a mentalitással 20 vagy 30 év 
múlva? Az akkori standardok szerint az 
Ördögűző (minden idők egyik legrémisztőbb 
filmje) már a délutáni műsorsávban fog 
menni, a pszichológia horror mestermű- 
veként számon tartott első Silent Hilleket 
pedig már korhatár nélkül fogják árusítani? 
És egyáltalán: lesz még valaki, akit érdekel 
majd olyan játék, ami a szemek helyet az 
agyra próbál hatni? Továbbá tényleg az a 
fejlődés helyes iránya, ha a valóságból való 
menekülés helyett a videojátékok inkább 


a— 

nagyítóként felerősítik a valóság legmocs- 
kosabb részleteit? Persze a kérdések nyilván 
nem kicsit túlzóak, de az tény, hogy míg 
PS2-n temérdek olyan cím volt, amit bátran 
odaadhattál az öcsédnek, addig a jelenlegi 
generációban siralmasan kevés kicsiknek 
szóló anyag jelenik meg (a minőségük meg 
pláne elkeserítő. . .), így nem csoda, ha sokan 
már 7-8 éves korukban GTA-znak és amikor 
a kétségbeesett szülő próbálja mondjuk 

a kifejezetten igényesen összerakott Toy 
Story 3 felé terelni a gyerkőc figyelmét, azt a 
kérdéses mélynövésű szabályosan legagyizza 
(sajnos valóságból vett példáról van szó...). 
Mára ehhez mérten roppant kevés olyan 
cég van, akik fel merik vagy pontosabban fel 
tudják vállalni az egész család szórakoztatá- 
sának szerepét, köztük pedig természetesen 
a Nintendo a leginkább fontos szereplő. 


Hogy nem hülyeség a mindenki számára 
vonzó játékélményre koncentrálni, azt 
remekül példázza, hogy míg a Microsoft és 

a Sony vérben úszó tavaszi folytatásai (GoW: 
Judgment illetve Ascension) rendre alultelje- 
sítettek a kritikusoknál, addig a ,tinglitangli" 
nagy N ledobta az atombomba erősségű Fire 
Emblem: Awakeninget, amely komplexitá- 
sában, tartalmában és komolyságban sokkal 
felnőttesebb, mint a fent említett látványos, 
de némiképp üres páros tagjai. 

Nagy klisé, hogy egy játék emlékezetességét 
nem a szétlocsolt vér litereinek számában 
kell keresni, de időről időre mégis érdemes 
leírni újra, mert láthatóan a videojáték ipar 
rengeteg szereplője mindezt már nagyon 
régen elfelejtette. Hogy a fent említett men- 
talitás felettébb profitábilis is lehet, arra a 
legjobb példa szintén a Nintytől a Luigis 
Mansion 2, amely tulajdonképpen nem több 
egy elfeledett mellékág 12 év elteltével 
előkotort folytatásánál, ám a szoftverből 
alig egy hónap alatt eladott 1,22 millió 
példány híven bizonyítja, hogy bizony 
van kereslet az igényesen összerakott 
családbarát szoftverekre. 

Ez persze egyelőre nem igazán látszik 

a következő generációs gépek promó- 
anyagaiból, bár a PS4-es Knack jelenléte 
talán elindít majd valami változást, addig 
pedig lehet édes nosztalgiával vissza- 
gondolni azokra az időkre, amikor a 
korhatár-besorolás nagy, piros körei és 
négyzetei helyett a Larry sorozat első 
része például olyan kulturális témájú kér- 
déseket tett fel játékindításkor, melyekre 

a tervezőguru Al Lowe szerint a felnőttek 
tudnak csak válaszolni. Ezek után pedig mi 
mással is zárhatnám a cikket, mint egy remek 
feleletválasztós korhatár kvízzel egyenesen 
a kalandjátékok fent említett mesterétől. 


4 ő 
A, Keményen dolgozik 

B, Őszinte 

C, Etikus 

D, Az adófizetők pénzéből él 


PSS. A helyes választ a szerkesztőség helyett 
egyenesen a parlamentbe küldjétek majd. 
Köszi. 

ősz szakállú közhely többször hangzik el az 
év középső hónapjai során, mint bármelyik 


más idevágó örökzöld. Jómagam kifejezetten 


rühellem az ilyesféle frázispuffogtatást, azt 


viszont megadom, hogy a nyár a megjelené- 


seket tekintve tényleg uborkaszezon. 


Hogy ez a bevett kiadói és forgalmazói 
szokás pontosan honnan eredeztethető, 
nem vágom. Mondhatjuk, hogy nyáron az 


emberek nyaralnak és nem játszanak, viszont 


a gyakorlat - szerintem - eléggé mást 
mutat... elég csak a szünidő alatt rengeteg 
extra szabadidővel rendelkező kölykökre és 
megszállott gémerekre gondolni. 

Aztán azis lehet, hogy a piaci mozgást sem 
a gyerekek, sem pedig a hardcore playerek 
nem befolyásolják érdemben, kizárólag a 


casual tömegek, akik ezek szerint októbertől 
decemberig, valamint februártól májusig be- 


zárólag hajlandók a pénztárcájukba nyúlni, 
ha videojátékról van szó. 


arat a különféle videojátékos témájú 
online és offline írásokban, uborkasze- 
zonnak" szokás titulálni, mely orbitális, 


Nem volt ez persze mindig ennyire élesen 
elválasztható. Pár évtizeddel ezelőtt, ott a 
nyolcvanas-kilencvenes években még szezo- 
nális játékok is előfordultak. 

Télen néha havas témák tűntek fel, nyáron 
napsütésesek - ünnepekkor meg ünnepiek 
-, és ez nem csak a sportjátékokra volt igaz. 
Valahogy jópofa, hangulatos dolognak tar- 
tom, hogy nyár elején kipróbáljak egy szörfös 
címet, ősz végén pedig egy jegesmedvés 
platformert, de aztán az is lehet, hogy ez a 
gyermeki naivitás semmilyen szinten sem fér 
össze a modern piaci formulákkal, miszerint 
minden AAA-kategóriás szoftvert lehetőleg 
3 hónap leforgása alatt, ömlesztve kötelező 
megjelentetni, hogy aztán egymást üssék 
agyon a fogyást tekintve. 


A retro"és nyár" szavakat egy fedél alá hoz- 
va egyből az Ocean 1989-es játéka, a Beach 
Volleyball jutott eszembe, mely szoftver a 
maga idejében egyedülálló minőséget és 
hangulatot prezentált. 

Akkoriban ugyanis a sportjátékokat legin- 
kább a különféle olimpiák képviselték — 


d BH N BH NH 
Kire rialdkauszzk na 
gojütükok orszügütjü mantan 


Nyáron a videojátékok is izzadnak 


természetesen a már akkor is uralkodó foot- 
ball után -, így elég üdítően jött egy ilyen 
különleges, nyárias, az elérhetetlen nyugati 
tengerpartok hangulatát idéző, extrém 
sport" game. 

A cucc Commodore 64-en és Amigán terjedt 
el hazánkban: meglepő módon már a C64- 
es verzió sem volt rossz, de látványban és 
játszhatóságban mindenképpen az amigás 
változat vitte a prímet. 

A BV-ben 2 vs. 2 a felállás, a szisztéma sima 
strandröpi. Ami miatt a game tarolt, az a 
kifejezetten kiváló játszhatóság: egy gomb 
ide vagy oda a kontrolleren, ezzel őrületesen 
jó volt nyomulni! Flottul, kényelmesen, simán 
ment minden, csak a szerva pillanatát és a 
fogadást kellett ügyesen időzíteni. 

Emellett persze eszeveszetten jól néztek ki 

a ,testes" sprite-okkal ábrázolt, belőtt hajú 
jampecok, no meg a pálya szélén domborító, 
csöcsös macák. A BV tényleg egy olyan játék, 
melyre egyenesen jó ránézni: nem mester- 
kélt és nem idegen... még a londoni helyszín 
ellenére sem, mely azért eléggé kakukktojás 
egy ilyen napos, szép nyári témában. 


ÖK báb! 


Tie hedt ig ÓÁtt 


VIRTUA BEACH VOLLEYBALL 

Ha már strandröpi, pár mondat erejéig 
kitérnék a SEGA hasonló próbálkozására, a 
2001-es Beach Spikers-re is, mely abból az 
időből származik, amikor a SEGA minden 
játéktermi gépét Naomi 2 rendszeren fut- 
tatta. Ez a szoftver bő 10 évvel fiatalabb, 
mint a Beach Volleyball, ráadásul eredetileg 
arcade masinára készült, minden technikai 
fölénye - pl. térbeli, valósághű kameraállások 
- ellenére mégsem éreztem annyira átütő 
erejűnek, mint az előtte bemutatott címet. 
Miért? Talán pont a gumibabás, poligonos 
grafika miatt, mely a kezdeti időszakban — 
szerintem - minden játékosságot elvett a 
videojátékokból, így ebből is. Lehet, hogy a 
régi, még pixelességükben is ízléses sprite- 
ok hiányoztak, nem tudom... 

A kabinettel Amerikában futottam össze 
először, sőt dobtam is bele pár centet, de na- 
gyon távolinak éreztem magamtól a virtuális 
strandröplabda élményt. 

Hogy őszinte legyek, ezek a fajta poligonos 
játékok számomra általában izgalmasabbak 
voltak, amikor valamiféle technikai szimu- 
lációt modelleztek (lásd pl. Virtua Racing), 
mintsem embereket, így aztán végül a 
2002-es GameCube verziónak sem sikerült 

a szívembe lopnia magát a felfújható szex- 
baba-imitációival, pedig azzal a kazettával 

is találkoztam pályafutásom során. 


Maradjunk a nyárnál, szó szerint: a Thalamus 
1990-es Summer Camp platformere nem 
azért volt nagyon közkedvelt a fiatalabb korú 
magyar játékosok körében, mert a vakáció 
alatti táborozásról szól, hanem inkább azért, 
mert sokan ezt a progit egyfajta ,.nem hiva- 
talos"Tom and Jerry game-:nek tekintették 
akkoriban. Részben ez igaz is, hisz a fősze- 
replő egy Maximus nevű komisz egér, mely 
külsőleg Jerry-re hajaz, Tom azonban nincs 

a játékban. Van viszont helyette sok mérges 
állat és csapda, melyek között a ketyegő idő- 
limit szorítása mellett kell átvergődni, külön- 
féle segítő tárgyakat (pl. ejtőernyő, köpköd- 
hető dinnyemag, vagy helikopteres hátizsák) 
igénybe véve, pixelpontos ugrásokkal, az 
azonnali halált jelentő érintéseket mellőzve. 
Az egymással több irányból összekapcsolt 
helyszíneket bejárva egy kirakós darabjait 
ajánlatos megszerezni, mely feladat, monda- 
nom sem kell, atom nehéz. 

1990-ben (sőt, tulajdonképpen előtte sem) 
én már nem annyira karmoltam ezt a gye- 


Proven Earnings Performance! 
Upgraded Softwore! 

rekes T8J témát, így a game nem igazán 
fogott meg - bár az elég csábító volt, hogy 
nem csak egyféle pályán folyt a gyűjtöge- 
tés. Talán, ha egy Tom-szerű macska lett 
volna a game főhőse. ..? A zenéjét viszont 
imádtam! A Thalamus játékainak egyébként 
rendszerint brutáljó chiptune muzsikája volt 
(Sanxion, Ouedex, Hawkeye, Delta), és ez 
alóla Summer Camp sem kivétel, rajzfilmes 
hangulata ellenére sem. 

Amennyiben kedveled a chiptune számokat, 
ezekre a címekre érdemes rákeresni a neten! 


A nyári, vizes témákhoz kapcsolható a Stricor 
1998-as bizarr próbálkozása is, a VR Sports 
Powerboat Racing. Ebbe a kabinetbe Lon- 
donban szaladtam bele: egy zsúfolt terem 
hátuljába volt beállítva, ahol impozáns mére- 
teivel és minden mástól elütő dimenziójával 
azonnal játékra csábított. 

Akkor még nem sejtettem, hogy nem véletle- 
nül tették hátra... 

A játék egy versenymotorcsónak szimulátor. 
Külsőleg egy alumínium UFO-ra hasonlít, be- 
lül - amennyiben jól emlékszem - két vagy 
három képernyője van. 

Az impozáns külsőségek ellenére maga a 
vezetés és a látvány nem egy nagy tűz, sőt, 
kifejezetten irritáló, ügyetlen és bumfordi 
volt. A valamivel később piacra került PSone 
változat (Interplay kiadás, biztos az ilyenek 
miatt csődöltek be) hasonló problémák- 

kal küzdött, szerintem ember nincs, aki 
emlékszik rá... 

Nekem is csak rémálomszerűen ugrott be, 
egy fillért is kár volt beledobni, jövőbe mu- 
tató" virtuális szimuláció ide vagy oda. 


Hogy valami minőségivel zárjam a cikket, 
megemlítem a SEGA játéktermi gépét, a 
SEGA Water Ski-t, melyet Hongkongban 
próbáltam ki az ezredfordulón (a masina azt 
hiszem 1997-es keltezésű). 

Télen jártam az ázsiai városállamban, amikor 
Magyarországon farkasordító hideg volt 
(január), ott viszont gatyarohasztó meleg és 
brutális páratartalom. 

A vadonatúj, nyárias játék egy akkora plázá- 
ban volt kitéve, amit emlékeim szerint egy 
nap alatt sem sikerült bejárnunk... 
Szűkösebb anyagi lehetőségeim miatt ugyan 
nem tudtam tökélyre fejleszteni virtuális 
vízisí tudásom, de az élmény eléggé egyedi 


és felejthetetlen lett. 


Have TEN ÜNTESŰ ETI 
wan lc esek lenst s VŰZÁS EN 


Nyilván videojátékosként nagyon szuper egy 
olyan arcade cuccal nyomulni, ami megvaló- 
sításának hála - böhöm nagy kabinet, mely- 
ben valóban fel kell állni a léc-imitációkra — 
eredeti formájában soha nem költözhet be 
az otthonokba. 

Az 50 inches, lapostévé" kijelző, vontató kötél 
markolása és a kimerítő szlalomozó mozgás 
megtette a hatását, a tipikus szegás poligon- 
grafikát sokkal szórakoztatóbbra skálázva. 
Baromira élveztem a virtuális csapatást a 
tökéletesen légkondicionált plázában, oly- 
annyira, hogy később, amikor lehetőségem 
adódott rá, az életben is szívesen próbáltam 
ki a vízisízést. Elég jól ment, másodikra 
kiálltam. Egyáltalán nem mozgatnak ezek 

a típusú extrémsportok, ez mégis nagyon 
bejött, játékban és a valóságban is. 

A nagyon hasonló, jetski-s Wave Runnert 
sajnos soha nem volt alkalmam kipróbálni. 


Így jobban belegondolva azért talán nem 
is akkora baj, hogy a videojátékok megje- 
lenése nem szezonokhoz kötött. A lényeg, 
hogy a sok-sok kiváló game közül évszaktól 
függetlenül bármikor legyen lehetőséged 
kiválasztani, éppen melyikkel akarsz zúzni! 


Martin 

RIDE OV BIG KAHUNA! 


Disclosure - Settle 


indig izgalmas nézni, ahogy a 
M tánczenei műfajok éveken keresztül 

tartó underground terjeszkedés után 
Mirágot bontanak" és jellemzően egyetlen 
meghatározó lemezzel hirtelen betörnek 
a mainstreambe. Ez így volt az elmúlt évek 
olyan meghatározó irányzatainál, mint a 
drum 8. bass (Roni Size / Reprazent - New 
Forms), a sample alapú modern dizsi (Daft 
Punk - Discovery), a 80 neoretró (Mylo -— 
Destroy Rock 8. Roll) vagy a dubstep (Skrillex 
EP-k), most pedig a garage alapokkal meg- 
locsolt modern house zenén a sor, hogy 
megkapja a saját mérföldkövét, melyet 
a Disclosure néven alkotó angol testvér- 
pár pottyantott ki nyár elején. Hogy pont 
nekik sikerült kijátszani a nyerő lapot, az a 
legkevésbé sem meglepő, lévén az elmúlt 
év egyöntetű szakmai sikerei mellett idén a 
duónak sikerült két top tízes slágert is össze- 
hoznia, amit a Settle című debütlemez Nr. 1 
pozícióban történő debütálása tett teljessé. 
Nem is kerülgetem tovább a forró kását, hi- 
szen (nagylevegő) a Settle nem csak zseniális 
alkotás és persze ,évlemeze" de minden ízé- 
ben képes felérni a fent említett generációs 
klasszikusokhoz. Hogy mindezt mivel tudom 
alátámasztani? A kérdés jogos, kezdjük is 
akkor az eddigi szinglik kivesézésével. 
A korongot felvezető Latch remekül pre- 
zentálja miről is van itt szó: lágy dobütem 
és retró prüntyögésre helyezett fülbemászó 
vokál ringat el, a mélyebb territóriumokba 


-Settle 
Records) 


Mama 


mennyiben elfogadjuk, hogy a film 
Aza egy olyan termék, mellyel 

a lehető legszélesebb közönséget 
kívánják megszólítani, tökéletesen érthető- 
vé válik az a fajta marketingstratégia, mely 
lényege, hogy már nem csak a rendezőket 
és sztárokat emelik ki a plakátokon, hanem 
a producereket, írókat, sminkeseket, szend- 
vics készítőket is. Eképpen keveredhetett 
anno a Motel című végtelenül ízléstelen 
trancsírmaraton reklámanyagainak élére 
Tarantino és így tolják meg mostanság 
Guillermo del Toro nevével a különféle 
horrorfilmeket. A Mama esetében mondjuk 
jogos az összefonódás, hiszen a project egy 
pár perces kisfilmmel indult, mely annyira 
elnyerte a kerekded fantasyzseni tetszését, 
hogy lezsírozta Andrés Muschietti számára a 
lehetőséget, hogy teljes filmmé duzzassza a 
minisztorit. A kész művön aztán érezhetően 
Toro is otthagyta a kéznyomát, hiszen felépí- 
tésében és hangulatában a film több helyütt 
hasonlóságot mutat rendezőnk karrierjének 
jobb darabjaival. A sztori természetesen 
ezúttal is gyerekek körül bonyolódik, akik 
extra jackpotként ráadásul árvákis, vagyis 
a startnál még nem, csak úgy a cucc ötödik 
percére, amikor két kislány egyedül marad 
egy elhagyatott erdei faházban, ahol aztán 


Műfaj: Horror 
Rendező: Andrés Musdi 

hatoló White Noise pedig egy roppant jelleg- 
Zetes szintifutammal ragadja meg a hallgató 
figyelmét rögtön a szám indulásakor, melyre 
Aluna George Minnie egeresre torzított 
hangja mond olyan bájosan nonszensz 
szövegeket, mint például: Fm hearing static, 
youre like an automatic" A You 8. Me négy 
negyedekkel szakító klasszikus 2-stepes fel- 
építése aztán újabb színt csempész a Settle 
világába, melyhez az indie pop üdvöske Eliza 
Doolittle adta a hangját. A szinglik mellett 
persze rengeteg egyéb slágergyanús felvétel 
kapott helyet a korongon, sőt túlzás nélkül 
szinte mindegyik darabot simán ki lehetne 
másolni kislemezre, olyan elképesztő profiz- 
mussal van összerakva a dalpark. 

Itt van például a Jessie Ware közreműködésé- 
vel rögzített egyszerre lágy és táncparkettre 
invitáló Confess to Me vagy a felszabdalt 
sample-el operáló, pumpálós Stimulation, 
ami viszont már a kilencvenes évek kérész 
életű szubzsánerét, a speed garage-t idézi 
meg hangzásával (itt komolyan majdnem 
könnyek szöktek a szemembe a nosztalgia 
keserédes érzésétől). Ezt követi a UK garage 
fénykorára visszakacsintó Voices, a sebessé- 
get downtempo-ig lassító Second Chance 
vagy a J Dilla sample-el operáló Grab Her!, 
melyek egyedüli közös tulajdonsága a kima- 
gasló minőség mellett a megfoghatatlan, de 
minden felvételt átjáró Disclosure fílingben 
rejlik. Az igazi bombát azonban a végére 
hagytam, Jamie Woon, a brit elektronika friss 

NEM falják fel kétségbeesésükben egymás 
végtagjait, mert valaki... vagy inkább valami 
elkezd gondoskodni róluk. Öt évvel később 

a két kis vadócra rátalál egy keresőosztag és 
rögvest visszarángatják őket a modern nyu- 
gati civilizációba, majd ugyanazzal a lendü- 
lettel a legközelebbi rokonként funkcionáló 
nagybácsi (Lucas) nyakába varrják őket. 

A dolgot nem csak Lucas rocksztár barátnőjé- 
nek szkepticizmusa és a gyerekek problémás 
visszailleszkedése nehezíti, de a békés lakást 
egyre gyakrabban kezdi kísérteni egy árny- 
szerű alak, akire a lurkók csak, mint , Mama" 
hivatkoznak. Ennél a pontnál sajnos egyik 
szereplő sem gondolkozik el azon, hogy a vil- 
lámgyorsan diagnosztizált skizofrénia helyett 
tényleg lehet valami a kölykök sztorijában, 
más magyarázat ugyanis aligha mutatkozik 
arra, hogy miképp élhetett túl egy fél évtize- 
des kényszervakációt két olyan kislány, akik 
átlagéletkora 2 év. 

Lényeg, hogy a klasszikus horror dramaturgi- 
ának megfelelően innentől furcsa balesetek, 
a falakon megjelenő rejtélyes foltok és bizarr 
rémálmok kezdik el kínozni a családot és 

az egyre inkább kétségbeesett pár minél 
jobban próbál helytállni, Mama annál dühö- 
sebb lesz, amiért megpróbálják elszakítani a 
sJányaitóf".. Ahogy azt már a fenti sorokból 

(island Records) 


nagyágyúja is beugrott egy felvétel erejéig a 
tesókhoz és a kollaboráció eredményeként 
megszületett, szinte hipnotikus erővel bíró 
January a korong talán legjobban sikerült 
dobása. Mivel a Settle nagy valószínűséggel 
egészségtelen magas arányban fogja képvi- 
seltetni magát a Balaton parton lazuló fiata- 
lok hangrendszerereiben, illetve a fesztivál 
DJ-k repertoárjában, nem is nagyon kellene 
törnöm magam az ajánlással, hiszen a cucc 
garantáltan kikerülhetetlen lesz az elkövet- 
kező hónapokban. Hogy a végére mégis 
legyen egy felháborítóan merész kijelentés, a 
Disclosure debütje nem más, mint a jelen kor 
Homeworkje (Daft Punk ugye), mely máris 
beírta magát a könnyűzene nagykönyvébe. 
Ha csak egy lemezt veszel évente, ez legyen 
az, garantáltan nem fogod megbánni. 


ni n ] rra 


(Mama) 


is ki lehet olvasni, filmünk bizony vállaltan 
régimódi alkotás, mely a ,kevesebb több" 
szellemében készült: Mamát a végjátékig 
gyakorlatilag végig sziluettekben látjuk és 
néhány kósza ijesztgetést leszámítva helyen- 
ként inkább tűnik családi drámának a film, 
mint rémisztő horrornak. Ez a szándékolt 
visszafogottságot rúgja fel az az Ördögűzőt 
idéző jelenet, amely után elszabadul a pokol 
és az anyák gyöngye a háttérben sutyorgás 
helyett elkezd offen-zíven akciózni. Hogy a 
dolog a lassú részeknél is működik, abban 
óriási szerepe van Jessica Chastain-nek, aki 
eleinte flegmaság mögé rejti az érzelmeit, 
de a végére már egy anyaoroszlán vehe- 
menciájával küzd a gyerekekért. Sajnos az 
érzelmeket amúgy kifejezetten ügyesen 
adagoló forgatókönyv a könnyes lezárással 
brutálisan túllő a 
célon, de ha már 
eleged van a zsá- 
nert jelenleg uraló 
rángógörcsszerű 
kézikamerából, 
illetve trancsír- 
pornóból, a Mama 
szerezhet neked 
egy kellemesen 
borzongató estét. 


aa 


Paddy and the gi Hate — Tales from the Docks 


meglepett az Oldboy 2003-as fődíjával 

a Cannes filmfesztiválon, nem siette 
el első angol nyelvű filmjének elkészítését, 
aminek megvan az a kimondott előnye, 
hogy a Vonzásoktól így legalább nem feltét- 
lenül vár senki kakadufrizurás, kalapácsló- 
bálós erőszakorgiát. 
A mű eredeti címe (Stoker) már a projekt 
bejelentésekor megragadta a túlzásokra és 
hülyeségekre mindig kapható internetes 
okostojások fantáziáját és sokáig olyan plety- 
kák terjengtek a produkcióval kapcsolatban, 
hogy a cucc valamilyen szinten kapcsolódni 
fog a Drakula gróf rémtetteinek megalkotá- 
sáért felelősségre vonható Bram Stokerhez. 
Ez később visszaszelídült odáig, hogy a szer- 
zőt valamilyen formában megemlítik majd a 
filmben, ám a rideg valóság az, hogy a híres 
horror sztori csupán az inspirációt jelentette 
a forgatókönyvhöz, de persze a vérszívós 
témát igény esetén simán bele lehet magya- 
rázni az alkotás egyes jeleneteibe, hiszen 
a történet nincs híján érzelmi vámpíroknak. 
Itt van például a roppant furcsán viselkedő 
India (Mia Wasikowska megbabonázósan 
zseniális), aki frissen vesztette el az apját 
egy autóbalesetben és a maga sajátos 


P ark Chan-wook, miután mindenkit 


második számú áldozatának kiválasztásá- 

hoz nem kellett különösebb utánajárás, 
hiszen a tökéletes zenekar tulajdonképpen 
az ölembe pottyant egy kulturális fesztiválon. 
Ezen rendezvények ugye alapjáraton a sznob 
jazzrajongóknak kedveznek, de valami csoda 
folytán az egyik napot az általam nagyra 
becsült Paddy and the Rats zárta. 
A kellemes dumálgatós, iszogatósra tervezett 
estén aztán ahogy a zenekar és a tömeg 
beindulásával párhuzamosan a szervezetem 
elkezdett feltelni alkohollal, illetve a lábdo- 
bogtatásom elérte az epilepsziás szintet, 
hirtelen felpattanva az első sorok felé vettem 
az irányt, ahol a város főterén pogózni kér- 
dőjelbe fordult fejű művészetrajongók előtt" 
címezetű kellemesen szürreális élményben 
lehetett részem. Hazaérve gyorsan újra elő 
is túrtam a banda tavaly év végén megje- 
lent Tales from the Docks című korongját, 
ami a dubstep legendákból álló Magnetic 
Man nevű kollektíva produceri felügyele- 
te mellett készült el. A teljesen új irányba 
elkalandozó alkotás a kocsma punkot ötvözi 
dobhártyaszaggató basszusokkal, melyre 
az együttes tagjai csak mint ,drunkstep" 
hivatkoznak... Yup, ezt természetesen csak 
én találtam ki, igazából a cucc nagyjából 
ugyanazon a vonalon mozog, amin az előző 
két hosszanjátszó, azaz egy pörgős kelta 
punk rock folk koktélról van szó, de azért a 
nyerő formulán történt pár kisebb változta- 
tás. Az élő fellépések egyik favoritjaként is 


J úniusi rendhagyó dupla lemezajánlónk 


Paddy and the Rats - Tales 


Vonzások 9 : 9 u (Stok 


módján próbálja feldogozni a tragédiát. 
Anyja (Nicole Kidman) szintén nem az a 
klasszikus gyászoló özvegy, jéghideg arcán 
szomorúságnak még a legkisebb jele sem 
látható, sőt mintha kifejezetten felszabadult 
volna a tragédia hatására és akkor ott van 
még Charlie bácsi (Matthew Goode), aki több 
évtizedes távollét után tért vissza a család 
életébe és nem mellesleg minden mozdula- 
táról üvölt a PSZICHOPATA jelző. 
Ennek a fura háromszögnek a szereplői aztán 
szépen egymásba gabalyodnak, szerelem, 
gyűlölet, szorongás és vágy egymásnak adja 
a kilincset, amikor pedig egy kívülálló meg- 
próbál beférkőzni a körbe, az jobb esetben 
ceruzával átszúrt kézzel, rosszabb esetben 
a mélyhűtőbe tuszkolva végzi. 
A sztori eleinte kifejezetten lassú fordulatszá- 
mon pörög, aztán valahol féltávon beindul és 
onnantól spirálisan haladunk egyre mélyebb, 
sötétebb, bizarrabb territóriumok felé, a le- 
zárás pedig a maga módján van olyan beteg, 
mint az Oldboy híresen kegyetlen fináléja. 
A visszafogott téma ellenére a Vonzások 
szemkiszúróan erős képi világot kapott, mely 
már az első jeleneteivel szinte magához 
láncolja a nézőt és aki fogékony a kreatívabb 
kamerabeállításokra, az garantáltan úgy 


Blu-ray forg. w 


20th Century 


ismert Bastards Back Home mondjuk ennek 
ellenére tipikus Paddys energiabomba, ami 
remekül vezeti fel a korongot slágergyanúba 
tunkolt refrénjével és fülbemászó skót duda 
futamaival. Szintén hasonló vizeken (ha!) mo- 
2og a WastedTime, illetve a Captains Dead, 
melyek közül ez utóbbi a végtelenül vidám, 
harmonikás, bendzsós hangszerelés ellenére 
egy meglehetősen sötét sztorit tár a hallgató 
elé. A nagy pörgés mellett az album igazi 
meglepetését a lassabb darabok jelentik, 
melyektől általában tradicionálisan irtózni 
szokott minden olyan ember, aki élete során 
egynél több Foreigner opuszt hallott, de a 
Paddyéknek bámulatos módon még a balla- 
dákat is sikerült kifejezetten fogyaszthatóvá 
varázsolni, erre legjobb példa a Clown, mely- 
ből akár komoly slágert is lehetne kerekíteni, 
ha nem olyan országban élnénk, melynek 
könnyűzenei életét kizárólag tehetségkutató 
műsorok határozzák meg. Még nagyobb 
bravúr a megbabonázó furulyaszóval operáló 
Always See You, mely annak ellenére a lemez 
egyik legemlékezetesebb darabja, hogy a 
szövege a veszélyesebb Céline Dion dalokból 
sem lógna ki túlságosan (újra kinyíló ajtókról 
és továbbdobogó szívekről szóló elmélke- 
dések szintjéig szerencsére nem merészke- 
dünk el). Mi van még itt? Egy jópofa dal a 
hétköznapi beboszásról (Drunken Tuesday) 
és pár még a szokásosnál is punkosabb felvé- 
tel, melyek közül a Lets Go Johnny refrénje 

a lemez egyik csúcspontja, illetve a Here 

We Go, ami a zúzás alá némiképp bizarr, de 


er) 


je érezni magát, mint egy cukorkaboltba 
tévedt hatéves. A látványhoz hasonló módon 
a rendezés is elsőosztályú, Chan-wook szép 
lassan vezet be a málnásba, hogy ott aztán 
tíz percenként meghökkentsen/jól összeza- 
varja a fejed, végül pedig magadra hagy a 
film által keltett sötét gondolatokkal. 

Persze mindez mit sem érne a remek szí- 
nészgárda nélkül, a Wasikowska, Kidman, 
Goode trió között csak úgy izzik a levegő, 

a legnagyobb nyomás persze az India bő- 
ré-be bújó Wasikowskán van, aki az általa 
alakított karakter metamorfózisát olyan 
átéléssel adja elő, hogy mindenki mást le- 
mos a vászonról. 

Nem könnyű film a Vonzások és sokan való- 
színűleg viszolyogni fognak az emberi lé- 
lek legsötétebb 
bugyrába ve-zető 
konklúziótól, de 
vitathatatlanul 
fontos alkotásról 
van szó, amelyet 
minden magára 
valamit is adó 
filmrajongónak 
muszáj megnéznie 
legalább egyszer. 


(Nordic Records) 


feltétlenül egyedi módon skót dudát kever. 
Némi majdnem FM rádió rockos kitérőt (We 
Are One) követően a becsapósan induló Old 
Wives Tale aztán tökéletesen zárja le az első 
blikkre rémisztően hosszúnak tűnő, 15 szá- 
mos lemezt. Szerencsére a masszív dalcsokor 
anélkül pörög le, hogy az unalom vagy 
önismétlés akár egyszer is felütné a fejét, 

ami egyértelműen a P8tR kimagasló dalírói 
képességének köszönhető. Aki nem hisz ne- 
kem, az bátran látogasson el a srácok egyik 
fellépésre és lesse meg (átvált mély narrátor 
hangra) az ország legjobb koncertzenekarát. 
Mindezek után én már csak arra lennék kí- 
váncsi, hogy egy ilyen, közel tökéletes lemez 
után hová tud még menni a Paddy and the 
Rats a következő albummal? Bár... végül is... 
ötlethiány esetén ugye még mindig ott van a 
drunkstep, mint reális alternatíva. 

A z elmúlt években nem sok 
arcade játék tudott lekötni 
hosszabb időre. 
A nosztalgikus újrakiadásokkal az 
a bajom, hogy nálam a múltidézés 
általában csak múló szeszély - ép- 
pen ezért hagy alább a lelkesedésem is hamar az ilyen stuffok iránt. 
A kártya- és társasjátékokat jobban szeretem szemtől szembe játszani, míg az 
újszerű megközelítésekkel és ötletekkel próbálkozó kis címek nem mindig 
olyan érdekesek hosszútávon, mint ahogyan azt elsőre gondolnánk... 
azonban, mindezek ellenére olykor igazi gyöngyszemekkel akadhatunk össze, 
ha gondosan figyelemmel kís az XBLA/SEN megjelenéseket is. Ilyen igaz- 
gyöngy a State of Decay is, amelyet sokan a The Last of Us Xbox-os ver: 
nak gondolnak - nagyon rosszul, ugyanis a két játék nem csak méretében" 
de műfajában sincs ki nőviszonyban egymással: olyan ez, mintha a Halo 
sorozatot párhuzamba állítanánk a Call of Duty szériával. Tény, mindkettő FPS, 
de egyébként, mint a Nap meg a Hold. Azok is világítanak, mégsem keverjük 
össze őket az égen... 


Akkor miért mégis az összehasonlítás? Talán azért, mert mindkét szoftver egy 
lepusztult (vagy inkább el?), elnéptelenedett világba kalauzol el bennünket - 
vagyis hasonló a plot, de ennyi. 


Sokszor fogalmaztam már úgy, hogy egy-egy játék , in medias res" kezdéssel 
hajít bele minket a cselekmény kellős közepébe... nos, a State of Decay nyitá- 
nya után kétszer meggondolom majd, mikor fogom használni ezt a jelzőt még 
egyszer! Nagyon komolyan a mélyvízben találjuk magunkat már a legelső má- 
sodpercben is, de később sem javul a helyzet: ugyan tooltip box-okban a játék 
minden egyes menüpontot, illetve új elemet elmagyaráz, de összességében 
elmondható, hogy a játékosra, vagyis ránk bízza a felfedezés örömét - ebben 
a tekintetben is. Felfedezés - ez akár a kulcsszava is lehetne a State of Decay- 
nek. Az első órában nem igazán mutatja meg magát a program, sőt, tovább- 
megyek: egy középszerű zombis cuccnak tűnhet halom olyan funkcióval, ami 
ről fogalmunk sincs, mi haszna lehetne, és hogy egyáltalán előtérbe kerül 
vagy csak dísznek van ott. . . nos, kedves olvasó, számítani fog a későbbiek 
folyamán az, hogy hány 
emberünk van, hogyan 
találkoztunk velük, mi- 
lyen felszerelést adtunk 
a kezükbe és egyáltalán: 
honnan jöttek. 


Miért? Azért, mert a 
szoftver nagyon forró 


szimuláci jen, jól ol- 
vassátok, szimuláció 


úp 

(nevezhetnénk a műfajt apokalipszis-szimulátornak is) amelyben minden 
egyes tettünknek következménye van. Hihetetlen volt látni azt, hogy ami oly 
sikerült, azt az fidésd Labs meg 
sszeraktak, műk. 
a menedékhelyek menedzselése (barikádok, elsősegély-k. Zportól raktárak 
építése), a társak hozzánk való viszonyától függő viselkedése mind-mind 
életszerűvé teszik a programot - egy élettelen világban. 


Két dolog miatt csaptam hozzá az előző mondat végéhez az élettelen jelzőt. 
Egyrészt, a történet csak látványpékség, degradált valami: csupán vezérvonal a 
túlélés mellett, ami a játék igazi sava-borsa. 

Másrészt viszont, a többjátékos mód hiányára utaltam: sajnos sem offline, sem 
online nemlehet barátokkal összeállni, hogy bulizzunk a világvégén. 

Kár hogy erre már nem maradt idő... vagy másról van szó 

Meglehet, ugyanis azt csiripelték a madarak, hogyha bejön a State of Decay, 
akkor kapunk folytatást belőle, dobozos verzióban, méghozzá MMORPG 
műfajban. Én akarom! És ti? 


Nem tudjátok még? Akkor gyerünk fel a LIVE-ra, szedjétek le az egy órás 
időkorláttal rendelkező demót és próbáljátok ki úgy, ahogyan ebben a rö- 
vid cikkben kidomborítottam a játékot. Ne a történetre menjetek rá, hanem 
a felfedezésre, a ti sre, a tárgyhasználatra, az NPC-k megismerésére. 

Ha ezek bejönnek a próbakör alatt, nem fogjátok sajnálni az 1600 Microsoft 
pontot a játékra. 


(Zárójelben azért megjegyzem, hogy grafikai orgiát.. . na, azt ne várjatok a 
programtól - lőjetek be mondjuk egy HD kiadású szoftvert viszonyítási alap- 
nak: ha így tesztek, nem fogtok nagyot csalódni audiovizualitás terén) 


képződményt választottam, mely cím nem 
lehet ismeretlen a gondolkodásért rajongó Nin- 
tendo tulajdonosok számára, hiszen DS-re korábban két rész is kijött a sorozatból, 


olytatva az eShop ereklyék bemutatását, követ- 
PICRESS E kező áldozatnak a Picross e névre hallgató 
] 


gyors összefoglaló. A Picross alapvetően olyan, mintha a Sudokut összekeverték vol- 
na az aknakeresővel, ehhez mérten a négyzetrácsos játéktér oszlopainak és sorainak 
szélén különféle számkombinációk jelzik, hogy az adott sorokban hol találhatóak 
olyan területek, melyeket be kell színezni. 

Azt persze már a játékosnak kell kisakkozni, hogy a számok milyen leosztásban ke- 
rülnek a játéktérre és persze minél komplexebb egy-egy feladvány, annál nehezebb 
lesz kiszűrni a potenciális lehetőségek közül az egyetlen jót. Szerencsére a program 
az egészen kezdő szinttől vezeti be a játékosokat a sűrűbe és eleinte külön jelzi azt 
is, ha valamit elrontasz. 

A kezdeti 5"5-ös, majd 10"10-es táblák után hamar mély vízben találod majd ma- 
gad, a 15"15-ös darabok ugyanis rendesen meg tudnak izzasztani mindenkit, aki 
történetesen nem országos Mensa bajnok. A Free Mode-ban helyet kapó , igazi" 
feladványok ráadásul hasonlóan egy analóg keresztrejtvényhez, nem jelzik, ha vala- 
mit benézel, így egyetlen apró figyelmetlenség akár fél/háromnegyed órás munkát 
tud pillanatok alatt gallyra vágni. Szenvedni azonban megéri, már csak azért is, mert 
ha sikeresen abszolválsz egy feladványt, akkor a virtuális vállon veregetés mellett 
megtekintheted a munkád gyümölcséből kialakult képet is, ugyanis a Picrossban 


(DZEVANEBB A zgyreerersetnzor 
valószínűséggel mindenki 


találkozott már, aki ottho- 
nosan mozog a letölthető címek piacán és/vagy flipperőrült, hiszen a magyar Zen 
Studios által útjára indított sorozat frenetikus kritikai és közönségsikerét a mai napig 
tart, hála a zseniálisan megtervezett asztaloknak és a hozzájuk kötött franchise-ok 
erejének (Marvel és Star Wars ugye a két legnagyobb fejőstehén). 
Mivel a műfajnak szinte alapfeltétele a részletesen ábrázolt és jól átlátható játéktér, 
ezért a 305 közel sem nevezhető ideális közegnek a flipperezéshez, ráadásul a 
fejlesztők elkövették azt a baklövést, hogy az asztalokat nem az alsó és a felső 
képernyő együttes alkalmazásával jelenítették meg, hanem kizárólag a felső abla- 
kon folyik az akció, míg az érintőképernyőn közepesen felesleges infók garmadája 
foglalja a helyet. Ennek ellenére a játék amúgy frenetikusan sikerült és a kezdeti 
zsörtölődés után a rendelkezésre álló kameraállásokból kiválasztva a megfelelőt, 
már csupa pozitív élménnyel lettem gazdagabb A játékban négy asztal kapott 
helyet, a dzsungeles El Dorado, az ötvenes évek sci-fijeit idéző Earth Defense, a híres 
középkori legendát feldolgozó Excalibur és a beszédes című Shaman. 
Természetesen mindegyik asztalnak megvannak a maga trükkjei, kis rejtett járatai 
és feladatai, melyekre szerencsére nem fejből kell rájönnöd, hanem a start menüből 
egy külön lehetőség csak arra szakosodott, hogy egymás után bemutassa miképp 
lehet az extra helyekre kis (na jó, inkább sok) ügyességgel bevarázsolni a golyót. 
Az eleinte megcsinálhatatlannak tűnő feladatok némi gyakorlással, ha nem is 
könnyen, de legalább kis mázlival megcsinálhatóvá válnak és egy idő után már csak 
az lesz kérdéses, hogy mennyire magasra tudsz felkapaszkodni a leaderboardon. 


Nintendo éShop 


minden egyes rejtvény 
egy.pixelrajzot" rejt 
magában. Ezt egyébként 
néhol könnyedén ki is 
lehet használni, hiszen 
szinte az összes alakzat 
szimmetrikus, így a 

már meglévő kockák 
elhelyezkedésnek alap- 
ján valamilyen szinten 
következtetni lehet a 
fennmaradó terület 
felépítésére is. 

Ezen kívül végső mentsvárként startolásnál a gép automatikusan kitölt neked két 
random választott sort, mely olyan nagy segítséget nyújt a legtöbb esetben, hogy 
az már szinte csalásnak minősül. A 150 feladványt tartalmazó pakk kifejezetten tar- 
tós szórakozásnak bizonyul, és ha valakinek sikerült mindet kipörgetnie, akkor még 
mindig ott van a Picross e 2, mely tovább mélyíti az alapjáték tartalmát. 

Az egyetlen felróható negatívumot a puritán prezentáció jelenti és míg a DS-es 
elődök esetében a legapróbb részletekre odafigyeltek, itt láthatóan minden ener- 
giát a feladványokra fordítottak, ami persze egyáltalán nem baj, hiszen a Picross e 
még ilyen fapados formában is az egyik legjobb logikai cucc a eShopban, melyet az 
alacsony árcímke csak még inkább vonzóvá tesz. 


1-SIVEDOZ 

NintendogShop! — eszgé 


A menüben külön rá tudunk szűrni asztalonként a saját régiónkra, megnézhetjük 
barátaink eredményeit és elsápadhatunk a világranglista első helyezettjeinek 
teljesít:ményén. Az elsőrendű fizikával és tetszetős grafikával megáldott Zen 
Pinballnak időközben kijött egy folytatása is, melyben a legnagyobb Marvel hősök- 
höz (Vasember, Farkas, Pókember és ömm... Penge?) kapcsolódó változatos és lát- 
ványos küldetéseket oldhatunk meg ügyesen terelgetett vasgolyónkkal. Választási 
lehetőség nem lévén, a ZP akkor is erősen ajánlott volna minden flipperrajongónak, 
ha középszerű alkotásról volna szó, a programok magas minősége viszont tényleg 
kötelezővé teszi beszerzését a highscore üldözésre hajlamos 3DS tulajok számára. 


NintendogShop! — eszgé 


ár a Nintendo idei marketingstra- alapformulán csavarnak egyet speciális szabályrendszerükkel, ezzel párhuzamosan 
tégiája 2013-at.a Luigi éveként" pedig a nehézségi görbe is elkezd horizontálisból átmenni vertikálisba. 
aposztrofálja, egy másik, lassan Az eleinte kellemesen egyszerű feladványok hamarosan a múlt ködébe vesznek, te 


feledésbe merült játékhősnek is komoly pedig vért izzadva próbálsz navigálni a fix elemekből felépíthető pályákon, zsong- 


esélye van arra, hogy ebbe a 365 napos lőrködsz egyszerre több minivel vagy próbálod kétségbeesetten átlátni az utolsó 
) Ta § örömünnepbe beleköpjön. kategóriában megtalálható extra nagy/szövevényes pályákat. 
aminis, 11 ÜL) 04, € b Az ereje mindenképpen megvan hozzá, Az összesen 1801!) szint kipörgetését követően ha még mindig maradt benned 
révén egy brutál nagy gorilláról van szó kitartás, meg lehet próbálkozni akár saját feladványok megszerkesztésével vagy 
és most nem átvitt értelmű kétajtós kipróbálni a más játékosok által feltöltött pályákat. 
szekrényekről beszélek, hanem a híres és közkedvelt Donkey Kong-ról. A kb 3500 Ft-os árhoz képest már alapból masszívnak számító tartalom az online 
A karrierjét egy 200 zsillió éves játéktermi géppel beindító főemlős évek óta húzódó porcióval aztán végleg bealázza a dobozos címek javát, így hát nem is lehet kérdé- 
száműzetése után idén novemberben kap majd egy zseniálisnak kinéző saját Wii U ses, hogy a 30S tulajoknak kötelezően be kell szerezni a Minis On the Move-ot, már 
anyagot (Tropical Freeze), a május végi Donkey Kong Country Returns 3D sikerrel csak azért is, mert mint tudjuk 2013 a gorilla éve... 


ültette át a 2010-es Wii játék idegrohamait három dimenziós formába, ráadásul 
ugyanebben a hónapban még a kizárólag eShopos megjelenésű új Mario Vs Donkey 
Kong játékban is osztott főszerepet kapott hősünk. A speciálisan a Nintendo hand- 
held masináira fejlesztett szériáról utoljára három évvel ezelőtt hallottunk a remekül 
sikerült Mini Land Mayhem! alcímű epizód megjelenése kapcsán, melyről anno sze- 
rény személyem is értekezett ezen magazin hasábjain. 

Az MLM-ben Donkey koma tradicionálisan gonosz karakterként jelent meg, aki mi- 
után pont lecsúszott az új minifigurás témájú vidámpark megnyitóján osztogatott 
Pauline babákról, inkább elrabolta az igazi csajt (két szó: EPIKUS SZTORI). 

Miután DK megkapta a jól megérdemelt maflásait és rendszeresen eljárt csoportte- 
rápiára (Rontó Ralph sztájlban), a friss epizódra teljesen új ember... akarom mondani 
gorilla lett, ezért a sorozat történetében először a szokásos.Vs" titulus helyett immár 
Mario AND Donkey Kong - Minis On the Move a cucc címe. Ehhez mérten ezúttal 
nem tartozik a játék céljai közé a csávó lezúzása, hanem a jó útra tért Kong a drága 
Pauline-el karöltve immár szervesen részt vesz a Mini Toy Carnival szervezésében a 
minijáték sátor direktoraként (három szó: MÉG EPIKUSABB SZTORI). 

Antagonista és körítés tehát ezúttal nincs, a játékmenetbe ellenben igencsak bele- 
nyúltak a Nintendo fejlesztői. A Lemmings szerűen terelgetett figurák helyett ezúttal 
egy lyukakkal teli akadálypályákon kell célba juttatni a miniket, a dolgunk pedig 

, Mindössze" az, hogy megépítsük számukra az utat a biztonságot jelentő csillaggal 
ellátott mezőig. 

A réseket a képernyő jobb oldalán potyogó, különböző típusú kanyarulatokat tar- 
talmazó blokkokból lehet pótolni és igen, ez eddig tiszta Tetris, holott a valóságban 
inkább az ősrégi Pipemaniát idézi a dolog, csak itt szolidan szöttyögő szmötyi (mily 
szép alliteráció, nemde?) helyett a kis felhúzós bábukat kell terelgetni, lehetőleg 
úgy, hogy a kijárat felé vezető úton felmarkolják az összesen három fajta színben 
érkező Mario érmék mindegyikét. 

Ez a lelkedet elöntő mérhetetlen büszkeség mellett azért is fontos, mert a segítsé- 
gükkel lehet megnyitni olyan extrákat, mint a tradicionálisan felesleges nézegethe- 
tő figurák illetve az egy fokkal hasznosabb minijátékok. Ez utóbbiból összesen négy 
fajta van és bár egyik sem fog lekötni párszor tíz percnél tovább (okés, a kockabon- 
tással akár 20"! percet is el lehet tölteni egyhuzamban), kellemes kikapcsolódást 
nyújtanak az útpakolgatásban megfáradt játékosok számára, ráadásul mindegyik 
attrakcióhoz új szinteket is lehet szerezni szintén a zsetonok perfekt felmarkolásával. 
Maga a főjáték is tartogat emellett kellemes meglepetéseket, hiszen az előrehala- 
dással párhuzamosan folyamatosan nyílnak meg új játékmódok, melyek a jól ismert 


Sziasztok! Itt a nyár, az uborkaszezon, 
semmi az égvilágon nem jelenik meg. 

Épp ezért, ilyen szellős hónapban nem na- 
gyon volt szívünk/lehetőségünk korlátolni 
a témaválasztásotokat, úgyhogy a jó öreg 
bármi" lett kitűzve. Jöttek is a levelek, 
tényleg bármiről, tényleg mindenről, úgy- 
hogy csapjunkis bele. rolmanus 


Számomra meglepő volt, hogy témamegjelö- 
lés nélkül, sokkal jobban teljesítettetek levélírás 
gyanánt; valahogy jobban pörögtek az agyte- 
kervények ezúttal. Vagy lehet, hogy csak a nyár 
van Rátok ilyen áldásos hatással? 

No, mindegy, valahogy csak túléljük ezt az 
uborkaszezont is; úgyhogy mindenki induljon 
meg valamilyen fesztiválra, vízpart mellé, 
külföldre-belföldre, stb., és barnuljatok le, 
amennyire csak lehet. Így aztán legközelebb- 
re jöhetnek a nyári hányós/beb"szcsizós/ 
csajozós-pasizós sztorik! :) JediEco 


Jó napot kívánok! 
Tekintve, hogy felvetett témaként a , bármi" 
lett kiáltva az éterbe bele, én ezt hívószóként 
definiálva menten klaviatúrához is tigrisbuk- 
fenceltem, mert ugye mondanivalóm az nem 
sok van, de titeket szeretlek. (Mi is szere- 
tünk téged, a heteroszexualitás szigorú 
határain belül. r) (Amm, egyeseknek milyen 
kevés kell a boldogsághoz?! J.) Az új oldalatok 
meglehetősen tetszetős, de látogatottság 
terén egyelőre nem valami nagy a banzáj 
(meglátásom szerint sokat lendítene a 
dolgon, ha a magazin tesztelő-félistenei is 
felcuppannának olykor a hálóra, hivatásos 
Jedimesterüktől pölö már jó két éve nem 
tudtam erő-erősítő órát venni). (Mostaná- 
ban már mi is elkezdtünk felbukkanni. r) 
(Egyél sok Erő-levest, aztán ha már úgy érzed, 
hogy kellően tápos lettél, visszatérünk az ok- 
tatáshoz! :) J) Mondjuk mint az Ibizá szaund 
Békéscsabán, ami a tavalyi tumultust tarkón 
taposva kongott az ürességtől. Ennek elle- 
nére minden haveromnak összehoztam 
valami random barátnőt - magamnak csak 
egy pofont, hát ez szívás. (Öltözz ByeAlex-nek, 
az mostanság bejön a csajoknak! J.) Másnap 
pár huligánnyal grilleztünk, ahol is szaksze- 
rűen megállapítottam, hogy az 1200 Ft-os 
Gines üvegbe vízkőoldót töltenek. Szagra 
legalábbis ugyanaz volt. Meg ízre is. Na de 
nem lényeg, Konzol! A magazin 31. számá- 
nak megjelenésének napján vagyunk, és 
jelen pillanatban szilárd meggyőződésem, 
hogy a Microsoft nem konzolt, hanem 
páraelszívót szeretne kiadni, csak a többség 
nem érti meg a törekvéseiket. (Igazából 
ilyen kommunikációs rémálom után nem 
csoda, hogy senki nem érti őket. r) (Én még 
nem írom le őket. Az Xbox Two szerintem 
tarolni fog! :D J.) Na de megyek, nézek inkább 
Dragon Ball-t. Apropó, nem igazán értem, 
miért különcködik az anime a filmektől, 
zenéktől, sötöbétől. Engem nem zavar, de 
picit fura, hogy 2 oldalt kap, míg a fentebb 
említettek el vannak intézve félen. Szerintem 
simán megférne a Művelödj.. .-ben. (Azért 
nem feltétlen jó ötlet egybemosni a kettőt, 
mert nem mindenkinek veszi be a gyomra 
az animét, és ha a filmek helyéből vennénk 

el az anime javára, annak ők sem örülné- 

nek. r) (Jól szóltál tanult kollegám! J.) 
A Fűrész meg hulladék, tény. 
Aki keményebb hor- 


rort akar nézni, az nézzen Szerb filmet, annak 
legalább mondanivalója is van, mondjuk 
jónak nem jó... Na de mivel nem volt túl 
sok értékelhető gondolatom, inkább lépek 
tanulni, mert 1,2-es matek, ill. 14-es német 
átlag így június elején nem túl biztató. Na 
sziasztok! (És én még azt hittem, én voltam 
rossz tanuló. r) (Látod, ez a hatása a vízköol- 
dó-ivásnak! :) J.) 

DaniS(oul) 
(egy elvakult citromail fan) (Fóóój, bazme" :) J.) 


Üdv! 
A Konzoltáció keretein belül szeretnék kifej- 
teni egy sajátos véleményt a Dishonored-ről 
(mert miért ne?), ugyanis sokak számára 
közel sem egyértelmű, hogy mennyire 
eredeti, milyen műfajba tartozik igazán, stb. 
A Konzoltációt meg mindenki elolvassa, nem 
úgy, mint a blogomat (mert nincs), és így Ti is 
kifejthetítek a véleményeteket (hátha hülye- 
séget írtam). (Egész biztos, a Dishonored-el 
ugyan még nem játszottam, de azért majd 
jól leoltom a véleményed. r) (Olyan rendi 
gyerek vagy te Roli, hogy csak csuda! J. ) 
Előre bocsátom: sokat fogom a levélben 
Warren Spector designer nevét emlegetni, 
hisz annak ellenére, hogy konkrétan a 
Dishonored fejlesztésében nem vett részt, a 
játék végső formájának elnyerésében sokat 
számított. (Noted! J.) 
Warren Spector amúgy konkrétan az a sze- 
mély, aki a lehető legnagyobb nonlinearitás- 
ra, magas interakcióra, teljes uníverzumok 
létrehozására törekszik a játékaiban (nem 
meglepő, hogy ő volt az a személy, aki nyíl- 
tan kijelentette, hogy, A Heavy Rain olyan 
játék, amelynek soha sem kellett volna lét- 
rejönnie.), többek között neki köszönhet- 
jük a System Shock-ot is. A SS széria már a 
90-es években olyan elemeket ültetett az 
FPS műfajába, mint a karakterfejlesztés, 
a sztoriorientáltság, vagy a már említett 
magasfokú interakció a játék világával. 
Szintén 90-es években elindult széria a Thief 
(amelynek negyedik részétől semmi thiefe- 
set" nem várok, tekintve, hogy a színtén 
Sguare Enix által készült Deus Ex: Human 
Revolution se tartalmaz sok, Deus Exet"), 
amivel pedig W.S. a gépiesített viktoriánus 
érába helyezte a lopakodós játékmenetet. 
Ezek együtt már megalapozták az immerse 
sim műfaját (most ne az műtőszimulátokra, 
meg a Simsekre gondoljatok), de 2000-ben 
megjelent a Warren Spector által cirka 3 évig 
fejlesztett Deus Ex (ami személyes kedven- 
cem is), amelyben talán minden tudását 
belesűrítette. Ennél a játéknál (pontosab- 
ban annak fejlesztésében) viszont fontos 
szerepet játszott Harvey Smith is, aki viszont 
a Dishonored-nél is programozott. 
Itt már egyértelmű, hogy a lopakodás miért 
olyan, mint a Thiefben/Deus Exben, honnan 
vette az ihletet ahhoz, hogy gyilkolászás 
nélkül is végig tudjuk játszani a stuffot, miért 
vannak varázslatok benne (gondolom a Deus 
Ex augmentációinak alternatívái), mitől lett 
nyitott a pályadizájn, miért van karakter- 
fejlesztés, ésatöbbi- ésatöbbi. (És hol van a 
vélemény a Dishonored-ről, amit ígértél??? J.) 
Zárógondolat? A Dishonored javarészt War- 
ren Spector munkásságából szemezget 
(csak azért javarészt, mert van némi 
Assassins Creed és Bioshock is), 
így egyértelmű, hogy 

jó játéknak kellett születnie, de eredetinek 
a legkisebb mértékig sem nevezhető. 
Csak sajnos sok a buta, tapasztalatlan ember, 
aki minden olyan FPS-t eredetinek nevez, 
ami eltér a tucatlövöldéktől. (Valóban , sajá- 
tos" vélemény, de inkább nevezzük kicsit sar- 
kalatosnak. Kissé ingatag érvelés volt mindez, 
szívesen olvastam volna még, hogy miért érzel 
így a Dishonored kapcsán. Szerintem bődülete- 
sen stílusos játék. J.) 
A magazin tetszik (bár szerintem az én borí- 
tópályázatom mérföldekkel jobb lett, mint 
az, amely nyertes lett, de nyilván a vesztes- 
nek mindig savanyú a szőlő), ezzel nincs 
gond, bár ha belegondolok, soha nem is volt. 
(Köszönjük, nyomjuk tovább ezerrel. Borító 
ügyben én nem tudok igazságot tenni, 
mert a te munkádat nem láttam. r) (Sajnos 
én sem láttam a pályázatokat, így erről én sem 
tudok érdemben nyilatkozni. Gondolom nem 
Dishonored volt rajta... :) J.) 

Üdv: Atis 


Sziasztok! 
Unhearted vagy Unearthed? A cím nagyon 
ismerős... Ha dobozos formában megjelent 
volna, a konzoljátékboltok polcairól többen 
a kosarukba rakták volna a kedvező ára 
miatt, meg persze azért, mert Uncharted-nek 
nézték. Persze nem a játékosok, hanem azok 
a szülök, akik a gamer gyermekeiket szeret- 
nék meglepni ballagásra egy kalandos jó 
nevű játékkal... (Imádom a féltájékozott szü- 
lői vásárlókat. Emlékszem, amikor én kér- 
tem még kisebb koromban PlayStation-t 
Karácsonyra, kurzusokat tartottam édes- 
apáméknak, mire megtanulták, hogy az 
NEM NINTENDÓI! r) (Ezen én is átestem, de 
pölö fordítva is kellett már egyértelműsítenem 
aSNES, Gamecube, Wii szavak után, hogy ez 
mind NINTENDÓ! ;) J.) 
A játékkal való találkozásom a Playstation 
Store-on történt...nem hittem a szememnek, 
megjelent az első klónja a kedvenc játékom- 
nak! Milyen lehet? A kiváncsiság furdalt, 
videókat, végigjátszásokat keresgéltem róla 
a neten. Gameplay videót nem, csak egy 
trailert találtam. WTF? Ez mi? Látszott, hogy 
egy gyengébb grafikájú játék, Tomb Raiderre 
és Indiana Jones-ra hajazó kalandot kínál. 
, Ezt nem hagyhatom ki, bármilyen legyen!" - 
gondoltam, és befizettem rá a store-on... 
Egy bő óra leforgása alatt a kiadott első 
epizód összes trófeáját megszereztem, és 
örültem... Örültem, hogy vége... Ugyanis amit 
a Semaphore készített, az minden, csak nem 
játék és nem élmény. (Ezen a ponton már 
nem bírtam ki és rágugliztam. Nem jártam si- 
kerrel, viszont a Metacritic segített. /Unearthed: 
Trail of Ibn Battuta a teljes címe./ Gyóóó, gecc, 
gyerekek!!! Ekkora fadapos, láma koppintást 
még nem láttam! A karakteranimációk szinte 
viccbeillőek! :) J.) Kíváncsi lennék, hogy olyan 
ember, aki sose játszott semmiféle video- 
játékkal, hogyan vélekedne róla? Nekem 
a játék" közben az 1997-es Tomb Raider 
élmények jöttek elő. (Vizualitás terén? :) r) 
(Egyébként nem jársz messze a valóságtól Roli! 
J.) Amikor egy sírkamrában legördülő kövek 
között kellett szaladgálnom és lengő bárdok 
között átosonni, hirtelen megcsillant a 

szívemben a remény, hogy , na, ez kezd be- 

indulni!" Örömöm nem sokáig tartott, 
az egész játékban ugyanis csak 
egyszer van gördülő 

kő, lengő bárd, fáklyával a kézben a sötétben 
peremen sétálás, és csak egyetlenegyszer (!!!) 
lehet felkapaszkodni egy oszlop bordáza- 
tán (ala TR), többé sosem. Megjelenik egy 
távirányítós autó is egy pálya erejéig, ott kb 
30 métert kell irányítani, aztán ennyi. Emlék- 
szem, a feladványok egész sora, platformer 
részek variációja, élmények tárháza, kincsek 
felfedésének élménye övezte a játékot, a 
JÁTÉKot, de nem ezt... 
Azt hittem, kaptunk egy ps1, ps2 szintű 
játékot, hasonlót mint az Indiana Jones 
B" kategoriájú játékok, de kiábrándultam 
teljesen, mindenből egy kícsi volt, de az is a 
leggyengébb amit valaha láttam... (Én csak 
a Story Trailert néztem végig, de azis elég volt. 
Saccolásra 1 pontos játéknak tűnik! J. ) 
Van tps lövöldözős rész is a játékban, de jobb 
nem írni róla, annyira gyenge. 
Biztosan emlékeztek az UC3-ban a piacos 
jelenetre, amikor a kis Nathan-nel sétálunk. 
Nos, itt is van egy fejezet, ahol kb 300 métert 
kell sétálnunk egy bazársoron egy hölgy és 
egy öreg társaságában. 
Érdekességképpen egy alak egy deszkát szö- 
gelget a falra a végtelenségig, meg egy-egy 
macska is pihen, de más nincs, a kereskedők 
feleslegesen várják a vevőiket, láthatóan 
rajtunk kívül senki nincs az utcákon, mi sem 
a helyi kenyérlángosért jöttünk a piacra, 
de se futni nem lehet, se mást tenni, csak 
a csipőficamos hősünnkel sétálgatni, és a 
kihalt utcák szegleteiben egy-egy csillogó 
kincset megtalálni. (nem a víz a legnagyobb 
kincs?) Erről szól ez a fejezet. (Azért nem 
jár acsi, hogy az első fejezet után törlöd a 
játékot immediately??? :D J.) 
. amiből összesen 7 van az első epizód- 
ban. Ha mindet megtalálod, trófeát kapsz 
jutalmadul. Aztán a semmiből feltűnik egy 
sellenség"is, akinek a nyomába kell eredni, 
és kb 200 méter után elis fogod kapni, egy 
kis béna verekedős rész követi, melyben volt 
szerencsém tapasztalni, hogy ellenfelem 
váratlanul egy bug miatt semmivé vált, 
újra kellett indítani a checkpointtól. 
A játékban még autós üldözős részt is ka- 
punk, rendőrautók elöl kell menekülni a 
kihalt kisvárosban, más kocsi szinte nincs is 
az utakon, csak mi, és vagy 6-8 rendőrau- 
tó, de azok mindenütt... Ha sikerül lassan 
ellavírozni, és elhalkul a szirénájuk, a játékot 
teljesítettük is... Összességében arra jó a 
cucc, hogy jót nevess a hibáin, de a folyta- 
tásból már biztosan nem fogsz kérni, mert 
ebben minden benne van, amiből érdemes 
kimaradni... (Elég szörnyen hangzik, ha 
kijön dobozos kiadásban, meglepem vele 
JediEco barátomat Karácsonyra. r) (Lécci, 
kettőt kérnék! Már csak azért, mert egyet 
hozzád vágni izomból, nem lenne eléggé 
kifejező! :) J.) 

üdv, KovZsi 


Kedves Konzol Magazin! 
Hosszabb gondolkodás után én is tollat ra- 
gadtam, mert arra a megállapításra jutottam, 
hogy egy nem kevésbé érdektelen témát 
hozhatnék fel rövid konzoltációs rovato- 
tokba. (Maximálisan sikerült felkelteni az 
érdeklődésem. r) (Lássuk-lássuk! J.) Utálom 

kimondani, mert nem a valóságot takarja 

a fogalom de nincs rá más szó: játék 
függő voltam. Azért nem jó rá 
ez a szó, mert effektí- 


070 I KOSZOL ÍJ www.konzol.eu 


ven a játék nem fogja azt súgni a füledbe, 
hogy gyere és játssz velem nap hosszat. Te 
hozod meg ezt a döntést ráadásul úgy, hogy 
ezt észre se fogod venni. Érdekes tapasztalni 
mindezt saját magadon, az idő elteltével 
arra lettem figyelmes, hogy egyre könnyeb- 
ben mondok le a korábban rettentően ked- 
velt tevékenységeimről. Gondolok ez alatt 
meccs nézésre, olvasásra, bulizásra és bizony 
az edzéseket is kezdtem előszeretettel elha- 
nyagolni. Nem beszélve arról , hogy a köz- 
vetlen környezetemben lévőkkel is feszült 
lett a viszonyom. A tanulmányi eredményem 
ugyan nem romlott, mert szerencsémre nem 
vagyok nehéz felfogású, de abban biztos 
vagyok az aktuális játékvilágból mindig nap- 
ra készebb voltam mint az anyagból. Nem 
kellett nagyobb segítség, de kisebb ráhatás 
után realizáltam a helyzetemet és cseleked- 
tem. Rá jöttem , hogy a játékok vonzereje 
abban rejlik hhogy egy számunkra ideális és 
könnyen emészthető világot teremt . Plusz 
amit rettentően jól eltalálnak manapság az a 
nehézség, ugyanis nincsenek leküzdhetetlen 
akadályok. A játék tervezői kínosan figyelnek 
arra. hogy a képességeink teljes összhang- 
ban legyenek az aktuális feladatainkkal , 
céljainkkal. Ha ténykedünk annak helyes- 
ségét/súlyát azonnal tudtunkra adja a gép, 
ezt trófeák, jutalmak esetleg megvonások 
formájában fogjuk érzékelni. Rövid, világos, 
érthető célokat feladatokat fognak nekünk 
kreálni a nagy játékgyártók. Az egészben 
az a legszomorúbb hogy a gyerekek is 
belekerülnek ebbe a célközönségbe. Látszat 
óvintézkedésekkel próbálják ezeket a korral 
járó problémákat orvosolni. Például a PS3 
nem játssza le a lemezt ha úgy van beállítva, 
de persze a gyerekeknek valljuk be ez már 
rég nem akadály. Voilá kész is az agymosás. 
Lehet is menni a kijelölt szakorvoshoz(ami 
ugye nagy valószínűséggel nincs is). 
A sikerélmény, ez a kulcs mondat. Ismerjük 
be elég kevés siker éri az embert a hétköz- 
napjaiban. A program viszont ha csak rövid 
időre is kiragad téged a szürke hétközna- 
pokból és abban a korban annak a bőrébe 
bújhatsz akiébe csak akarsz. Hős lehetsz 
,sztár sportoló ,titkos ügynök bérgyilkos 
és még meddig sorolhatnánk felemelő 
érzés ugye? Igen tudom! Nem akarom azt 
mondani hogy nem akarom senkinek itt azt 
észt osztani, mert mindenki láthatja hogy 
épp azt teszem. Én nem azt mondom hogy 
vágjátok el a vezetékeket, nekem is ott van 
a PS3-mam a régi helyén mindennap látom 
egy különbséggel Ahogy már nem hoz akkora 
lázba mint rég. Ugyanúgy játszom az aktuális 
címekkel én is, de közben elkezdtem egy 
teljesen új életmódot folytatni. Keményen 
oda kell tegye magát az ember mind fizikai 
és mentális értelemben,de higgyétek el 
jönni fogsiker. Az a győzelem amit két 
kezemmel mértem,ezerszer jobb volt mint a 
világ összes virtuális trófeája. (Na ez egy nor- 
mális levél, hihetetlen. Persze, van abban 
valami, amit mondasz, a videojátékoknak 
is van manipulációs hatása, mint minden 
tömegterméknek. Oda kell figyelni vele, és 
felelősséggel élvezni, akkor nem lesz baj. 
A túlzott óvatoskodás oldalára sem szabad 

átbillenni, de azt hiszem addig nincs 

semmi gond, amíg csak hobbiról be- 
szélünk, még ha elhivatottan 
űzi is az ember. r) (Va- 


lóban, ez egy nagyon jó levél volt, köszönjük 
Babi néni! Jól látod, hogy sikertelenség-sikerél- 
mény mezsgyéjén (is) lehet keresni a kvázi ,füg- 
gőség" okait - pl. szociális interakciók hiánya, 
kontra online haverok, vagy az a ,menekülés; 
amit a levélben olvashatunk -, de amíg tudja 
az ember, hogy a valóéletben is majdhogynem 
megkaphatja mindezt, addig nincs gond. 
Viszont néha kilépni a bőrünkből, hogy mond- 
juk szuperhősök legyünk, vagy, például hogy, 
heroikus küzdelmet vívhassunk a gonosz ellen, 
azért nem olyan rossz dolog; csak a realitásér- 
zékünk ne vesszen el. J.) 

Üdv: Babi néni 


Sziasztok, 
Eltelt egy kis idő a legutolsó levelem óta és 
volt történés rendesen. Ja és köszi a potya 
nyereményt, nem volt rossz. Témát nem 
nagyon adtatok meg, ezért most egy nagyon 
vegyes iromány következik. (Azt szeretjük. 
r) (,Gyere őrült, gyere őrült, szükségem van 
rád..":) J) 
Lezajlott az E3, a konklúziót mindenki levon- 
ta magának. Nagyon úgy fest, hogy a PS4 
hatalmas előnnyel fog indulni, mert olcsóbb, 
erősebb, nincs ránkerőszakolva az Eye (lásd; 
Kinect ügyek) és nem kell 24 óránként beje- 
lentkeznünk. (Persze, mint kiderült, utóbbi 
X-en sem, de egyelőre még így is érezhető 
a PS előnye. r) Az exkluzívok ennek ellenére 
mindhárom platformon nagyon jók lesznek. 
Azonban a kiotóiak álomvilágban élnek. 
Nem volt nekik konferenciájuk, ezt tudtuk 
előre, de az E3-as Direct kritikán aluli volt. 
Van egy viszonylag korrekt gépük, de kábé 
semmi komolyabb cím nincs láthatáron a 
Bayonetta 2-n és az Ubisoftos játékokon 
kívül, third-party támogatás konvergál a nul- 
lához. Azt láthatjuk, hogy a Nintendo kezdi 
feladni az asztali piacát és teljes mértékben 
a 3DS-re akarnak támaszkodni. (Hát igaz, 
ami igaz, a Nintendonak valóban fel kéne 
kötni a gatyát, gyakorlatilag sorra hagyják 
a gépet magára a kiadók, és úgy tűnik, ez 
őket egyáltalán nem izgatja. Nem lenne jó 
egy újabb Gamecube-ot búcsúztatni pár év 
múlva, de a jelenlegi helyzet nagyon arra 
hajaz. r) (A Nintendót még nagyon ne írjátok 
le!!! Lesznek még itt nagy dolgok... ;) J.) 
Ez szerintem kevés lesz a Vita ellenében, 
mert az szépen lassan be fogja hozni magát. 
Mondjuk Japánban sok esélye nem lesz, 
mert nincs rá Monster Hunter, de a 4. rész Wii 
U-ra sem jön - kár. 
A magazin továbbra is nagyon jó, a 31. szám 
olyan szinten lett összeszedve, hogy az már 
brutális. Tartalom dögivel, kibeszélő király, 
anime rovat szintén, van dögivel Nintendo-s 
teszt (végre!) és eShopos tartalmakat is 
teszteltetek - mondjuk egy kis dorgálás kijá 
hogy négyből négy 30DS-es, mert van pái 
ság Wii U-ra is. (Hát épp az előbb beszéltük, 
hogy nincs! :) r) 
Egy kis ötlet a magazinhoz: lehetne egy két- 
oldalas cikk a külföldről való játékbeszerzés- 
nek. Elkergethetnétek a tévhiteket, hasznos 
tanácsokat adhatnátok (tuti lelőhelyek 
pl.), mert sok dolgot olcsóbban vagy csak 
külföldről (mint japán nyelvű játékok) lehet 
beszerezni. (Elküldjük az ötletet a felsőbb 

vezetőségnek. Vagyis nem, mert olvassák 

úgyis. r) Addig is két fesztivál meg 
balatoni kiruccanás között tart- 
sátok hűvös helyen 


a konzolokat, mert nem szeretik a meleget és 
úgy fogtok járni, mint én. (Mert mit csináltál 
velük? Grilleztél rajtuk? :) J.) 

CrazyHussar 


Kedves Konzol Magazin 
A levelemet egy őszinte vallomással kell 
hogy kezdjem, ugyanis eléggé besz"rtam 
mikor kimaradt a májusi számotok. Hirte- 
len nem tudtam hogy mitévő legyek és 
hogy hová tűnt az olvasnivalóm, de aztán 
megkönnyebbülve láttam végre hogy a 
konzolonline.hu új lapszámot ígér. (Ha rend- 
szeresen követed a Konzol Online-t, többet 
nem fogsz beszarni. Legalábbis miattunk 
nem! :) r) (Épp most folytatunk szponzorációs 
tárgyalásokat a Crepto-val, hogy máskor se 
legyenek ilyen jellegű problémáid! :) J.) 
Na szóval térjünk át a játékokra, így az E3 
után már szélesebb a látókörünk az új gene- 
rációs konzolokkal kapcsolatban. Először is 
ugyebár megmutatták végre hogy hogyan is 
fog kinézni a PS4, és azt kell hogy mondjam 
hogy a Sony sem nagyon erőltette meg a 
dizájnereit. Lehet hogy ezért a kijelentésért 
egy életre lecsuknak de szerintem nem 
kifejezettem csúnya az Xbox One mégis min- 
denki leoltotta a kis VHS lejátszót... Kérdem 
én a Sony-s melegszendvics sütő jobban 
néz ki? (Elmondom, nekem miért tetszik: 
nagyon emlékeztet a PlayStation 2-re. És 
ebben az iparban nekem onnan vannak a 
legszebb emlékeim. r) (Én lesz"rom, hogy néz 
ki, csak jó játékok legyenek reájuk! J.) Na de 
erről ennyit majd megszokjuk. A játékfel- 
hozatalban viszont pozitívan csalódtam a 
Microsoft konferencián, oké megint vannak 
casual marhaságok (amit még mindig 
baromi sokan megvesznek), de végre kapunk 
pár új exclusive címet. A Sony konferencia 
egyáltalán nem hagyott bennem mély 
nyomot (igaz a Microsoft-é sem annyira), 
de azzal viszont hogy a PS4 nem igényli a 
folyamatos internetkapcsolatot és támogatja 
a használt játékokat, még meggyűlhet a baja 
a MS-nak. (Nálam a Kingdom Hearts III-nál 
vettek meg. Sírtam, mint egy ovis hülyegye- 
rek. Nem kihasználni a feldobott labdát, 
Jedi!:) r) (Najó, ezegyszer megkegyelmezek, te 
ovis hülyegyerek... :) J.) Az viszont kifejezetten 
kiverte nálam a biztosítékot hogy a Kinect 
folyamatosan figyelni fog, az én nappalimat 
ne szuggerálja már egy kamera folyamato- 
san. Teljesen paranoiás lennék tőle (kellet 
nektek összeesküvés elméletekről cikkeket 
írni :D ). (Engem mondjuk kifejezetten nem 
botránkoztat meg a Kinect állandó bekap- 
csoltsága, engem a jelenléte abszolúte nem 
érdekel, nem motivál. Épp ezért nem akarok 
100 euróval többet kiadni rá, ha soha nem 
használnám. r) (Senkinek nem jutott még az 
eszébe, hogy letakarod egy ronggyal oszt" kész 
is a megoldás?! J.) Köszönöm a figyelmet a 
lap még mindig hozza a kívánt színvonalat 
dizájnban, tartalomban, és minőségben. 
Ui: Egyébként személy szerint marhára irigye- 
lem a munkátokat :D (Szeressük is csinálni. 
r) (Én csak a Konzoltáció gyártástól kapok 
idegösszeroppanást, hogy egy ilyen hülye 
ovisgyerekkel vagyok összezárva! :D J.) 

Balázs 


Hola, zcómo está 
Még anno 2009-ben (már 4 
éve?) volt szerencsém 


kint lenni személyesen a pont abban az év- 
ben megújuló E3-on, és igencsak gigantikus 
élmény volt. (Na most én irigykedem. r) 
(Legközelebb még több ilyesmit írjál, hátha 
Roli idegszanatóriumba kerül. :) J.) 
Így az óta mindegyiket nyomon követem, 
ahogy a mostanit is. Egyértelmű, hogy idén 
a két konzolos front volt, ami a legnagyobb 
érdeklődést keltette, és azt kell, hogy mond- 
jam, hogy a Sony bizony jobb érveket tudott 
felmutatni aktuális dobozkája iránt, mint a 
Microsoft (mondom ezt xbox360 tulajként). 
Hál istennek a kiadók sem szorultak hát- 
térbe, sőt, és éppen ezért rengeteg jó és 
izgalmas új címmel fogunk gazdagodni, nem 
pedig a rókabőr-effektus lesz erőltetve. 
(Én is örültem, és a két nextgen konzolnak, 
és a rengeteg érkező új IP-nak köszönhető- 
en az elmúlt 4 év legjobb E3-a volt, ez nem 
is kérdés. r) 
És hogy ne legyünk annyira komolyak: ked- 
ves tudosítók... értem én, hogy sok volt az 
újdonság idén (szerencsére), de máskor a sok 
lenge hölgyről is kérünk minél több képet, 
hiszen Ők is elengedhetetlen részei az E3- 
nak :) (Nincs E3 csö... cosplay nélkül. r) (Az 
idei E3 még e tekintetben is alulteljesített... 
napokig szomorú is voltam. J. ) 
Legyetek jók, a megjelenés napján rátok 
vetem magam (szuper exkluzívak voltatok 
előző hónapban, de most tessék időben 
megjelenni :P ) 

vadiós, hyper 


Hi KonzolTeam..és JediEco-ék! :D 
Kezdeném azzal, hogy már régóta szerettem 
volna nektek írni, de mindig közbejött valami 
- nem jutottam géphez, nem voltam otthon, 
stb. (Nem kellenek a kamu kifogások! ;) J.) 
De most végre tudok írni a Konzoltációba! 
(És ennek örülünk is! r) Juppiéé, megjött 
a megváltás, Gazsi indítzsad a bulité.! :)) 
Elnézést de ezt már vagy 5-ször átgondol- 
tam és jó ötletnek tűnt berakni...Utólag 
visszaolvasva talán mégsem... (Eddig tartott 
az öröm! r) (Most mér rontod el máris a ked- 
vét a Kedves Levélírónak, Roli? Várjuk kicsit, 
hátha belendül még! J.) Nem volt olyan sok 
konzolom, elsőnek kezdtem a sort a kereszt- 
apámtól kapott Dreamcast-tel, amit mi csak 
SEGA-nak hívunk a mai napig - ugyanis még 
megvan -, hiszen szinte csak olyan márkájú 
játékok vannak rá! (Hát többnyire sajnos 
igen, meg is döglött szegény. r) Aztán jött 
az újabb (pixel)Mérföldkő, megkaptam a jó 
öreg PS2-est, és hozzá jó sok kiváló minősé- 
gű játékot! Sokáig ez volt nekem a csúcsok 
csúcsa, a konzolok konzola. Egészen 2009. 
December 24.-ig, amikor is egyik ismerő- 
sömnél megpillantottam a konzolok Chuck 
Norris-át, mégpedig a mostani konzolge- 
neráció egyik legjobb játékával együtt. 
Rá majdnem 9 hónapra, nehezen összeku- 
porgatott zsebpénzemből megvettem a 
szerelmemet, egy winchester nélküli Xbox 
360-at, a Fable 2, GoTYE-nel összepárosítva. 
Egyetlen 1000 Ft.-os hiányzott az Assassinrs 
Creed 2-höz...De sebaj, jó volt a Fable is 
végigvittem párszor azt ist Jelenleg a fifa 
13-mat nyüstölöm,és hébe-hóba GTA-zgatok 
egyet... Ja! Meg az általatok kihírdetett 

nyereményjátokon megnyert Fora Hori- 

zontis tolom elég szépen! 
Hogy az új generációs gépek- 
ről, meg az E3-ról 


mi a véleményem?Érdekes...az új gépek 
rögtön kiadás utáni megvásárlását szerin- 
tem a 150000 FT--os ár miatt kapásból el is 
felejthetem (plusz szerintem az is közre 
játszik a dologban,hogy akár ciki akár nem, 
nincs se 3D-s, se HD-s,de még LCD- tv-m 
se....). (Hát igen, mivel az újgépeken már AV 
bemenet sincs, valóban nem lenne sokkal 
több, mint drága porfogó. r) De ez se gáz 
mert a jó öreg PS2.és az Xbox 360 még jó 
ideig élni fog,ha kicsit háttérben is de élni fog 
mint a Magdi Anyus meg a Tupak! :D (2Pac 
RULEZ!!! J.) Amúgy az Xbox One, és a PS4 is 
eléggé jó lesz nekem mindettő tetszik! Nos... 
E3.... Voltak rajta olyan dolgok" amik kifeje- 
Zetten tetszettek mint például a Dead Rising 
3, Infamous: Second Son, Fifa 14, Saints 
Row 4 Rayman Legendséés még sok más, 
de ugyanúgy voltak amik nem! Példának 
okáért (c--hogy ne legyen szóismétlés :P) a 
CoD:Ghosts-tól nem is vártam várok semmit! 
(Mondjuk én CoD-tól soha nem is vártam, 
nem az én asztalom. r) (Ahogy más sem, 
kedves Roland! :) J.) Az egyik legjobb haverom 
meg az egész következő generációtól nem 
vár semmit (idézem szavait "Hülyeség! Már 
mindent csak a pénzért csinálnak! Barom- 
ság!") Ugye mondanom sem kell, Warez-ol a 
gyerek,és sajnálja a pénzt a játékokra! Min- 
den egyes alkalommal mikor találkozunk 
megkérdi hogy mértem , csipeltetem ki a 
gépet ?És ekkor mindig el kell magyarázni 
neki,hogy mért nem jó! (Nem ítélem én el 
azokat az embereket, akik warezolnak, 
mert nem mindenki engedheti meg magá- 
nak, hogy megvegye a játékokat, és bár 
otromba dolog, mindenkinek saját ügye. 
Az viszont nagyon fel tud háborítani, ha va- 
laki szinte hülyének nézi a másikat, amiért 
az pénzt ad a játékért, és nem ,,csippelteti 
ki" a gépet. r) (Én asszondom; hogy min- 
denki a saját f"szához veregesse a csalánt, és 
törődjön a saját dolgával! J.) Na de mindegy is 
ő ugy én igy! Igen direkt írtam rövid"u"-val és 
rövid"i"-vel, mert hadd legyen az ékeztek-nek 
is kis nyári szünetük! :D (Veronina csókoltat 
ezúton is! J.) Amiknek most nagyon örünék 
az egy erős HDTV lenne, hozzá egy éves 
aranytagsággal, meg 250 GB-tal az Xbox-hoz! 
Ja és a GTA 5, DeadpoolFifa 14 trió hozzájuk 
(ha a Konzol magazin stábján belül valame- 
lyik tag vagy az olvasók közül valaki fela- 
jánlaná ezek valameikét vagy ezek közül 
mindent,kérjük nyomja meg az egyes gom- 
bot,vagy küldje el a 2277 Kombináltfogó- 
mértnemkombinált? címre! Köszönjük! :D) 
(B"szki, a kettest nyomtam véletlenül, utána 
meg , Kombinétfogómiértnemkombiné?"-t 
írtam. Bocsi, hogy csak ezen múlott! :) J.) 
Apropó Deadpool! Beteg a csávósés a játékot 
is nagyon váromiRemélem nem kell akkorát 
csalódnom benne mint az Army of Two:The 
Devils Cartel-ben!De majd meglátjuk...addig 
is Deadpool-Bang-Babes-Mahem"dubstep- 
dubstep-dubstep-suuupdep?":D (Hatalmas 
az a trailer. Ahogy hallom, van panasz a 
játékra, de, hogy dedpúlos, az biztos! r) 
(A tesztben kifejtettem mindent ezzel kapcso- 
latban! :) J.) Szóljatok ha fárasztalak mert 
akkor felülök a csillámf"szpáwámra és el 
üget-repülök!:D a GTA 5-ről pedig a , TV-s- 

memóriahiányos-netnélküli"probléma 

miatt szintén lemaradok a kezdésnél... 
ugyhogy egy ideig még marad- 
nak Niko, Luiz, vagy 


www.konzol.eu [KOIZOLI071 


ROVAT konzotrÁció 


éppen JohnnyBoy kalandjai! Búcsúképp el 
mesélek egy történetet! Múltkor az egyik 
BKV-s járműre felszállva épp egy hajlék nél- 
küli hajléktalannal (Azt hiszem ez a hajlékta- 
lanok lényege. r) (LOL! J.) szemben foglaltam 
helyet!Ez még oké!De az már nem hogy kb 5 
perc út után halál lazán előkapta a zsebéből 
a Nintendo 3DS-ét és nekilátott Mario-zni... 
Mi a tanulság ebből? Star Wars-osan:aki 
messziről jött,aannak kifogyott a benzine... 
(Ilyet te hol hallottál az SW-ben? J.) Simán: 
ne hagyjuk benn a spájzban a befőttet 
sokáig! Remélem tetszett és nem akasztott 
ki benneteket, így van esélye bekerülni! :)) 
Köszönöm a megértéseteket, ha traumát 
okoztam valakinek a szerkesztőségen belül 
akkor őszinte részvétem! (Nem volt ez rossz. 
Ráadásul Jedivel mi már megedződtünk, 
olyan levelek jöttek már, hogy csoda, 
hogy nem a felvágott ereinkből szivárgó 
vérömlenybe áztatott tollal válaszolunk a 
levelekre. r) (Asszem én most kiugrom egy ci- 
gire az ötödikről... J.) Hala Madrid, Forza Milan 
és Viva Konzol! Az újság a legjobb! Az írók 
közül Krisz, Jedi, HPeti, és rolmanus a ked- 
vencem, bár szerintem (bocsáss meg rolmi!) 
Krisz jobb volt míg a Konzoltációban írt,mint 
most...// (Kitette be ezt a levelet? Te voltál, 
Krisz? r) (Na, itt volt a bukó! Valld be, hogy 
Te írtad ezt a levelet álnéven, Krisz!!! És azért 
is teszek ide még egy smájlit is, mert tudom, 
hogy szereted. :) J.) Na mind1! Ha tetszett írok 
még,ha nem akkor is! Olá Amigos! :)) 

Üdv.: Bacsó ,Nagy M" Márk ;) 


Helló Mindenki! 
Megvolt az E3, keserű szájízt hagyva maga 
után! (Pedig szerintem ennél jobb E3 
tényleg rég volt. r) (De ahogy írod te is: volt 
már ennél jobb is! J.) Lesz új X-box, amin lehet 
tévézni, meg filmet nézni, meg internetezni, 
megTV nézés közben internetezni, meg 
fordítva, meg lehet, hogy még játszani is, de 
ez nem biztos! Szóval mindent tud, amit egy 
játékkonzolnak tudnia kell! A Kinect meg 
csak figyel és figyel és figyel, ahogy játsz.., 
izé TV-t nézel! (Ahogy egyik ismerősöm írta 
egy közösségi portálon: , Ekszboksz, vaccs 
Dunatévé!" r) (,Ekszbaksz, kill rolmanus!" J.) 
Lesznek rá exkluzív játékok is, majd egyszer, 
talán, de ne legyünk telhetetlenek, hiszen 
tudsz rajta TV-t nézni, hát mit akarnak az 
emberek még egy játékkonzoltól? Lehet, 
hogy játszani??? Na mindegy nem fanyalgok 
tovább, illetve még annyit, hogy a Microsoft 
élete legnagyobb baklövését követte el az 
idei E3-on! (Inkább előtte, az E3-on nem 
muzsikáltak rosszul. Persze a Sony oda 
ütött, ahol fáj, ez tény. r) Igaz abból a sok 
sületlenségből már visszamondták a hasz- 
nált játék korlátozást, meg az állandó inter- 
net kapcsolatot! A végén már tisztára olyan 
volt az új X-box, mint egy háziállat, naponta 
legalább egyszer nézz rá, beszélj hozzá, mu- 
togass neki, még jó hogy enni nem kellett 
neki adni! A SONY szerintem ezerszer verte 
a redmondiakat! A játékfelhozatal nem volt 
rossz, de valahogy engem se az X-box, se a 
PS4 nem igazán győzött meg, hogy miért 
is rohanjak első nap megvenni a konzolju- 
kat! A Microsoft okozta sokkból, némiképp 

magamhoz térített a SONY showja, a rá 

érkező exkluzív játékok nekem jobban 
bejöttek, valahogy egészben, 
egyben volt a bemu- 


072 [ KOSZOL T www.konzol.eu 


tatójuk, mondom ezt úgy, hogy X-boxos 
vagyok (voltam?), de be kell látnom, hogy 
Sony vs. Microsoft, 1:0. Én nagyon remé- 
lem, hogy a redmondiak magukhoz térnek, 
kidobják azt a sok marketing süketelőt a 
kinectükkel együtt és végre elkezdenek vala- 
mi normálist is letenni az asztalra, meg nem 
utolsó sorban játékokkal foglalkozni, mert ez 
így nagy bukta lesz! (Hát Don Mattrick már 
elment. Tökmagától. Teljesen. Senki nem is 
kérte. Senki. Véletlenül sem. r) (Ő egy hős! 
:) J) Reménykedve tekintek a jövőbe, mert 
egy X-boxos mégiscsak maradjon X-boxos, 
ne vegyen holmi PS4-et, bár szerintem az 
lesz belőle, de akkor min fogok TV-t nézni, 
internetezni, filmet nézni, meg min keresztül 
fognak lehallgatni, meg figyelni, ahogy 
pizsamában, kezemben a kontrollerrel 
rohangálok fel s alá? Ez itt a NAGY kérdés! 
Zárom soraimat! Az újság még mindig király! 
Bőven veri a konkurens lapokat, csak így 
tovább! Kitartást a további munkátokhoz, 
mert olvasni jó, föleg a Konzol Magazint! 
(Köszönjük! r) (Köszi, Tibi! J.) 

Üdvözlettel: Farkas Tibi! 


Szegasztok! 
Az idei E3 nem volt rossz, viszont a Sony és 
főleg a Microsoft nagyon égett. A Sony azért, 
mert szép és jó, hogy ápolja az elődeit (PS3 
és PS VITA), hiszen ha nem tenné akkor pl a 
The Last Of Us sem lenne... viszont a baj az, 
hogyitt a PS4, amire kénének a játékok, s ha 
azt hiszi, hogy pár újítással (pl mini tapi felü- 
let a kontrolleren és jobb analóg karok) 
háborút nyernek, akkor jobb ha végre rájön- 
nének, hogy háborút, katonákkal"? jelen 
esetben exkluzív játékokkal kell nyerni! Már 
pedig igen kevés PS4 exkluzív cím van. (PS3- 
on sem volt sok premierkor, aztán nézd 
hova nőtt a felhozatal. r) (Hát, ha a Sony 
égett, akkor a többiekre már nincs is meg- 
felelő szó. J.) A Microsoft meg azért égett, 
mert ugyanúgy ragaszkodtak az E3-on is 
a kötelező net, kötelező kamera és hasz- 
nált játékok ellenes felfogásához -- ők sem 
büszkélkedhetnek valami sok exkluzív 
címmel, ami meg jön, az meg valami vicc! 
Minecraft, mint Xbox One exkluzív? Érdekel 
az még valakit? (Szerintem nagyon is sokakat. 
J.) Dead Rising 3, amikor már a második rész 
sem volt jó max közepes? Ryse, ami jól néz 
ki ugyan, viszont olyan suta, hogy a OTE 
jeleneteknél már gombot sem kell nyomni 
s megy magától a játék? Új mélységekbe 
akarják vinni a causal fogalmát? Mert fogják 
már fel a készítők, hogy a casual játékosok 
nem hülyék s nem bénák, csak szimplán nem 
, expert" játékosok. Moziban megnéztem 
egy barátommal az Acélember című filmet, 
s bevallom, mint akció film marha jó volt, 
látványos meg minden, viszont belevittek 
pár ritka nagy hülyeséget is - pl Superman 
ereje a föld levegőjéből ered, na de akkor ha 
kirepül a világűrbe, honnan veszi az erőt s ha 
a nap fénye adja a képességeit, mi van akkor, 
ha éjszaka van. (A Napból nyeri az erejét, nem 
a levegőből, a kriptoni szupersejtjei pedig el- 
raktározzák mindezt, így estére is marad ereje; 
plusz ugye a Hold is a Nap fényét veri vissza. 
J.) Zod tábornok ugyan nem volt rossz, de 
szerintem bőven belerakhatták volna 
Lex Luthor-t mondjuk a legvégére a 
stáb lista után 30 másodperc- 
be egy cliffhanger 


szerű jelenet erejéig, elvégre mégis csak ő 
a legikonikusabb gonosz a Superman-ben! 
(Ha figyelmes voltál, az utolsó harc közben 
egy nagy kamionra az volt írva, hogy Lexcorp. 
J.) Ezek mondjuk csak kisebb belekötések, 
de ami viszont abszolút nem tetszett, az az, 
amit ma már a filmek, játékok, animék és 
egyéb szórakozási cikkbe beleerőltetnek, 
hogy megpróbálják, dark"-ossá, vér komoly- 
lyá tenni, s ezt úgy akarták elérni, hogy az 
egész film elejétől a végéig tompa színekkel 
dolgozott. Ez egyáltalán nem állt jól, egyedül 
ahol jó lett volna ez a tompa színekkel teli 
látvány az a Kripton pusztulása valamint a 
végső harc, ott tényleg ütött volna, de nem 
az egész film! (Ha eszerint jártak volna el, 
akkor a mozinézők azt érezték volna, hogy a 
atompar" részek olyanok, mintha visszaemlé- 
kezések lennének; ezért célszerű az egységes 
színhasználatnál maradni, hogy ne legyen 
zavaró. Plusz nem kell mindennek csili-vilinek 
lennie, sztem. J.) No mindegy, azért nagyon 
jó popcorn film volt, már csak a Vasember 
3 maradt, ami sokak szerint nagyon jó lett. 
(A Vasember 3 tényleg elég jó, az Acélem- 
beren próbáltam nem elaludni, és végül 
csak azért nem sikerült, mert félóránként 
nagyon jót röhögtem egy komolynak szánt 
jeleneten. r) (Szerintem mind a két film rend- 
ben van, de a Vasember 3 imho a leggyengébb 
a sorozatban. J.) 
A magazin továbbra is nagyon jó! S ez csak 
javaslat s nem mostanra, de egyszer ti is 
kiadhatnátok egy videojáték kiállításról 
készített ajándék DVD-t, mint anno 2003-ban 
az 576 Konzol. Nem kell feltétlenül E3-nak 
lennie, jó akár egy Gamescom is! ;) Csak ja- 
vaslat, mindenestre további kellemes nyarat! 
;) (Üzenet továbbítva az illetékeseknek! J.) 
Mangekyo022 


Na, ilyen másnaposan válaszolni a leve- 
lekre. Rideg, megfáradt és keserű. Ilyenkor 
senkit nem szeretek. Mindenesetre augusz- 
tus végén visszajövünk, Gamescommal, 

és a nyári uborkaszezonból már félig kilá- 
balva, újra nyomtatott formában. Szokás 
szerint most is szabadjára engedhetitek a 
fantáziátokat, de most külön kérdeznék 
konzolos témában: te mikor tervezel be- 
lépni a nextgenbe, melyik géppel és miért? 
Persze ezen felül mindenki leírhatja, mit 
csinált azzal a csajjal a Volton a sátorban, 
hogy főtt le a konzolja a negyven fokban, 
vagy csak simán, hogy miért szerettek min- 
ket. Mert ugye szerettek! A levelek jöhetnek 
a konzoltaciookonzol.eu-ra, vagy postacíi- 
münkre, kinek, hogy esik jobban. Legyetek 
jók, mert tudjátok: a Kinect mindent lát! 


rolmanus 


És akkor végezetül én is tennék egy bejelentést 
(legyen ez, ennek a számnak a cliffhanger-e): 
sajnálatosan egyéb teendőim miatt, ez volt az 
utolsó Konzol Magazin, amelyben közremű- 
ködtem. Köszönöm az eddigi megtisztelő 
figyelmet, a vezetőségnek a részvételi lehetősé- 
get, további jó konzolozást kívánok Minden- 
kinek, valamint kellemes nyarat! Egy utolsó 
anyázást, vagy egyéb üzenetet még bárki 
küldhet a jediecokonzolagmail.com címre. 
Szevasztok, és Az Erő legyen Veletek! 


JediEco 

